17.10.2017 VUOTUINEN SIG-ILTA STREETBARISSA LA 14.10.2017 – kitaran varressa Raision kaupunginjohtaja\nRaision kansallislaulu - Matti Inkisen säveltämä ja sanoittama – ”Raisioon” saa live-ensi-iltansa SIG-illassa Streetbarissa lauantaina 14.10.2017. Raision kaupungin tukeman ja sovittaja Jouni Lehtosen kuvaaman videon Raisioon-kappaleesta löydät linkistä\nMatti Inkinen lauloi teostaan SIGin esiastebändissä Raisio Kidsissä. Myös SIG esitti laulua yhtyeen alkuaikoina, mutta syystä tai toisesta se jäi aikanaan levyttämättä. Raision Teatteri nosti laulun unholasta SIG-musikaaliin.\nStreetbarissa 14.10. Raisioon-biisin laulaa levytyksellekin äänensä antanut Korroosio-solisti Japi Hauhtonen. Hauhtonen on muutenkin äänessä illan aikana useammissakin SIG-biiseissä. Raisioon -laulussa lavalle nousee myös levyversiolle kitaraa soittanut Raision kaupunginjohtaja Ari Korhonen. Tämä keikka on kaupunginjohtajan ensimmäinen SIG-keikka , eikä SIGissäkään ole ennen kaupunginjohtajia soittanut, joten historiaa tehdään molempiin suuntiin. SIGin ja Matti Inkisen soololevyillä eri rooleissa sen sijaan ovat olleet muun muassa sellaisia suomirockin nimiä kuin Atte Blom, Gösta Sundqvist, Dave Lindholm ja TT Oksala.\nLippu nostalgiailtaan kannattaa hankkia ennakkoon sähköpostilla jukka.merisaari@dnainternet.net jolloin lipun hinta vain 12 euroa\nLavalla nähdään tuttu SIG-kokoonpano Merisaari-Oksanen-Makkonen-Salovaara-Linja-aho vierailijoineen. Hauhtosen lisäksi keikan muita solisteja ovat SIGin lähipiiristä tutut Kuosmanen ja Lehto. Paikalla myös iso joukko muita SIG-henkisiä (elämän)taiteilijoita. Esiintymisaika klo 22 jälkeen. Alkutahdit tuo Kinos-yhtye uusine (ja vanhoine) biiseineen klo 21 jälkeen. Uusi sinkku ja levy julkaistaan lähiaikoina. Esimakua Kinoksesta\n02.09.2016 SIG-ILTA STREETBARISSA LA 10.09.2016 ALKAEN KLO 20\nJuhlat alkavat klo 20 SIG-karaokella (Markku Rönkä). Raisiolaisen Rattlersin odotettu levyjulkkarikeikka klo 21.00. SIG -hitteineen pääsolistinaan Japi Hauhtonen klo 22.15\nLippuja kannattaa varata ennakkoon Street Bar 95 tai jukka.merisaari@dnainternet.net hintaan 10 euroa. Ennakkoliput lunastetaan portilta 10.09. klo 20.30 mennessä.\nIlta täynnä säpinää... Varaa liput ennakkoon. Portilla liput maksavat 12 euroa. Lippuja on rajoitetusti.\n10.10.2015 SIG-ILTA STREETBARISSA LA 7.11.2015 ALKAEN KLO 20\nVuoden 2015 aikataulut ovat selvillä. Lippuja kannattaa varata ennakkoon osoitteesta jukka.merisaari@dnainternet.net hintaan 10 euroa. Ennakkoliput lunastetaan portilta 7.11. klo 20.30 mennessä.\nJuhlat alkavat klo 20 SIG-karaokella (Markku Rönkä), klo 21 esiintyy Erkka Makkonen Band. Klo 21.30 SIG ensimmäinen setti, joissa solisteina Korroosion heiheimies Japi Hauhtonen sekä pari Petri –nimistä nuorta miestä. Klo 22.30 alkavassa osiossa solistina on Emma Inkinen.\nJuhlailtaan sisältyy juhlaohjelmaa. Varaa lippu ennakkoon. Portilla liput maksavat 12 euroa. Lippuja on rajoitetusti.\n10.06.2015 SIG-MUSIKAALI OLI MENESTYS\nRaision Teatterin iso hanke, Vuosisadan Rakkaustarina (SIG-musikaali) keräsi täydet katsomot kaikissa runsaassa 20:ssä esityksessään. Palaute oli hyvää kaikin puolin. Raision kaupungin isännöimässä musikaali-illassa luovutettiin SIG-laatta myös yhtyeelle. Laatan kävivät vastaanottamassa Kilppu Kilpinen, Line Linja-aho. Mercy Merisaari ja Jusa Oksanen. Laatan tekstin voi käydä lukemassa Raision lukion seinältä.\n10.6.2015 SAUNALAHTI SULKI SIG:N KOTISIVUT JA SÄHKÖPOSTILAATIKOT\nSaunalahden upeasti junailema kotisivupalveluiden sulkeminen aiheutti pitkän katkoksen SIG:n kotisivuille. Sivujen sulkemisesta oli ilmoitettu kirjeellä osoitteeseen, jossa ei SIGläisiä ollut asunut noin neljään vuoteen. Kirje ei siis tavoittanut meitä ja sivut sulkeutuivat. Saunalahdella näyttää olevan hallussa nykyaikaiset viestintävälineet. Kas kun eivät lähettäneet telexiä, faxia tai c-kasettia. Mainittakoon vielä, että sulkemisen syy ei ollut esim. maksamattomat laskut tms. vaan yhtiön päätös lopettaa kyseiset palvelut.\n10.6.2015 SIG-LAATTA LUKION SEINÄÄN VAPUNAATTONA\nRaision kaupunki kutsui SIG-perhettä laatan julkistamistilaisuuteen Raision lukion pihalle. Kaupunginjohtajan puheen jälkeen laatan julkistusta olivat todistamassa mm. Japi Hauhtonen, Jukka Merisaari, Juha Oksanen, Timo Kilpinen, Rauno Linja-aho, Wode Wuorijärvi, Sale Peltola, Skipi Suomi ja Erkka Makkonen.\n10.6.2015 INKSUN MUSIIKKILUOKKA\nRaision lukion musiikkiluokka nimettiin Vappuna Inksun musiikkiluokaksi. Hieno kunnianosoitus Raision kaupungilta ja lukiolta. Samassa yhteydessä SIG kertoi lahjoittavansa seuraaviksi 5 vuodeksi stipendin vuosittain erityistä luovuutta omaavalle opiskelijalle musiikin/äidinkielen opinnoissa.\n07.10.2014 SIG ESIINTYY STREETBARISSA LA 8.11.2014\nYhtyeen vuosittaista perinteistä SIG-iltaa juhlistetaan Street Barissa (Satakunnantie 95, Turku), lauantaina 8.11. 2014.\nSoitto alkaa jo klo 21.30, jolloin esillä SIG:n historian tähtiä ja hittejä.\nSolisteina ainakin Korroosion Japi Hauhtonen, CoolPool –maestro Petri Kuosmanen ja humppakeisari Pete Lehto.\nToinen kattaus alkaa klo 23 mennessä ja siinä solistina on Emma Inkinen. Illan aikana paljastetaan myös Raision tori –keikalla hämmennystä aiheuttaneiden The Joulupukin ja The Ruud Gullitin todelliset minät. Mahdollisesti myös uuden videon ensi-ilta.\nVaraa lippu (10 euroa) ennakkoon info@streetbar95.com (lunastettava la 8.11. klo 21 mennessä).\n3.8.2014 SIG ESIINTYY RAISION TORILLA 9.8.\nRaision kaupunki juhlii 40-vuotista taivaltaan kaupunkina. Raision torilla on vietetty toukokuun puolesta välistä joka viikonloppu musiikkipitoisia tapahtumia ja kesä huipentuu torilla lauantaina 9.8. Klo 12-22 jolloin lavalle kapuavat legendaariset raisiolaisyhtyeet, vierasjoukkue Naantalista sekä nuorempaa polvea. Tilaisuuteen on vapaa pääsy ja sen tarjoaa Raision kaupunki sekä Raisiokeskus.\nKlo 12 testicles of Steel\nKlo 13.00 Uman Namu\nKlo 14.30. Mindos\nKlo 15.30 Suave Twisters\nKlo 17.00 Pepe le Moko\nKlo. 18.00 Rattlers\nKlo 19.00 Korroosio\nKlo 21.00 SIG\n01.11.2013 YHTYE VETI STREETBARIN TÄYTEEN\nStreetbar täyttyi ennätysyleisöön SIG:n aloittaessa ensimmäisen settinsä jo klo 21.30. Aikainen aloitusaika sai runsaasti kiitoksia. Samoin ohjelmisto. Saunan puhtaat muusikot nauttivat illasta ja erityiskiitokset vielä hienoille solisteillemme, joista Emma lauloi eniten, noin 10 laulua.\n17.10.2013 SIG-KEIKKA TURUSSA 26.10.\nYhtye tekee jo perinteisen keikkansa Streetbar95:ssä Turussa lauantaina 26.10. Ilta alkaa SIG-karaokella ja yhtye soittaa 2 erillistä settiä. Ensimmäinen alkaa klo 21.30 sisältäen useampia solisteja. Toinen osa alkaa klo 22.30 jälkeen nykykokoonpanolla, jossa on laulajana Emma Inkinen.\nLippuja (á 10 euroa) on varattavissa etukäteen Streetistä info@streetbar95.com ja lunastettavissa viimeistään keikkapäivänä klo 21 mennessä.\nMitä kaikkea tapahtuukaan tällä keikalla?\nSIG STREETBARISSA LA 26.10.2013\nOrkesteri esiintyy Turussa, Streetbar 95:ssä (Satakunnantie 95) lauantaina 26.10.2013.\nLipun hinta on 10 euroa ja niitä on varattavissa osoitteessa info@streetbar95.com.\nLippujen lunastus viimeistään keikkapäivänä klo 21 mennessä. Tarjolla historiaa ja tätä päivää. Tarkempi ohjelma tulossa.\n19.11.2012 TÄYSI TUPA\nSIG:n esiintyminen Streetbarissa oli monella tapaa historiallinen ja tunteikas. Yleisöä oli talo täynnä ja tunnelma sen mukainen.\nSIG-karaoken ja SIG-visailun jälkeen orkesteri nousi lavalle klo 22.30. Reilun tunnin esiintymisen aikana kuultiin 14 biisiä. Erityisen mausteen toi Emma Inkinen, joka teki ensiesiintymisen SIG:n riveissä.\nKiitos kaikille paikalla olleille. Teitte illastamme unohtumattoman.\n15.11.2012 SIG-ILLAN OHJELMA LAUANTAINA\nLauantai-Ilta Streetbarissa 17.11. alkaa jo hyvissä ajoin. Klo 19-21 pyörii SIG-karaoke. SIG-visa alkaa klo 21. Arpajaiset. Jouni Salovaaran uuden SIG-videon ensi-iltaesitys. Esiintyminen klo 22.30. Orkesteri taustoineen on paikalla jo klo 20.30. Levy- ja julistemyyntiä. Lippuja on vielä saatavilla. Varaa lippu ennakkoon info@streetbar95.com (lunastettava la klo 21 mennessä) tai käy ostamassa lippu Streetbarista (Satakunnantie 95 Turku). Lippuja jätetään myös oville myytäviksi muutamia kymmeniä.\nIllan solisteina Japi Hauhtonen, Emma Inkinen ja Petri Kuosmanen, Orkesterina SIG – poppia vuodesta 1978.\nYleisön toivebiiseinä valittiin Kettutyttö ja Jos taivas on vain pienille enkeleille. Illan aikana kuullaan myös mm. suurimmat hitit ja hutit\nTervetuloa kokemaan jotain ainutlaatuista – historia ja uusi päivä kohtaavat!\n11.11.2012 EMMA INKINEN DEBYTOI SIG:N LAULAJANA\nSIG-illan toinen pääsolisti on Emma Inkinen, Matin tytär. Lauantain 17.11. keikalla Emma laulaa vajaa kymmenen SIG-biisiä. Emma esiintyi vuosi sitten akustisesti yhdessä veljensä Laurin kanssa samaisessa paikassa.\nMuut illan solistit ovat Korroosiosta tuttu Japi Hauhtonen, sekä tuttu SIG-tausta Petri Kuosmanen.\n10.11.2012 ORKESTERIN KOKOONPANO 17.11.\nSIG:stä lavalle nousee tuttuja teinimuusikoita; rummut / mercy, kitarat / erkka, line, kilppu, basso / jouni ja kiipparit / jusa.\nSetti alkaa klo 22.30 ja arvioitu esiintymisaika on about tunti.\n10.11.2012 VARAA LIPPU ENNAKKONA TAI OSTA SE ENNAKKOON STREET BARISTA\nLauantain keikkaan päätettiin myydä vielä ennakkoon noin 50 lippua. Lipun hinta on 10 euroa ja niitä on varattavissa osoitteessa info@streetbar95.com\n08.11.2012 SIG-KARAOKE AVAA ILLAN\nLauantain 17.11. SIG-ilta lähtee liikkeelle SIG-karaokella jo klo 19. Laulettavana on toistakymmentä SIG-karaokebiisiä. Karaokespektaakkelin vetää Markku Rönkä eteläisen SIG:n fanijaostosta.\n07.11.2012 YLEISÖN TOIVEBIISEJÄ\nOlemme saaneet jälleen paljon toivomuksia 17.11. SIG-iltaan. Näistä olemme valinneet jo illan ohjelmistoon biisit Kartsaa (Hilse –albumilta) ja Kettutyttö (Suomalainen pop-levy).\n03.11.2012 YHTYEEN 20.000 EURON SAKOT PERINTÄÄN\nKeltaisen lehdistön, erään viranomaisilta saadun varman vihjeen mukaan (toimittajan lähdesuojaan vedoten nimeä ei tuoda esiin), SIG yhtye laskeutuu helikopterilla Streetbarin viereen Paalupaikan pihalle la 17.11. klo 20.45. Yhtye ei kuitenkaan ole hakenut tähän mennessä laskeutumis- eikä lentolupaa ko. ajankohtana. Yhtyeelle ollaankin langettamassa arviolta 15.000 euron sakot. Sakot ovat menossa perintään, sillä yhtyeellä ei ole ollut keikkoja eikä uusia levyjä, joilla sakot voitaisiin maksaa. Todennäköisesti yhtye tekee konkurssin ja saatavat tullaan perimään suoraan yhtyeen jäseniltä. Myöskään helikopterin vuokraa eikä lentäjälle maksettavaa palkkiota ole hoidettu. Arviot näistä ovat myös tuhansia euroja. ”SIG:n keikkapalkkio Turussa ei kyllä mitenkään voi olla tuollaista summaa” toteaa eräs pitkänlinjan keikkamyyjä ja vahvistaa että yhden keikan palkkio ei voi olla 20.000 euroa.\nNäyttää vahvasti, että SIG-yhtyeestä on tulossa ”musiikkimaailman Kreikka”. Yhtyeen musiikkia ei enää juurikaan kuule radiossa. ”Jos ei ole hittejä, eipä radiosoittoa juurikaan saa”, kertoo erään suuremman radioaseman arvostettu musiikkipäällikkö.\n”Mikäli kaikki yllä mainittu tullaan meiltä perimään lakiteitse, pitää vaan yrittää kiristää vyötä, ottaa lainaa ja sopeutua”, toteaa eräs bändin erään aikakauden jäsenistä. Kaikkihan on maksettava eikös juu, mikä tässä maailmassa velkaantuu”.\nYhtyeen alkuperäistarkoituksena on ollut saapua keikalle omalla keikkabussilla tuttuun tapaan.\n02.11.2012 TOINEN SIG-ILLAN PÄÄSOLISTI\nYllätysnimi julkaistaan vasta myöhäisemmässä vaiheessa. Hän tulee esittämään 7-8 laulua. Hän on syntyperältään suomalainen ja esittää laulut englannin kielellä. Vitsi vitsi. Suameks se laulaa.\n31.10..2012 SIG-ILLAN OHJELMASTA\nLiput kannattaa varata etukäteen á 10 euroa osoitteesta info@streetbar95.com ja ne pitää lunastaa klo 21 mennessä. Yhtye on paikalla klo 20.30 jälkeen osallistuen SIG-visaan ja haastatteluihin. Esiintyminen alkaa klo 22.30.\n30.10.2012 SIG-ILTA AVATAAN FINLANDIALLA\nSIG:n esiintyminen la 17.11.2012 avataan juhlallisesti bändin normikäytännön mukaan Finlandialla. Biisilista saa lopullisen muotonsa myöhemmin, mutta yhtye esittää 12-15 biisiä sisältävän setin. Luvassa on kaksi pääsolistia. Esiintymisen kick off klo 22.30\n27.10.2012 UUSI SIG-VIDEO\nJouni Salovaaran uusi SIG-video saa ensi-iltansa Streetbarin SIG-illassa lauantaina 17.11. Jounin aiempia SIG-videoita ovat mm. Kuinka Paljon Sua Rakastinkaan, Tähtisadetta ja Naantaliin. Kaksi ensiksi mainittua löytyy linkkeinä kotisivujemme etusivuilta.\n25.10.2012 MATTI INKISEN MUISTO ELÄÄ\nMatin musiikki soi edelleen vahvana. Hiteistä mm. Hyvää Syntymäpäivää, Vuosisadan Rakkaustarina ja Tiina Menee Naimisiin ovat tunnettua ja taattua suomalaista poprock-kulttuuria ja monille hienoja muistoja nostattavia elämän positiivisia lauluja. Yllämainitut kappaleet kuullaan myös la 17.11. Streetbarissa.\n24.10.2012 MITÄ OLISI SIG-ILTA ILMAN ARPAJAISIA?\nArpojen myynti alkaa klo 20 jälkeen. Vain 100 arpaa á 3 euroa. Voittoina SIG-tuotteita ja Viking Line -risteilyjä yms. Kaikille arvan ostaneille kaupan päälle iso SIG-juliste. SIG Streetbarissa Satakunnantie 95 la 17.11.2012. Varaa lippu ennakkoon.\n23.10.2012 JAPI HAUHTONEN TOINEN PÄÄSOLISTEISTA\nKorroosion Japi Hauhtonen esiintyy SIG-illan toisena pääsolistina. Hauhtonen laulaa 4-5 biisiä. Korroosio-yhtye tekee parhaillaan uutta albumia. Lisätietoa siitä ja muista Korroosioon liittyvistä asioista löytyy www.korroosio.fi\nSIG-ILTA STREETBARISSA LA 17.11.2012\nPerinteistä SIG-iltaa vietetään la 17.11. alkaen Streetbarissa, Satakunnantie 95, Turku. Tarjolla on live-esiintyminen ja muuta SIG-aiheista puuhastelua. Tule ajoissa ja varaa itsellesi paikka etukäteen osoitteessa info@streetbar95.com.\nLiput maksavat 10 euroa ja ne pitää lunastaa juhlailtana viimeistään klo 21 mennessä. Lippuja on myynnissä vain 100 kappaletta, joten olethan ajoissa liikkeellä. Tarjolla SIG:iä eri vuosikymmeniltä eri soittajien ja solistien muodossa. Taas on siis ilta josta puhutaan…\n14.9.2012 ERÄ LEVYJÄ KYMPILLÄ\nPutsaamme hyllyjä ja tarjoamme seuraavia kampanjapaketteja 10 euron hintaan!\nVUOSISADAN RAKKAUSTARINA + 5 SIG-POSTIKORTTIA + SIG-TARROJA\nSUOMALAINEN POPLEVY + 5 SIG-POSTIKORTTIA + SIG-TARROJA\nKANSANLAULUJA KAUPUNGEISTA + 5 SIG-POSTIKORTTIA + SIG-TARROJA\nPostituskuluihin lisäämme 1 euron per levy\n25.8.2012 WODE 50 VEE\nSIG:n, Korroosion ja monien muiden suuri sankari täytti tasavuosia viikonloppuna. Wode oli järkännyt hienot puutarhapartyt, jossa esiintyi ainakin 4 kokoonpanoa. SIG:n koko organisaatio kolmessa polvessa onnittelee ja toivottaa kaikkea hyvä niin myötä- kuin vastamäissäkin.\n15.11.2011 ÄÄNESTÄ ILLAN SOPIVIN SOLISTI\nSIG:n keikalle 19.11. Streetbarissa Turussa kannattaa varata lippu etukäteen. Sisäänpääsy voi muutoin olla hankalaa, vaikka myös ovelle on jätetty muutamia lippuja myytäviksi. Myös lunastamattomat liput tulevat myyntiin keikkailtana klo 21.30. Varaukset osoitteesta info@streetbar95.com.\n20.12.2011 SIG KEIKALLA PITKÄSTÄ AIKAA\nOrkesteri palasi lavalle eilen Turussa. Streetbar oli loppuunmyyty ja\nSIG-ystäviä oli paikalla Helsingistä ja Kotkasta asti. Ennen SIG-keikkaa\nyleisöä kohahdutti duo Emma ja Lauri Inkinen esittämällä kappaleet\nHyvää Yötä ja Leijailen. Suuri kiitos – se kuulosti erittäin hyvältä!\nSIG veti keikkaa edeltävänä iltana Urusvuoressa neuvoa-antavat\nviimeistelytreenit, missä päätettiin biisilistan lopullisesta\nkoostumuksesta sekä laulajavalinnat. Orkesterissa oli mukana\nensimmäisestä kokoonpanosta kitaristi Kilppu Kilpinen ja 80-luvun\n”kultakauden” orkesterista Line Linja-aho. Rummuissa oli tutusti Mercy,\nbassossa Jouni Salovaara, kitarassa Erkka Makkonen ja kiippareissa Oksanen.\nLauantaina eli keikkapäivänä treenattiin vielä soundcheckin yhteydessä\ntiettyjä juttuja. Oksasen n. 30 vuotias Oberheim –syna teki tepposet\neikä suostunut toimimaan. Korjaajia tai korvaavaa soitinta ei ehditty\nsaada paikalle, joten soundimaalmaa jouduttiin miettimään isommalla\nTsekkausten jälkeen suuntasimme hassulla keikkabussilla (mistä kuului mm.\nkukon ulvontaa ulkokaiuttimista) kohti Raisiota. Kyseessä oli Dinturistin\nkeikkabussi. SIG:n oma ”vanha rouva” –nimeä ymmärtävä bussi ei\nollut ajokunnossa. SIG:n bussilla on ikää yli 40 vuotta, joten se\nlähestyy vaihdevuosiaan. Anyway, ajoimme Raision hautausmaalle maestro\nInkisen haudalle, jonne sytytimme useamman kynttilän. Käynti Matin\nhaudalla on joka kerta erittäin tunteellinen hetki. Tämä kerta ei tehnyt\npoikkeusta. Muistot elävät ja muuttavat muotoaan, mutta ikävä on\nKlo 18 bussimme oli Turun keskustassa. Orkesterin vetreät jäsenet\naloittivat valmistautumisen illan keikkaan Kiitoradan minicurling radalta.\nEdellä mainittujen muusikoiden lisäksi paikalla olivat SIG-historiasta ja\nnykypäivästäkin tuttuja sankareita.\nRoudausosasto/bussinkuljettaja/vararumpali Skipi Suomi, leikkisaksofonia\nesim. Elämä vie mua – televisiobiisissä soittanut Tomi Leppänen. Sama\nmies on tehnyt Matkalla Maineeseen –levyn kannen. Johtaja Ahtikari ehti\nmyös paikalle. Tämä tekniikan professori oli pitkät tovit SIG:n mukana\n80-luvulla. Ja mitä olisikaan keikkamatka ilman Wode Vuorijärveä, SIG:n\nteknisen puolen päällikkö, joka sivuharrastuksenaan soittaa bassoa\nKorroosiossa. Korroosio-lähtöinen on myös Japi Hauhtonen, jonka ääni\nsopii kuulemma hyvin myös SIG-biiseihin. SIG:n kaupallisuuden ja\nulkoasullisen ilmeen ruumiillistumana voidaan pitää Coolpoolin\nmonitaituri Petri Kuosmasta, joka oli myös totta kai mukana. Bussia ajoi\nRiku. Riku on vielä niin nuori, että hänestä tulee vasta joskus\naikuinen. Toivottavasti ei silloinkaan.\nMinicurling-kisassa oli yllätävintä päivän mestaruus –taistossa,\nettä Oksanen-Hauhtonen nöyryyttivät Leppänen-Kuosmanen parivaljakon,\nvaikka he ovat ihmisenä niin paljon aiemmin mainittuja parempia.\nKisan jälkeen oli illallisen vuoro. Kabinetissa\nsyötiin-juotiin-naurettiin eli keskityttiin pian alkavaan keikkaan. Pieni\nrundi kaupungilla ja siitä sitten keikkapaikalle klo n. klo 21.30. Väkeä\noli tupa täynnä. Tuttuja hienoja ihmisiä. Emman ja Laurin esitysten\njälkeen Tomi kävi toivottamassa kaikki tervetulleeksi ja kutsui\nSIG-orkesterin Raisiosta lavalle klo 22.45. Setti alkoi milläs muullakaan\nkuin Finlandialla. Sitä seurasi Jounin laulamat Beethoven ja Tähtisadetta\n(yleisön toivebiisi) sekä Petrin esittämä Kuinka paljon sua\nrakastinkaan. Sitten seurasivat Jos taivas on vain pienille enkeleille\n(yleisön toivebiisi), jonka lauloi Japi Hauhtonen. Sama mies esitti myös\nÄlä sinä huoli –biisin. Oksanen lauloi Mariannen ja Petri Kuosmanen\n100 vuoden yksinäisyyden. Sitten oli vuorossa SIG:n ensimmäinen basisti\nMoko Karttunen, joka tulkitsi Jos sä rakastat mua. Sen jälkeen lavalle\nnousi Tanja Sundell, joka toi naisäänen Tänä yönä sekä Vuosisadan\nrakkaustarina –lauluihin. Erkka lauloi Tiinan sekä Hyvää\nSyntymäpäivää. Encoreina kuultiin Japin tulkitsemana Kartsaa sekä Pete\nLehdon esittämänä humppa-, valssi- ja tangokansan rakastama Metsurin\nkoira (yleisön toivebiisi).\nIlta päätettiin Mattia kunnioittaen videoesitykseen (kuvattu Kuopiossa v.\n2008) kappaleesta Rakkauden sävel.\nArvonnassa voittoja jäi lunastamatta. Jos omistat numerot 19 tai 78 ota\nyhteyttä sivujemme kautta. Myös Ruotsin risteilyjä (Viking Line) jäi\nlunastamatta ja lähetämme voitot postitse. Ruotsin risteilyn voittivat\narvat numerot 25 ja 92. Onnea voittajille ja kiitos osallistujille!\nKeikan jälkeen perustettiin uusia bändejä ja parisuhteita, tanssittiin,\nitkettiin ja naurettiin. Nopean keikkapalautteen perusteella\nSIG-orkesteriin kannattaisi palkata 4 solista orkesterijäsenten lisäksi.\nAsia jää harkintaan. Samalla pitäisi löytää kiertuekeikkabussi, mihin\nmahtuu n. 15 henkeä. Ameriikan meininkiä.\nKuvia tulee kenties jossain vaiheessa sivuillemme. Mahdollista seuraavaa\nkeikkaa odotellessa kannattaa tilata levyjä SIG-marketista \nOli kuu oli ilta. Oli hieno ilta!\nSIG järjestää äänestyksen illan sopivimmasta solistista. Kenen ääni, istuvuus jne. on mielestäsi illan sopivin nimenomaan SIGiin. Älä mieti niinkään yksittäistä biisiä vaan kokonaisuutta. Kerro mielipiteesi meille keikan jälkeen. SIG-orkesteri kiittää!\n14.11.2011 KANNATTAA VARATA LIPPU ETUKÄTEEN\n08.11.2011 TULEVAN KEIKAN VIERAILEVIA LAULAJIA ON KOLME\nStreetbarin keikan (19.11.) aikana SIG-orkesterin laulajina kuullaan ja nähdään määräaikaisten, vakinaisten ja osa-aikaisten sekä vuokraorkesterijäsenten lisäksi kolmea muuta laulajaa; kahta mies- ja yhtä naispuolista solistia. Toivoimme yleisöltä palautetta, mitä lauluja te haluatte kuulla. Saimme 16 eri biisiehdotusta, joista kolme eniten ääniä saanutta valittiin aiemmin päätettyjen biisien lisäksi keikkasettiin. On mahdollista, että raotamme esirippua tai salaisuuden verhoa (tai molempia) vielä ennen keikkaa.\n08.11.2001 VARAA LIPPU ETUKÄTEEN\nVarmistaaksesi mukanaolosi, varaa lippu ennakkoon osoitteesta info@streetbar95.com . Lippuja on myynnissä yhteensä noin sata kappaletta ja lipunmyynti on alkanut.\n23.10.2011 KEIKKALISTAAN MAHDOLLISTA VAIKUTTAA 31.10.2011 SAAKKA\nMinkä SIG-biisin sinä haluaisit kuulla SIG:n Streetbarin keikalla (19.11.2011). Sinulla on mahdollisuus vaikuttaa biisilistan koostumukseen, mikäli toiveesi on perillä 31.10.2011 mennessä. Biisilistalle on varattuna muutama paikka myös toivebiiseille.\n20.10.2011 SIG NOUSEE LAVALLE – ILLAKSI\nNoin 100 kuuntelijaa mahtuu paikalle SIG:n tehdessä keikan Turussa, Streetbar 95:ssä la 19.11.2011. Yhtye soittaa noin tunnin setin ja solisteina kuullaan useita eri laulajia. Lippuja voi varata etukäteen (8 €) osoitteesta info@streetbar95.com. Liput on lunastettava viimeistään esiintymisiltana klo 21.30. Tässä illassa on nostalgiaa, unelmia ja rakkautta. Tervetuloa!\n05.08.2011 ERIKOISHINTAISIA LEVYJÄ SIG-MARKETISTA\nMyymme seuraavia levyjä erikoishintaan 30.9.2011 asti tai niin kauan kuin levyjä riittää;\n· 10 euroa Suomalainen Poplevy\n· 10 euroa Vuosisadan Rakkaustarina\n· 10 euroa Unelmia\n· 10 euroa Purppura\n· 10 euroa Kansanlauluja kaupungeista\n· 10 euroa Rakkauden Sävel\n· 20 euroa tuplakokoelma Sadan Vuoden Yksinäisyys – parhaat 1980 – 1986\nKaupan päälle postikortteja, kahden levyn ostajalle myös ”Kuinka paljon sua rakastinkaan” –sinkku, kolmen tai useamman levyn ostaneelle vielä ”yllätyssinkku”.\nHintaan lisätään postituskulut yht. 2,50 euroa määrästä riippumatta. Tilaa levyt tästä http://www.sigpop.net/market.htm . Saat sähköpostiisi laskun, jossa on huomioitu tarjoushinnat.\n02.01.2011 TUOTTAJA T.T. OKSALA IN MEMORIAM\nSIG-yhtye ottaa osaa ja suree tuottajalegenda T.T. Oksalan kuolemaa. T.T. oli tuottamassa kolmea SIG-albumia, Unelmia 1985, Purppura 1986 sekä Rakkauden Sävel 1995. T.T. Oksala oli tuottelias, idearikas ja valmis uusille kokeiluille. SIG arvostaa suuresti T.T.:n ammattitaitoa ja asennetta. Hänen kädenjälkensä näkyi ja kuului useissa SIG:n hitessä kuten Sadan Vuoden Yksinäisyys, Hyvää Syntymäpäivää, Ludwig van Beethoven, Leijailen ja Rakkauden Sävel.\n30.11.2010 MERCYN SYNTTÄREITÄ JUHLITTIIN VIIKONLOPPUNA\nSIG:n rumpalipoika, Jukka Merisaari, on saavuttanut miehen iän, 50v. Yhtyeen väliaikaiseksi rumpaliksi 80-luvun alussa liittynyt Mercy yllättyi hänelle järjestetyistä yllätysjuhlista Streetbarissa. Juhlistamista oli saapunut kunnioittamaan iso joukko yhtyeen jäseniä ja juhlakohteen ystäviä. Kaikilla oli mukavaa ja läsnäolijat muistavat mistä ilo johtui. Nostalgiaosastosta vastasi basisti Jouni, joka yllätti (jälleen) kaikki paikallaolijat loistavalla videomateriaalillaan\nEhkä saamme mahdollisesti kuviakin sivuille jossain vaiheessa.\n08.11.2010 KOKOONTUMISAJOT LAUANTAINA 27.11.2010\nYhtye muusikoineen ja taustoineen kokoontuu STREETBAR 95:een la 27.11.\nIllan ohjelmassa on SIG-aiheinen tietovisa, SIG-karaokea yms.\nLavalle ei yhtye tiettävästi kuitenkaan ole nousemassa-\nIlta on kaikille avoin ja sisäänpääsyn osalta ilmainen.\n04.05.2010 KEVÄÄN UUTISIA\nTPS:n jääkiekkojoukkueen hyvä kevät ja sen seurauksena mahtava Suomen Mestaruus sai myös SIG-muusikoita liikkeelle. Poprocks esiintyi kolme kertaa Turkuhallissa, välierissä ja finaaleissa. Poprocksin riveissä soittivat kitarasankari Erkka ja basisti Jouni. Roudareina ja teknisenä tukena häärivät Wode Vuorijärvi ja Petri Kuosmanen.\nKosketinsoittaja Oksanen puolestaan esiintyi samaan aikaan Turkuhallin eri baarissa yhdessä Rami Lehtisen kanssa TPS-pitoisella biisi- ja puhesetillä. Turkuhallin tunnelmaa ei pudotuspelien aikana voi kuvailla – se pitää itse kokea.\nMuutoin orkesteri on viettänyt hiljaiseloa. Matti Inkisen kuolemasta on kulunut ensimmäinen vuosi. Edelleenkään ei Seiska –lehden tai Iltalehden puolelta ole pahoitteluja tai edes osanottoviestejä kuulunut. Lööppilehdet kokevat ilmeisesti toimineen oikein niin moraalin kuin lainkin mukaan. Sitä mieltä ovat myös poliisi, oikeusministeriö ja kaiken kruununa loistava JSN.\nUniversal Music osti Loven ja Johanna Kustannuksen. Kaupan myötä siirtyi valtava määrä suomalaista pop/rockmusiikkihistoriaa Universalille (mm. Badding, Hector, Juice, Pelle, MA Numminen yms.). Tässä kaupassa siirtyi myös SIG:n 80-luvun tuotanto valtaosin globaaliin omistukseen. SIG-yhtyeellä (Norsu Oy) on täydessä omassa omistuksessaan vain 2000-luvun ”uusi tuotanto”.\nKeikkakutsuja on SIG:lle tullut lähes viikoittain. Näihin kyselyihin olemme vastanneet; aika ei ole kypsä. Onko se sitä koskaan – sen aika näyttää.\n04.03.2010 MAALISKUUN PAKETTITARJOUS\nMyymme Marketistamme yhtyeen 2000-luvun albumit eli tuplakokoelma ”Parhaat 1980-1986” sekä ”Suomalainen pop-levy” yhteishintaan 30 euroa (+ postikulut 2 euroa). Tämä pakettitarjous on voimassa maaliskuun ajan. Tarjous koskee yhteensä 100 levypakettia. Tilaa SIG Marketista, saat paluupostissa viestin, missä alennukset on huomioitu.\n23.02.2010 TALVEN ALENNUSMYYNTI\nTyhjennämme levyvarastoamme ja tarjoamme helmikuun loppuun asti alennusta seuraavasti;\n- 1 levyn ostajalle 2 euron alennus\n- 2 levyn ostajalle yhteensä 5 euron alennus\n- 3 levyn ostajalle yhteensä 8 euron alennus\nTilaa Marketista. Saat paluuviestin, missä alennukset on huomioitu. Kaupan päälle nimmarikortteja.\n22.12.2009 JOULURAUHAA JA PAREMPAA UUTTA VUOTTA\nKulunut vuosi olisi voinut olla paljon parempi. Alkuvuodesta elimme toivossa, että aivoleikkauksesta toipuva Matti Inkinen olisi ollut orkesterin keulahahmona taas kesällä, mutta toisin kävi. Ei se, etteikö kukaan olisi uskonut hänen toipuvan vaan se, että Seiska-lehti Iltalehden avittamana halusi yllättäen tuhota solistimme elämän väittämällä Inkisen olevan keskellä lapsipornorikoksia. Asia lienee jo kaikille selvinnyt, että em. lehtien lööpit olivat täysin perättömiä, mutta niillä saatiin tuhottua Matin elämä ja vaurioitettua monen muunkin loppuelämä.\nToimittajat jatkavat omaa elämäänsä kuin mitään ei olisi tapahtunut. Poliisilta oli saatu aineistoksi salassa pidettävää aineistoa. Tai eihän sitä poliiseilta saatu, koska poliisi oli tutkinut ettei niin ollut tapahtunut. Panu Hörkkö oli saanut tietonsa jostain muualta. Toivoisimme, että tulevaisuudessa tällaiset häirikkötoimittajat poistuisivat markkinoilta. Tämä toive ei kuitenkaan tule toteutumaan. Toivomme myös, että poliisiylijohtaja sekä oikeusministeri astuisivat tulevaisuudessa tarvittaessa esiin epäkohtien korjaamiseksi. Pelkkä blogikirjoittelu ei vakuuta.\nPoliisia, virkamieskoneistoa ja poliitikkoja on muutoinkin viety melko lailla kuluvana vuotena. Uskottavuus on ropissut kohisten ja erilaiset korruptiot, oman edun tavoittelut, maasuttamiset sekä totuuden peittely ja salaaminen ovat edenneet vauhdilla. Me olemme valitettavasti Matin tapauksessa joutuneet kokemaan tätä liiankin konkreettisesti. Uskoamme oikeusvaltioon on kyseenalaistettu monta kertaa. Kummajaisena on pidettävä sitä, että tällaiset häiriökäyttäytyjät ja vallan väärinkäyttäjät saavat jatkaa toimintaansa ja ovat häpeäksi koko viranomaistoiminnalle ja sitä kautta myös koko yhteiskunnalle.\nSIG:n esiintymisissä yksi näkyvä elementti on ollut kautta aikain ilo. Se alkoi hiipua jo vuosi sitten ja muuttui suruksi kuluneen vuoden keväällä. Myöhässä pidetyissä 30v- juhlissa paremmasta tulevaisuudesta nähtiin kuitenkin jo merkkejä. Viisitoista SIG-perheessä toiminutta jäsentä osasi SIG-ystävien myötäileminä nauttia juhlista ja soittamisesta. Voimmekin ylpeillen todeta, että SIG:llä lienee maan parhaat fanit ja ystävät.\nOrkesterimme kokoontui Joulun alla puntaroimaan tulevaa. On olemassa tiettyjä juttuja, joita on halua viedä eteenpäin. On olemassa myös paljon Matin ja SIG:n musiikkia, minkä haluamme soivan myös jatkossa. Toisella puolella on taas valtava tyhjiö. Maestro on poissa. Miksi jatkaa jotain, jos se ei muutenkaan tunnu enää toimivalta tai hyvältä?\nNyky-SIG on kuitenkin vain osa SIG-junaa. Se on kulkenut yli 30 vuotta. Välillä on pysähdytty asemalle pidemmäksi aikaa, mutta matka on jatkunut taas jossain vaiheessa. On mahdollista, että jollain tavalla jossain vaiheessa juna lähtee taas liikkeelle. Onko se tavarajuna vai luotijuna, kuka sitä ohjaa ja ketkä ovat matkustajia, sen aika näyttää. Viimeisimmän kokoonpanon SIG ei ole ainakaan lähitulevaisuudessa tekemässä yhtään esiintymistä. Pitää kuitenkin muistaa, että keikkailu on vain yksi osa yhtyeiden tekemistä.\nKuluneena vuonna julkaistiin tuplakokoelma Sadan vuoden yksinäisyys – parhaat 1980-1986. Levy nousi kahdesti TOP 40 -listalle. Matin kuoleman jälkeen otettiin lisäpainos viimeisestä Kuinka paljon sua rakastinkaan –sinkusta. Materiaalia on jonkin verran ”varastossa”. Mitä sen niin kuin monen muunkin asian kanssa tapahtuu jää nähtäväksi tulevaisuudessa.\nKiitämme vielä lukuisista osanotto-viesteistä sekä hyvistä SIG-yhtyeen jatkosuunnitelmaehdotuksista.\nToivotamme kaikille SIG-ystävillemme Rauhallista Joulua ja Hyvää Uutta Vuotta.\n09.12.2009 JOULUN AJAN UUTISIA LYHYESTI\n- Uudesta kokoelmalevystä on otettu lisäpainos. Tilaa Market –osiosta, jouluksi ehtii.\n- orkesterin jatkosuunnitelmista ei ole päätetty suuntaan eikä toiseen.\n- kiitämme mukavista viesteistä koskien Street Bar -bileitä\n- kiitämme monista hyvistä palautteista, ehdotuksista ja toivomuksista koskien yhtyettämme ja sen tulevaisuutta\n26.11.2009 KUVASATOA JUHLISTA\nGalleria -osastolle on lisätty kuvia SIG:n 30-vuotisbileistä. Juhlia\nvietettiin 7.11.2009 ja paikkana oli Streetbar 95 Turussa.\n09.11.2009 SIG:N 30-VUOTISBILEISSÄ TUNNELMAA\nNiin, nyt voidaan kertoa, keitä nämä bileiden yllätysesiintyjät olivat: SIG juoksutti lavalle ensimmäiseen kattaukseen Timo Kilpisen, Rauno Linja-ahon sekä Ari Hemmilän. Viimeinen kattaus mentiin nykyorkesterilla. Solisteja oli suuri määrä; Kimmo Suomi (bändin alkuaikopjen roudari), Moko Karttunen (ensimmäisessä SIG-kokoonpanossa vuonna 1978), Jarmo Hauhtonen (Korroosion solisti), Petri Kuosmanen (SIG-valokuvaaja, trubaduuri ja mainosnero), Sale Peltola (nyky-roudari) sekä nykyisen orkesterin jäsenet Erkka, Jouni ja Jusa.\nTilaisuus myytiin loppuun ilman sen suurempaa markkinointia ja ovelta jouduttiin käännyttämään väkeä pois. Tilaisuutta juhlisti läsnäolollaan mies joka teki SIG:n kanssa pitkän levytyssopimuksen 70-luvun lopulla - Suomirockin legenda Atte Blom. SIG-karaokesta yms. ei laulajia puuttunut ja fiilis oli muutenkin hyvä. Paikalla oli myös paljon SIG-ystäviä bändin alkuajoista lähtien.\n03.11.2009 LAUANTAIN LIPPUJA ENÄÄ VAIN ENNAKOSTA\nSIG:n 30-vuotisbileisiin Streetbar 95:een saa lippuja enää pelkästään ennakkomyynnin kautta. Lippuja on enää muutamia + joitakin peruutuspaikkoja. Lue uutisia alaspäin ja katso varausohjeet. Juhlapäivä on la 7.11. klo 21 alkaen.\n27.10.2009 SIG:N 30-VUOTISBILELIPPUJA VIELÄ NOPEILLE\nLauantain 7.11. tapahtuman ennakkomyynti sujuu nopeaan tahtiin. Tänään jäljellä on enää n. 40 lippua. Kehotammekin varaamaan liput ennakkoon. Portilta lippujen saaminen saattaa olla todella vaikeaa.\nJuhlapaikkana toimii Streetbar 95, Satakunnantie 95, TURKU.\nOhjelma alkaa klo 21.00 Illan antia on mm. SIG-dj, SIG-karaoke, SIG-tietovisa, SIG-arpajaiset, SIG-muusikoita vuodesta 1978, SIG-myyntituotteita ja yllätysesiintyjiä livenä. Tähän tilaisuuteen on myynnissä VAIN 100 pääsylippua á 12 euroa, sisältää SIG:n t-paidan 50:lle nopeimmalle paikalle saapuneelle pääsylipun lunastaneelle. Kerro nimesi ja kuinka monta lippua varaat sekä e-mail-osoitteesi ja puhelinnumerosi.\nVaraa lippusi nopeasti ennakkosta tästä!\nTervetuloa. Nämä ovat yllätyksellisen hyvät bileet!\n26.10.2009 SIG-JUHLIEN LIPUNMYYNTI KÄYNNISSÄ\n30-vuotisjuhlien lipunmyynti on alkanut vilkkaasti ja jos haluat mukaan lienee järkevintä hankkia lippu ennakkoon. Myynnissä on enää noin 60 lippua. Lue tapahtumasta lisää siirtymällä pari viestiä alaspäin.\n26.10.2009 MYNÄMÄEN MONIPUOLINEN INKISKATTAUS\nPitkäaikaisen SIG-fanin Jaana Syldin Matti Inkisestä (ja SIGstä) koostuvassa näyttelyssä on yhden huoneen verran materiaalia; kuvia, artikkeleita, julisteita, levyjä yms.\nPaikka on Mynämäen kirjasto. Siirry muutama viesti alaspäin ja lue lisää.\n19.10.2009 SIG:N 30-VUOTISBILEET STREETBARISSA LA 7.11.2009\nYhtyeen 30-vuotisbileet vietetään reilut 1,5 vuotta suunniteltua myöhemmin. Paikka on SIG:n toinen koti eli Streetbar 95, Satakunnantie 95, TURKU.\n17.10.2009 MATIN MUISTONÄYTTELY MYÖS MYNÄMÄELLÄ\nSIG:n pitkäaikainen fani, Jaana Syld, haluaa kunnioittaa Matti Inkisen muistoa omalta osaltaan. Jaana on koonnut Matista ja SIG:stä koostuvan näyttelyn Mynämäen kirjastoon. Näyttely on avoinna 19.10. – 14.11. 2009 välisenä aikana. Lue lisää tästä linkistä\nSIG-yhtye kiittää Jaanaa. Muistot säilyvät ikuisesti.\n13.10.2009 OIKEUSVALTION KUMMAJAISIA\nSIG-yhtyeen ja omaisten toimesta on etsitty oikeutta Matti Inkiselle. Etsimme edelleen vastausta miksi poliisin salassa pidetyksi määrättyä tietoa voi joutua 7 päivää –lehdentoimittaja Panu Hörkön käsiin? Mielestämme ei ollut korrektia, että ”poliisi tutki poliisin” tekemisiä. Mielestämme myös tutkimuksen tulos – ”vuoto on tapahtunut poliisilaitoksen ulkopuolelta” aiheutti vaivautuneisuuden tunteen. Varsinkin kun mahdollisista poliisien tietovuodoista on viime aikoina keskusteltu hyvinkin paljon ja hyvinkin negatiiviseen sävyyn. Eikö Inkisen tapaus kannattaisi selvittää perin pohjin, puhdistaa pöytä, korjata väärät väittämät ja jatkaa eteenpäin?\nTiedämme Matin olleen syytön häneen kohdistettuihin väitteisiin. Yhtyeen / omaisten ei käsityksemme mukaan pitäisi todistaa Inkisen syyttömyyttä koska hän on syytön. Edes syyttömyyden todistamiseen ei laki anna kuitenkaan mahdollisuuksia.\nNäinkö toimitaan oikeusvaltiossa? Seuraava valitusporras on valitus valtakunnansyyttäjälle.\nYllämainittu tilanne antaa eittämättä hyvinkin epämääräisen kuvan yksilön oikeusturvasta Suomessa. Onko sitä ensinkään? Miksi Inkisen tapausta ei haluta selvittää oikeusvaltiolle ominaisella tavalla? Panu Hörkkö 7 päivää –lehdestä ja Iltalehti tekivät repivillä lapsipornorikosepäilyotsikoillaan Inkisestä kansan silmissä rikollisen ja syyllisen. Lehdet tiesivät otsikot julkaistessaan Inkisen olevan masentunut toipilas, koska Inkinen oli jakanut haastatteluja myös heti leikkauksen jälkeen. Kaiken lisäksi Inkinen aloitti Seiskan haastattelun sanoilla "en mä tästä halua tietenkään mitään julkisuuteen kertoa..."\nJulkisen sanan neuvosto (JSN) katsoo, että 7 päivää ei ole rikkonut hyvää journalistista tapaa uutisoinnissaan Matti Inkisestä. Julkisuuteen asettuneena henkilönä hänen yksityisyyden suojansa piiri oli kaventunut.\n”Julkisen sanan neuvosto ymmärtää, että muusikon omaisille on aiheutunut kärsimystä erittäin kielteisestä julkisuudesta. Julkisuuteen asettuneet henkilöt eivät kuitenkaan voi sanella julkisuuden laatua, vaan julkaisupäätökset tehdään toimituksissa journalistisin perustein. 7 päivää ei syytä muusikkoa rikoksesta vaan kertoo, että kysymys on vasta epäilystä."\nNiinpä niin - orkesterimme käsitys hyvästä journalistisesta laadusta, tavasta, journalistisista perusteista ja oikeudenmukaisuudesta on hyvin erilainen kuin 7 päivää lehdellä ja JSN:lla. Vai mitä mieltä olet Seiskan otsikosta "Matti Inkinen keskellä seksiskandaalia, lapsipornorikokset syyteharkinnassa" ? JSN:llä lienee kuitenkin oma tärkeä roolinsa. Jossakin. Ainakin se päättää ja kertoo Suomen kansalle mikä juttu milloinkin ei ole rikkonut hyvää journalistista tapaa. Vaikka julkaistaisiin salassa pidettävää aineistoa.\n07.10.2009 TUIJA BRAXIN VASTAUS TIETOVUOTOKYSYMYKSEEN\nOikeusministeri Tuija Brax on vastannut kansanedustaja Marjaana Koskisen kirjalliseen kysymykseen koskien poliisin mahdollista tietovuotoa Inkisen tapauksessa.\n"Yleisistä syyttäjistä annetun lain 1 §:n mukaan syyttäjällä on itsenäinen syyteharkintavalta käsiteltävänään olevassa asiassa. Syyttäjän toimiessa tutkinnanjohtajana poliisirikoksessa noudatetaan esitutkintalain säännöksiä. Valtioneuvosto tai oikeusministeri eivät voi vaikuttaa esitutkintaviranomaisten tai syyttäjän ratkaisuihin yksittäisessä rikosasiassa. Syyttäjän toiminnasta voi kannella valtakunnansyyttäjälle"\nKoko vastaus on luettavissa tästä linkistä http://www.eduskunta.fi/faktatmp/utatmp/akxtmp/kk_721_2009_p.shtml#VASTAUS\n05.10.2009 SOININVAARAA SUOMII KOVIN SANOIN POLIISIEN TIETOVUOTOJA\nMyös ex-kansanedustaja Osmo Soininvaara kertoo hyvin suoraan miten poliisit myyvät tietoja toimittajille. Lue Soininvaaran lehti- ja radiohaastattelu tästä Aamulehden linkistä http://www.aamulehti.fi/uutiset/kotimaa/157759.shtml\n23.09.2009 SIG JATKAA TOP 40 LISTALLA\nTuplakokoelma-albumi SADAN VUODEN YKSINÄISYYS - Parhaat 1980-1986 sijoitus tämän viikon TOP 40 listalla on 35, Beatlesin ja Whitney Houstonin välissä. Kokoelma-albumin voit tilata sivujemme kautta. Pakettiin sisältyy nimmarein varustettuja SIG-postikortteja.\n23.09.2009 MATIN ELÄMÄNTYÖ ESILLÄ RAISION KIRJASTOSSA\nMatti Inkisen muistonäyttelyssä kävi kevään ja kesän aikana erittäin suuri vierailijamäärä jättämässä omat jäähyväisensä Matille. Matin elämäntyönäyttely jatkuu nyt hieman eri muotoisena kirjaston pääaulassa.\nSÄVEL JA SANAT - MATTI INKINEN -näyttelyyn on kerätty valtaosa Matin (ja SIG:n) tuotannosta. Näyttelyssä on myös myynnissä niin SIG:n uutta kokoelma-albumia kuin myös Matin muistosingleäkin. Tuotteita ostavat saavat muistoksi SIG:n 30-vuotisjuhlakiertuetta varten teetetyn jättijulisteen.\nSävel ja Sanat - Matti Inkinen -näyttely jatkuu näillä näkymin ainakin vuoden 2010 loppuun asti. Samalla mietitään ja ideoidaan vaihtoehtoisia muistomuotoja Matin elämäntyön kunnioittamiselle.\nRaision kirjasto (Eeronkuja 2) on avoinna ma-to klo 10-18, pe 10-18, la 10-14.\n23.09.2009 HALLITUKSEN JA OIKEUSMINISTERIN VASTAUS VIIKON KULUTTUA\nKansanedustaja Marjaana Koskisen KIRJALLISEEN KYSYMYKSEEN on hallituksella ja oikeusministerillä vastausaikaa 3 viikkoa, josta jäljellä on runsas viikko. On ilmeistä, että koko kolmen viikon aika kuluu ennen kuin saamme vastauksia jatkotoimenpiteistä.\nPysyykö kihlakunnansyyttäjä Kari Frilanderin tutkimustulos voimassa vai otetaanko tietovuotoasia uuteen käsittelyyn? Mikä on instanssien kanta Seiskan toimittajan lähdesuojaan ja siihen, että lehti julkaisee salassa pidettävä aineistoa? Miten puututaan median moraalikysymyksiin ja yksilönsuojaan?\nMatti Inkisen katoamispäivästä tulee kuluneeksi pian 5 kuukautta.\n14.09.2009 MATTI INKISEN TIETOVUOTOTUTKIMUKSEN SELVITTÄMINEN\nTästä linkistä http://www.eduskunta.fi/faktatmp/utatmp/akxtmp/kk_721_2009_p.shtml on luettavissa Marjaana Koskisen kirjallinen kysymys, mikä on suunnattu hallitukselle ja oikeusministerille (Tuija Brax). Koskisen lisäksi kirjallisen kysymyksen ovat allekijoittaneet seuraavat Varsinais-Suomen alueen kansanedustajat; Jyrki Yrttiaho, Ilkka Kantola, Katja Taimela, Esa Lahtela, Heli Paasio, Annika Lapintie, Janina Andersson ja Ville Niinistö. Lisäksi mm. Pekka Sauri, Veltto Virtanen ja Kauko Juhantalo ovat ottaneet voimakkaasti kantaa sekä median että poliisin toimintaan kyseisessä asiassa.\nttämässä ja palauttamassa Matti Inkisen ihmisoikeuksia.\n14.09.2009 KANSANEDUSTAJA MARJAANA KOSKISEN KIRJALLINEN KYSYMYS\nRaisiolainen kansanedustaja Marjaana Koskinen on jättänyt eduskunnan puhemiehelle kirjallisen kysymyksen, missä puidaan Matti Inkisen tapausta. Koskinen kysyy, miten on mahdollista, että joukko poliisiviranomaisia on ”voinut vuotaa” esitutkintamateriaalia lehdistölle, eikä kihlakunnansyyttäjä (Kari Frilander) pysty selvittämään asiaa? Asiasta uutisoi lauantaina ainakin Turun Sanomat.\nVihdoinkin jotain konkretiaa. Toivottavasti asiat etenevät tästä eteenpäin oikeusvaltiolle tyypilliseen tapaan. Syyllisiä tietovuotoon on löydyttävä ja samalla vastuuseen on saatava 7 päivää –lehden toimitus.\n14.09.2009 SIG-YHTYE HALUAA HAKEA OIKEUTTA MATTI INKISELLE\nSIG-yhtye on lähestynyt jälleen mm. oikeusministeri Tuija Braxia ja poliisiylijohtaja Mikko Paateroa sekä osaa kansanedustajista kysymyksillä Matti Inkisen tapauksesta.\n"Haluamme tietää (myös omaiset) miten meidän tulee edetä? Tietovuodosta ei ole näyttöä, oikeusprosessia ei lain mukaan voi viedä loppuun asti, Seiskan toimittajaa ei saada kertomaan tietolähdettään...\nInkinen on julkisuudessa leimattu henkilöksi, joka oli/eli keskellä lapsipornoskandaalia. Tämän "uutisen" seurauksena hän teki itsemurhan.\nMe Matin tunteneet tiedämme ettei asia ollut näin. Kaiken lisäksi Inkinen oli kuollessaan heikkovointinen aivokasvainleikkauksesta toipuva potilas.\nViimeiset kuukaudet ovat olleet tosi raskaita ja painostus myös meitä kohtaan on kova. Välillä olemme kaikki pedofiilejä, useasti meitä painostetaan myös tekemään toimenpiteitä Matin syyttömyyden todistamiseksi. Ilmapiiri asian ympärillä on painostava ja haluamme totta kai tuoda Matin syyttömyyden esiin. Tuntuu vain siltä että ovet sulkeutuvat ympärillämme. Miten siis voimme edetä asiassa? "\n10.09.2009 SIG-KOKOELMA NOUSI LISTALLE\nUusi tuplakokelmalevy Sadan vuoden yksinäisyys, parhaat 1980-1986, on noussut juuri julkaistussa TOP 40 -albumilistalla sijalle 29. Kokoelmalevyn voit tilata sivuiltamme.\n08.09.2009 KESÄKILPAILU RATKENNUT\nKysyimme kesäkisassamme, löytyykö Matti Inkisen tapauksessa poliisin sisäisessä tutkinnassa poliisin taholta tapahtunutta tietovuotoa vai ei. Oikea vastaus on EI LÖYTYNYT. Täysin oikeita vastauksia osallistuneista löytyi tasan yksi eli ei löydy ja päivämäärä 1.9.2009 (jolloin asia tuli tiedonantona yhtyeelle). Voittaja on Lassi Liukkonen. Onnittelut voittajalle, jolle lähti palkintona SIG-singleharvinaisuus (säv-san Matti Inkinen) Balladi Kyllikki Saaresta. Kyllikin tapauskaan ei ilmeisesti selviä koskaan...\nValtaosa kilpailuun osallistujista arvioi että tietovuotoa ei olisi löytynyt. Tietovuotoa onkin tapahtunut, mutta ei poliisilaitoksen sisältä. Poliisi on tuoreen tutkimuksen mukaan luotettavin toimija Suomessa (arvio perustuu Kuullaanko meitä? -tutkimukseen).\nMistä vuoto sitten tuli? Tästä ei järjestetä uutta kisaa, mutta asiaa voi aprikoida esim. Vieraskirjassamme.\n01.09.2009 KIHLAKUNNANSYYTTÄJÄ FRILANDERIN ODOTETTU PÄÄTÖS\nTampereen kihlakunnansyyttäjä Kari Frilander on saanut kuukausia kestäneen tutkinnan Matti Inkiseen liittyen poliisin tietovuotoepäilyksestä valmiiksi.\nTietovuotoa ei ole voitu osoittaa tapahtuneen esitutkinnan aikana poliisin taholta.\nSelvityksen tulos on, että vuoto on tapahtunut muualta kuin poliisilaitokselta.\n28.08.2009 MAINOSKAMPANJA MTV3:LLA\nSIG:n uutuuskokoelma, tupla sellainen, on ilmestynyt. SIG:n 80-luvun levy-yhtiö Johanna Kustannus Oy varautuu kovaan levymyyntiin ja sitä vauhdittaakseen pyörii MTV:llä kahden viikon mainoskampanja ajalla 1.-14.9.\nSadan vuoden yksinäisyys – parhaat 1980 -1986 tupla-albumin voit tilata sivujemme kautta tästä linkistä tai Market –sivuiltamme. Hintaan 23,90 sisältyy kaupan päälle\n- 5 kpl SIG-postikortteja\n- nimmaripostikortti, jossa levyllä esiintyvien elossa olevien muusikoiden signeeraus\n- posti- ja käsittelykulut\nTilattuasi levyn saat vastaussähköpostin, millä voit maksaa. Sen jälkeen postimies tai –nainen tuo levykirjeen postiluukkuusi.\n28.08.2009 TIETOVUOTOASIAN RATKAISU LÄHIPÄIVINÄ\nTampereen kihlakunnansyyttäjä Kari Frilander on kolmen kuukauden tutkimisen jälkeen saamassa tehtävänsä valmiiksi liittyen epäiltyyn poliisiviranomaisten tietovuotoon Matti Inkisen kuolemaan johtavassa tapauksessa. Toivottavasti niin moniin ihmisiin monin tavoin vaikuttava asia saadaan vihdoinkin selväksi ja tapauksen ratkaisu helpottaisi Matin omaisten, läheisten ja ystävien jaksamista eteenpäin.\nSeiska-lehti ja Panu Hörkkö jatkavat normaalisti ilmestymistään ja tähtiartikkelitöitään lähdesuojan puitteissa. SIG boikotoi sekä Seiskaa että Iltalehteä seuraavasti;\n- näille lehdille emme kommentoi mitään\n- näitä lehtiä emme osta emmekä lue\n- näissä lehdissä emme mainosta, emmekä voi mitenkään, missään olosuhteissa, suositella sitä yhdellekään yritykselle tai muullekaan taholle.\nTervetuloa mukaan. Emme kerää nimiä vaan vaikutamme suoraan.\n25.08.2009 MATTI INKISEN MUISTO ELÄÄ RAISIOSSA\nMatti saa ansaitsemansa huomion eli pysyvän muistopaikan kotikaupunkiinsa Raisioon. Tästä lisää lähitulevaisuudessa.\n25.08.2009 KOKOELMALEVYÄ MYYDÄÄN KOVAA VAUHTIA\nSIG:n uusi kokoelmalevystä ”Sadan vuoden yksinäisyys – parhaat 1980-1986” on tehty ensimmäinen lisätilaus SIG-Markettiin. Tästä tuplakokoelmasta (32 laulua) saat lisätietoa kun siirryt edelliseen uutiseen.\nUUSI KOKOELMALEVY "SADAN VUODEN YKSINÄISYYS -PARHAAT -1980-1986" ILMESTYY 26.8.\nSIG:n uusi odotettu tuplakokoelmalevy on nyt ennakkomyynnissä. Levy julkaistaan 26.8. ja se sisältää yhteensä 32 SIG-laulua.\n1. Tiina menee naimisiin 2. Lauantaina 3. Tänä yönä 4. Jos sä rakastat mua 5. Vuosisadan rakkaustarina 6. Bang-bang 7. Älä sinä huoli 8. Hyvää yötä 9. Huima Lumous 10. Ludwig van Beethoven 11.Sadan vuoden yksinäisyys 12. Pidä kii unelmistas 13. Rakastan sua vain 14. Leijailen 15. Kolme sanaa sinulle 16. Maailman myrskyt\n1. Viipuri-pop 2. Marianne 3. Kartsaa 4. Matti Inkinen 5. Elämä vie mua 6. Synnyin tanssiin 7. Laitakaupungin laulu 8. En koskaan 9. Jos taivas on vain pienille enkeleille 10. Hyvä ja rauhallinen olla 11. Lapsuus & lapsellisuus 12. Tuonela 13. Kuunsilta 14. Purppura 15. Hyvää syntymäpäivää 16. Kerro mitä on rakkaus\nMyymme kokoelmalevyä hintaan 23,90.\nHintaan sisältyy - 5 kpl SIG-postikortteja ( yhdessä postikortissa levyllä esintyvien seuraavien SIG-muusikoiden nimmarit (Matti Ranta, Jukka Merisaari, Ari Hemmilä, Timo Kilpinen, Rauno Linja-aho, Juha Oksanen) - posti- ja käsittelykulut (cd on kelmutettu muovisuojalla).\nTilaa tästä heti niin saat levyn kotiisi heti julkaisupäivänä eli 26.8.2009\n15.08.2009 KESÄTARJOUS PÄÄTTYY 31.8.\nMyymme erän SIG albumia Suomalainen pop-levy + 5 kpl SIG-postikortteja yhteishintaan 10 euroa (sisältää posti -yms. kulut). Kuuntele näytteitä tästä http://www.sigpop.net/suomalainen.htm ja tilaukset SIG-marketista http://www.sigpop.net/market.htm. Tilattuasi tuotteet saat paluuviestin, jossa on alennettu hinta. Tarjoushintaisia levyjä on tarjolla elokuun loppuun asti.\nMyymme erän SIG albumia Suomalainen pop-levy + 5 kpl SIG-postikortteja yhteishintaan 10 euroa (sisältää posti -yms. kulut). Kuuntele näytteitä tästä http://www.sigpop.net/suomalainen.htm ja tilaukset SIG-marketista http://www.sigpop.net/market.htm. Tilattuasi tuotteet saat paluuviestin, jossa on alennettu hinta. Tarjoushintaisia levyjä on tarjolla 100 kpl, joista myymättä on vielä 35 kpl.\n07.08.2009 JSN ANTOI VÄÄRIÄ LAUSUNTOJA\nTurun Sanomat uutisoi 6.8. että Julkisen sanan neuvosto JSN ei ota 7 Päivää -lehden Matti Inkistä koskevaa juttua käsittelyyn, koska omaisilta ei saada lupaa. .\n– Olemme yrittäneet saada Inkisen omaisilta vastausta asiaan, mutta emme ole sitä saaneet. Olemme tulkinneet tämän niin, että he eivät ole kiinnostuneita kanteluista. Sen vuoksi emme ota niitä käsittelyyn, Hyvärinen toteaa.\nNäin kertoo JSN:n puheenjohtaja Pekka Hyvärinen. Lue artikkeli tästä http://www-3.cms.ts.fi/online/kotimaa/65492.html\nFAKTA: Matti Inkisen omaisiin ei olla oltu asiaan tiimoilta minkäänlaisessa yhteydessä. Omaiset ovat itse ottaneet yhteyttä JSN:n sekä Turun Sanomiin, että asia voidaan ja pitää ehdottomasti tutkia. Asia on oikaistu myös tämän päivän (pe) Turun Sanomissa.\n05.08.2008 UUSI KOKOELMALEVY JULKAISTAAN 26.8.2009\nSIG:n uusi odotettu tuplakokoelmalevy julkaistaan 26.8. Levy sisältää yhteensä 32 SIG-laulua. Kokoelman nimi on SADAN VUODEN YKSINÄISYYS - PARHAAT - 1980-1986 ja sen julkaisee Johanna Kustannus Oy. Levy tulee piakkoin myyntiin myös sivujemme kautta.\nTätä kokoelmalevyä on ollut koostamassa myös Soundin Tero Alanko. Hän kävi jututtamassa Matti Inkistä maaliskuussa. Kokoelman piti ilmestyä jo keväällä, mutta ikävät tapahtumat siirsivät levyn julkaisua. Alangon ja Inkisen tapaamisesta voit lukea tästä linkistä http://www.soundi.fi/node/9285/Syytön/kunnes/toisin/todistetaan/\n05.08.2009 TIETOVUOTOTUTKINNAN TILANNE 0-0\nEri medioiden kautta on luettavissa tämän hetkinen tilanne Matti Inkisen tietovuototutkinnan etenemisestä. Tutkintapyyntö tehtiin kaksi kuukautta sitten. Seuraavassa sitaatti Turun Sanomien uutisoinnista asian tiimoilta;\n"Lähiviikkoina selviää, onko toukokuussa kadonneen muusikko Matti Inkisen tapauksessa syytä epäillä poliisirikosta. Pirkanmaan kihlakunnansyyttäjä Kari Frilander selvittää, miten tieto Inkisen joutumisesta rikoksesta epäillyksi vuoti Seitsemän päivää -lehdelle.\n– Teemme vielä alustavia kartoituksia. Katsomme, mihin ne johtavat, Frilander kertoo.\nFrilander ei vielä halua ottaa kantaa siihen, mihin suuntaan tutkinnassa ollaan kallistumassa ja onko viitteitä siitä, että tieto olisi vuotanut lehdistölle poliisilta."\nKiitämme niitä medioita, jotka ovat tukenamme selvittämässä asiaa ja estsimässä syytä tietovuotoon. Jostain kumman syystä olemme saaneet paljon viestejä Raisioon, joissa kaikissa epäillään ettei Frilanderin tutkinnassa tietovuotosyyllistä löydy. Onko niin että totuuden tietää ainoastaan Panu Hörkkö, kaikkien huipputoimittajien äiti? Toivottavasti olemme väärässä.\n27.07.2009 SIG-TARINAA SUOMIPOPILLA\nTällä viikolla aamuisin klo 10 jälkeen pyörii radio Suomipopilla uusintana juttua ja musiikkia SIG:n vaiheista. Tarinaa kertomassa ovat Matti Inkinen ja Juha Oksanen.\nMyymme erän SIG albumia Suomalainen pop-levy + 5 kpl SIG-postikortteja yhteishintaan 10 euroa (sisältää posti -yms. kulut). Kuuntele näytteitä tästä http://www.sigpop.net/suomalainen.htm ja tilaukset SIG-marketista http://www.sigpop.net/market.htm. Tilattuasi tuotteet saat paluuviestin, jossa on alennettu hinta. Tarjoushintaisia levyjä on tarjolla 100 kpl.\n20.07.2009 SIG-TARINAA VIIKONLOPPUNA HESARISSA\nTulevan viikonlopun Helsingin Sanomien NYT -liitteessä on luettavissa aimo annos SIG-tarinaa. Toimittaja Perttu Häkkinen vieraili Raisiossa ja halusi nähdä paikat mistä kaikki alkoi ja mihin kaikki päättyi. Vai päättyikö? Yhtyeemme toivottaa Häkkisen vierailulle uudelleen, sillä tällä matkalla jäivät näkemättä mm. seuraavat kohteet; Streetbar 95, Huima Lumous, Mahittulan Nuorisotalo sekä Raision tekojärvi.\n17.07.2009 MUISTOSINKKUJA ENÄÄ MUUTAMA JÄLJELLÄ\n”Kuinka paljon sua rakastinkaan” – Matti Inkisen muistosinkkua on jäljellä enää muutama kymmenen kappaletta. Mikäli haluat itsellesi tämän sinkun + SIG-julisteen, kannattaa tehdä tilaus nopeasti joko etusivultamme tai Market –osiosta, Singlestä ei enää oteta lisää painoksia.\n14.07.2009 UUSIA PETRIN OTTAMIA KUVIA GALLERIASSA\nSIG:n alkuperäiskokoonpano 1978, 1980-luvun kokoonpano sekä nyky-SIG:n soittoniekat kokoontuivat viime viikolla Raisiossa. Galleria –osiosta näet Petri coolpool Kuosmasen kuvia näistä kokoonpanoista, joissa vanhatkin näyttävät nuorilta. Tai sitten ei, vai miten se oli?\n13.07.2009 MATIN MUISTOPAIKKA\nNeuvottelut Matti Inkisen ”virallisesta muistopaikasta” jatkuvat elokuun alussa, päättävien tahojen palatessa lomilta. Tavoitteenamme on etsiä sellainen tila, mistä löytyisi riittävästi nähtävää Matin ja SIG:n historiasta nykypäivään asti. Paikan tulisi olla aukioloajoiltaan ja miljööltään sopiva. Lisäksi pyrimme siihen, että paikasta voi halutessa myös ostaa Matin ja SIG:n tuotteita. Matti Inkisen muistonäyttely Raision kirjastossa jatkuu ainakin heinäkuun loppuun asti. Kävijöitä ja muistokirjoituksia on runsaasti. Tämä kertoo Matin suuresta merkityksestä raisiolaisille ja raisiolaiseen kulttuurielämään.\n12.07.2009 ERKKA EVEN PROJEKTEISSA\nSIG-kitaristi Erkka Makkonen soittaa Even (ex-Dingo) levy-/keikkaprojekteissa kesän aikana. SIG ei tee kesän aikana keikkoja.\n12.07.2009 HISTORIALLISIA KUVIA GALLERIAAN\nGalleria -osioon ilmestyy lähipäivinä kuvia SIG:n ensimmäisestä kokoonpanosta vuodelta 1978 sekä 80-luvun "kulta-ajan" kokoonpanosta.\n08.07.2009 YHTYEKOKOUKSEN PARAS PÄÄTÖS\nSIG:n alkuperäisjäsenet ja nykyjäsenet pohtivat yhteisesti tilannetta maanantaina Raisiossa. Paikalla oli kolmen eri vuosikymmenen kokoonpanot ja yhtyeen taustavoimia. Yhtyeen keulahahmoa oli luonnollisesti edelleen suuri ikävä.\nSIG-yhtyeen kokouksessa ei tehty vielä päätöksiä yhtyeen jatkotoimenpiteistä suuntaan eikä toiseen. Heinäkuun lomien yms. vuoksi päätettiin palata asiaan vähän tuonnempana. Nyt ladataan siis akkuja ja kerätään ajatuksia. Solistiehdokkaita on tarjoutunut / ehdotettu kymmenkunta tunnetumpaa nimeä ja suurempi määrä vielä julkisuudessa tuntemattomampia nimiä.\nKokouksen paras päätös oli yksimielinen ja se oli liittyminen Seiskaa ja Iltalehteä vastaan oleviin kampanjoihin. Kun "uutisjutut" ovat arveluttavin keinoin hankittua ala-arvoista tasoa, sekä yksilön oikeussuojan vastaista, on oletettavaa että Matti Inkinen ei ollut viimeinen uhri.\nYhtyeen kesken sovimme, ettei kukaan meistä eikä lähipiiristämme osta loppuelämänsä aikana yhtään kappaletta kyseisiä lehtiä. Toivomme että mahdollisimman moni SIG-ystävämme toimii samalla tavalla.\nYhtyeen taholta ei edelleenkään anneta Seiskalle eikä Iltalehdelle tiedotteita, eikä haastatteluita.\nMe kaikki tunsimme Matin vuosikymmenten ajan. Matti Inkinen oli muita auttava, rehellinen ja syytön mies.\n05.07.2009 VALTAOSA USKOO TIETOVUODON LÖYTYVÄN\nKesäkilpailussa kysymme, löytyykö ns. Inkis-asiassa tietovuotoa vai ei. Tämän hetkisen tilanteen mukaan 72% vastaajista uskoo näin tapahtuvan. Lieneekö allaolevalla lainauksella jutusta, jossa Seiskan toimittaja Panu Hörkkö kertoo toimintatavoistaan, olla merkitystä asiaan?\nPanulla on liuta omia syväkurkkuja, joille hän maksaa usein satasien, joskus jopa tuhansien eurojen vinkkipalkkioita. Eräskin syväkurkku tienasi 800 euroa, kun nappasi Hjallis Harkimosta kuvan alusvaateostoksilla.\nPanu Hörkkö, 35, ansaitsee leipänsä 7 Päivää -lehden paljon valokuvaavana toimittajana. Ja hyvin ansaitseekin. Toissa vuoden verotettavat tulot kipusivat 65 000 euroon eli noin kaksinkertaiseksi normitoimittajaan verrattuna.\n05.07.2009 TIETOVUOTOTUTKINNASSA KESÄTAUKO\nTampereen kihlakunnansyyttäjä Kari Frilander, joka toimii Matti Inkisen tapauksen tutkinnanjohtajana, kertoi tutkinnassa alkaneen kesätauon lomien vuoksi. Tutkinta on kuuleman mukaan saatu alkuun ja sitä jatketaan elokuussa.\nYhtyeen lähellä olevat korvat ovat puolestaan "kuulleet" että asian vuotanut "taho ja henkilö" olisi jo tiedossa. Tämä on siis korviimme kantautunut huhu, emmekä kommentoi asiaa millään lailla ennen kuin jos ja kun se etenee faktaksi. Toivomme myös että mediat jättävät tämän huhun suhteen meidät rauhaan - kommenttia ei tule. Korostamme edelleen, että toivomme todellakin tietovuodon alkulähteeksi jonkun muun kuin poliisiviranomaistahon. Matin etsinnöissä koimme poliisin toiminnan erittäin ammattimaiseksi. Olisi järkyttävää mikäli asia saisi nyt uuden, poliisin vastaisen käänteen. Tärkeintä on kuitenkin saada asia kerrallaan selvitettyä tässä perin ikävässä asiassa. Mitä nopeammin, sen parempi.\nMikä on sinun arviosi asian suhteen? Osallistu kesäkisaamme tästä linkistä. Kilpailuaika päättyy 15.7.\n03.07.2009 SIG-KOKOONTUMINEN ENSI VIIKOLLA\nSIG-original kokoonpano vuodelta 1978 (Matti Ranta - rummut, Timo Kilpinen - kitara, Moko Karttunen - basso ja Juha Oksanen - urut), ns. 80-luvun kokoonpano (Merisaari - rummut, Ari Hemmilä - basso, Rauno Linja-aho - kitara) sekä nykyinen SIG-kokoonpano kerääntyvät yhteen alkuviikosta. Palaverin annista tiedotetaan kokoontumisen jälkeen.\n01.07.2009 SEISKA-LEHDEN KUOLEMANTUOTTAMUS?\nRyhmä muusikoita viisaampia lakimiehiä yms. tutkii 7 Päivää –lehden osuutta Matti Inkisen kuolemaan kuolemantuottamuksena. Samainen lehtihän oli heti Matin aivokasvainleikkauksen jälkeen uutisoimassa Matin suuresta ja vaarallisesta leikkauksesta. Lehti ja sen toimittajat tiesivät tasan tarkkaan Matin huonosta tilasta, sekä pitkistä ja vaikeista hoitojaksoista julkaistessaan ”lapsipornoskandaaliuutisensa”. Tapauksen loppuhan oli karmaiseva.\nSeiska-lehti kommentoi asiaa hyvin välinpitämättömällä tavalla ”Juttu oli asiallinen eikä pitänyt sisällään asiavirheitä” Näin kommentoi Seiska-lehti uutisointiaan ja jatkaa, ”Inkinen on suhtautunut julkisuudessa olleiden tietojen mukaan Seiskan juttuun lähinnä neutraalisti”.\nYllämainitun asian kanssa etenee samanaikaisesti myös poliisin sisäinen tietovuototutkinta. Miten salassa pidettävää esitutkintatietoa oli päätynyt Seiska-lehden käsiin?\nSaamme edelleen päivittäin useita osanottoviestejä sekä vihaisia, katkeria ja syyttäviä viestejä niin Seiskan kuin myös tältä uutista kopioivan Iltalehden suuntaan. Mikä on yksilön suoja, mikä on tällaisten päättömien kirjoitusten tarkoitus, missä on toimittajien moraali? Saivatko lehdet toimittaja Panu Hörkön johdolla haluamansa lopputuloksen Matti Inkisen löydyttyä hukkuneena? Käsittämätöntä mikäli tässä asiassa ei löydy syyllisiä eikä jaeta tuomioita.\n30.06.2009 MATIN HAUTAPAIKKA\nMatti Inkisen (1958-2009) uurna laskettiin Raision hautausmaalle kesäkuussa. Matin hautapaikka sijaitsee lähellä Kirkkauden kappelia. Raision keskustasta päin hautausmaalle tullessa ohitetaan Raision kirkko ja Kirkkauden kappeli oikealta puolelta. Kirkkauden kappelin mäen päällä olevasta sisäänkäynnin kohdalta ”ota 10 askelta ulospäin ja käänny portaita vasemmalle alas”. Tällöin olet kuta kuinkin perillä.\n27.06.2009 JARI SARASVUO OTTAA KANTAA ROSKALEHTIEN MORAALIIN\nJari ottaa kantaa torilokkitoimittajien moraaliin, sekä ystävänsä Pauli Aalto-Setälän hypystä suoraan jumalan palvelemisesta (Kotimaa-yhtiöt) saatanan palvelemiseen (Aller eli Seitsemän Päivää ja suomi24.fi).\nSuosittelemme lukemaan Jarin tarinaa ja samalla miettimään kuinka Suomessakin haaskalinnut saalistaa..\n26.06.2009 TIETOVUOTOTUTKIMUS EI EDENNYT\nTutkintapyyntö Matti Inkisen tietovuotoon ei ole edennyt ainakaan Raisioon asti. Soitto poliisiasemalle ei antanut asiaan lisävalaistusta. Raision poliisissa oltiin tietämättömiä koko tutkinta-asiasta eikä siellä olla käyty asiaa millään tavoin läpi.\n"Poliisin ylijohto kehotti 2.6.2009 Länsi-Suomen poliisin lääninjohtoa / Varsinais-Suomen poliisilaitosta ryhtymään toimenpiteisiin poliisiorganisaation sisältä tapahtuneeksi väitetyn mahdollisen tietovuodon selvittämiseksi. Tehdyistä toimenpiteistä ja niiden tuloksista poliisin lääninjohdon tulee ilmoittaa välittömästi poliisin ylijohtoon."\nTietovuotoasiaan liittyen voit antaa oman kantasi asioiden etenemisistä osallistumalla SIG:n Kesäkisaan\n26.06.2009 SUOMALAISESTA POP-LEVYSTÄ LISÄPAINOS\nSIG:n viimeisin pitkäsoitto, Suomalainen pop-levy, julkaistiin vuonna 2003.\nSaimme lisäpainoksen tänään toimistoomme ja tilatut levyt lähtevät postiin\nviimeistään tiistaina 30.6. Kiitos kärsivällisyydestä! Suomalainen pop-levy cd sisältää mm. SIG:n kautta aikojen ensimmäisen kultasinglen "Tuhannen ja yhden yön tarinat" sekä soittolistoilla pyörineet "Näkinkenkä" ja "Tähtisadetta" -teokset. Kuuntele ja katsele sivuiltamme, http://www.sigpop.net/suomalainen.htm tai http://www.sigpop.net/index.htm\nKyseisin albumin voit tilata hintaan 12,90 (+ postikulut 1 euro) SIG-Marketista.\n23.06.2009 OSALLISTU SIG - KESÄKISAAN\nOta osaa SIG yhtyeen kesäkisaan. Palkintona todellinen sinkkuharvinaisuus.\n22.06.2009 TIINA MENESTYI ONNENLAULUÄÄNESTYKSESSÄ\nHelsingin Sanomat järjesti äänestyksen kaikkien aikojen suomalaisesta onnen laulusta. ”Loppukilpailuun” oli rankattu 35 laulua ja ääniä annettiin kaikkiaan n. 11.000. Tässä äänestyksessä Matti Inkisen säveltämä ja sanoittama ja SIG:n esittämä Tiina Menee Naimisiin kiilasi itsensä pronssille eli kolmanneksi. Kiitokset äänestäjille. Tulokset näkyvät tästä http://www.hs.fi/aanestys/1135246341192#Scene_1\n18.06.2009 MUISTOSINKULLE LISÄÄ JAKELUPAIKKOJA\nKysynnän vuoksi Matti Inkisen muistosingle + juliste on saatavilla nyt myös Raision kirjastosta (Eeronkuja 2, Raisio) sekä Street Barista (Satakunnantie 95, Turku). Yhteishinta (single + juliste) on 10 euroa ja tällä tuotolla autetaan Matin uramateriaalin muistopaikan toteuttamista. Sinkun voi ostaa edelleen myös kotisivujemme kautta (ks. etusivu tai Market).\n17.06.2009 MUKAVAA JUHANNUSTA!\nToivotamme kaikille ystävillemme hauskaa Juhannusta ja messevää kesää. Samalla kiitämme teitä kaikkia, jotka olette tukeneet meitä suuressa surussamme.\nSIG:n tulevaisuuden suhteen haluamme miettiä rauhassa asioita. Tämä tarkoittaa esim. jos jatkamme, miten jatkamme, millä aikataululla, millä kokoonpanolla yms.. Nyt ovat kuitenkin päällimmäisinä asioina saada oikeutta syyttömän Matti Inkisen mediakohteluun sekä suuren kohun ja arvailujen aiheuttamaan tietovuodon selvittämiseen.\nVoitte vain arvailla, millaisia tunneryöppyjä yllämme on ollut viimeisen lähes kahden kuukauden aikana. Tuntuisi erittäin pahalta haudata myös SIG-yhtye samassa tuskassa, siksi haluamme antaa ajan kulua ja ajatusten selkiintyä. Kuuntelemme myös mielellämme teidän kommenttejanne.\n16.06.2009 INKISEN JUTUN TIETOVUOTOA TUTKITTU 2 VIIKKOA\nSIG-yhtyeen avoimeen kirjeeseen (ks. SIG-uutiset 3.6.) viitaten olemme saaneet vastauksen poliisiviranomaisilta;\n"Väitetyn tietovuodon johdosta poliisin ylijohto kehotti 2.6.2009 Länsi-Suomen poliisin lääninjohtoa / Varsinais-Suomen poliisilaitosta ryhtymään toimenpiteisiin poliisiorganisaation sisältä tapahtuneeksi väitetyn mahdollisen tietovuodon selvittämiseksi. Tehdyistä toimenpiteistä ja niiden tuloksista poliisin lääninjohdon tulee ilmoittaa välittömästi poliisin ylijohtoon."\n"Nyt esitetyt väitteet ovat omiaan asettamaan poliisin toiminnan laillisuuden ja oikeusperiaatteiden noudattamisen kyseenalaiseksi. Mahdollisiin poliisin tietovuotoihin poliisin ylijohdossa suhtaudutaan vakavasti ja tietovuodot pyritään selvittämään viipymättä. Kuten poliisiylijohtaja Paatero on blogissaan kirjoittanut, poliisin on kaikessa toiminnassaan noudatettava lakeja. Salassa pidettävien tietojen vuotaminen medialle on rikos, josta on muiden rikosten tapaan jouduttava vastuuseen. Tähän suuntaan poliisi kehittää omia järjestelmiään ja koko laillisuusvalvontaansa."\nInkisen tapauksesta on tehty myös tutkintapyyntö. Tutkinnanjohtajana toimii Tampereen kihlakunnan syyttäjäviraston kihlakunnansyyttäjä.\nToivomme asian selviävän nopeasti. Käsityksemme mukaan salassapidettävä aineisto ei joudu Seiskalehden sensaatiotoimittaja Panu Hörkön haltuun ilman tietovuotoa. Onkohan tiedon saamisessa käytetty rahaa tai muita etuuksia? Miten ne on hoidettu ja onko tämä maassamme yleinen tapa mistä on vaiettu? Näihin kysymyksiin haluamme vastaukset.\n14.06.2009 MUISTOSINKKUJA JULISTEELLA JÄLJELLÄ 350 KPL\nMikäli haluat Matti Inkisen tekemän, viimeisimmän julkaistun laulun "Kuinka paljon sua rakastinkaan" sekä A4-kokoisen SIG-julisteen, kannattaa tilaus tehdä nopeasti. Tämä erä saattaa olla se viimeinen..\n13.06.2009 MATIN UURNA LASKETTIIN\nMatti Inkisen uurna laskettiin perjantaina aamupäivällä Raision hautausmaalle omaisten ja läheisten läsnäollessa. Muistotilaisuutta vietettiin illalla Krookilassa. Paikalla oli noin sata Matin työ--, musiikki- yms. ystävää. Tilaisuudessa kuultiin useampia musiikkiesityksiä ja muistelot venyivät yömyöhään. Lavalle nousivat useammat kokoonpanot menneestä ja nykyisestä SIG:stä tulevaisuuden toivoihin. Surun lomasta alkoi pilkistää myös aurinkoa ja iloa. Valon takana oli tämänkin illan tähti, Matti Inkinen.\nKoko perjantai pidettiin piilossa julkisuudelta. Tähän tilaisuuteen eivät myöskään roskalehdet päässeet kuokkimaan.\nMatin muistotilaisuus oli rehellinen ja aito, niinkuin Mattikin.\n05.06.2009 MATTI INKISEN MUISTONÄYTTELY\nRaision kaupunki ja sen monitoimikulttuurispecialisti Altti Koivisto kokosi Raision kirjastoon vitriininäyttelyn Matin ja SIG:n vaiheista vuosien kuluessa. Nähtävillä on lehtiartikkeleita ja kattava kooste Matin ja SIG:n tuotannosta. Paikalla on myös muistokirja, johon toivomme vieraiden kirjoittavan jäähyväisviestejään Matille. Näyttely on auki kesä-heinäkuun ajan. Raision kirjasto on avoinna ma-to 10-19 ja pe 10-16\n03.06.2009 AVOIN KIRJE MIKKO PAATEROLLE / POLIISIN YLIMMÄLLE JOHDOLLE\nPoliisi on tuoreen tutkimuksen mukaan luotettavin toimija Suomessa.\n(arvio perustuu Kuullaanko meitä? -tutkimukseen)\nApulaisoikeusasiamies on pyytänyt poliisilta selvitystä siitä, miten media on päässyt yksityisen suojan eli salaisten tietojen lähteille ja mitä sen suhteen aiotaan tehdä.\nPoliisin ylijohtaja Mikko Paatero kirjoitti blogissaan viime viikolla mm. seuraavaa:\n"Kyllä poliisin on kaikessa toiminnassaan noudatettava lakeja. Salassa pidettävien tietojen vuotaminen medialle on rikos, josta on muiden rikosten tapaan jouduttava vastuuseen. Tähän suuntaan poliisi kehittää omia järjestelmiään ja koko laillisuusvalvontaansa."\nMatti Inkisen tapaukseen liittyvä kysymys kuuluu; miksi salaista esitutkintatietoa on päätynyt 7 päivää - lehden käsiin ja mihin toimenpiteisiin poliisi ryhtyy asian selvittämiseksi ja millaisella aikataululla?\nTähän kysymykseen haluaa vastauksen valtaosa Suomen kansasta, ei siis pelkästään Matin omaiset ja SIG-yhtyeen jäsenet ja ystävät.\n01.06.2009 KAUKO JUHANTALO ÄRÄHTÄÄ TOIMITTAJIEN LÄHDESUOJAA VASTAAN\nLue MTV3 artikkeli täältä http://www.mtv3.fi/uutiset/kotimaa.shtml/arkistot/kotimaa/2009/06/889846\nMatti Inkisen kuoleman vuoksi toivomme kaikkien Matin ja SIG-ystäviemme hiljentyvän 30 sekunnin ajaksi kunnioittamaan Matti Inkisen muistoa hänen syntymäpäivänään tänään 1.6. klo 19.58.\nMatti oli syntynyt 1.6.1958.\nArvostamme myös erittäin paljon sitä, jos jokin sähköinen media osallistuu kanssamme hiljaiseen hetkeen! Antakaa tieto osallistumisestanne vaikka vieraskirjaamme.\n01.06.2009 LEHDISTÖTIEDOTE SIG-YHTYEEN JATKOSUUNNITELMISTA\nTämä tiedote on kaikkien tiedotusvälineiden käytössä heti (paitsi Seiskan ja Iltalehden)\nLisäksi kaikki haluavat tietää, mistä 7 Päivää -lehti on saanut esitutkintamateriaalia, minkä piti olla salaista.\n31.05.2009 PEKKA SAURI VAATII SELVITYSTÄ\nPekka Sauri vaatii selvitystä Matti Inkisen rikosepäilyn julkistamisesta. Vihdoinkin asiantuntevaa ja faktoihin perustuvaa kirjoitusta tapahtuneesta. Helsingin Sanomien uutinen täällä\n30.05.2009 MATTI INKISEN MUISTOA KUNNIOITTAEN\nMatti Inkisen kuoleman vuoksi toivomme kaikkien Matin ja SIG-ystäviemme hiljentyvän 30 sekunnin ajaksi kunnioittamaan Matti Inkisen muistoa hänen syntymäpäivänään maanantaina 1.6. klo 19.58.\nArvostamme myös erittäin paljon sitä, jos jokin sähköinen media osallistuu kanssamme hiljaiseen hetkeen!\n29.05.2009 SEISKA LEHTI PITÄÄ INKIS-JUTTUAAN ASIALLISENA\n”Juttu oli asiallinen eikä pitänyt sisällään asiavirheitä” Näin kommentoi Seiska-lehti uutisointiaan ja jatkaa ”Inkinen on suhtautunut julkisuudessa olleiden tietojen mukaan Seiskan juttuun lähinnä neutraalisti”.\nSIG-yhtye kommentoi tänään 7 päivää lehden lausuntoa.\n- Juttu oli kaikkea muuta kuin asiallinen. Inkinen suhtautui henkilökohtaisessa elämässään Seiskan juttuun lähinnä ei-neutraalisti, vai voiko joku oikeasti kutsua tätä karmeaa lopputulosta sanalla "neutraali"?\n28.05.2009 SEISKAVAPAA VYÖHYKE\n90-luvun tutut SIG-miehet (nykyisin Duo Tornados) lähetti SIG-uutisille viestin ajankohtaisesta pub-markkinoinnista Äänekoskella http://www.pubmarkus.com/?sivu=etusivu\n28.05.2009 YHTYEEN JÄSENET KOKOONTUVAT HUOMENNA\nSIG:n muusikot ja taustavoimat kokoontuvat huomenna perjantaina pohtimaan yhtyeen tulevaisuutta. Yhtyeen kiistaton sankari on poistunut ja on aika ryhtyä kokoamaan uutta joukkuetta tai luovuttaa sarjapaikka. Kokouksen annista tiedotetaan maanantaina.\n27.05.2009 TUKEA TULEE MONELTA TAHOLTA - KIITOS\nEri ryhmittymät, julkkikset ja yksityiset henkilöt ovat laajamittaisesti tuomitsemassa ”eräiden jo useasti mainittujen sensaatiomedioiden” toimintaa Matti Inkisen uutisoinnissa. Yhtyeelle ja omaisille ropisee myötätuntoisia viestejä. Nämä viestit ja lauseet antavat meille valtavan määrän voimaa surutyössämme. Mattia emme saa enää takaisin, mutta hänen ja muidenkin ihmisarvon ja -oikeuden vuoksi jatkamme taistelua.\nTässä linkki Turun Sanomien toimittajan Salla Tuomolan kommenttiin. http://www.turunsanomat.fi/kotimaa/?ts=1,3:1002:0:0,4:2:0:1:2009-05-26,104:2:612873,1:0:0:0:0:0:\nKäy lukemassa myös Veltto Virtasen kolumni esimerkiksi tästä http://www.uusisuomi.fi/kotimaa/61218-veltto-virtanen-syyttaa-lehdistoa-matti-inkisen-kuolemasta\n27.05.2009 SIG-YHTYE ASETTAA SEISKAN JA ILTALEHDEN BOIKOTTIIN\nMatti Inkistä koskeva uutisointi Seiskan ja Iltalehden osalta on ollut ala-arvoista, mahdollisesti myös laitonta? Yhtyeen toimesta on kummasteltu kuudelle (6) eri Iltalehden toimittajalle, miksi lehti ei poista nettisivuiltaan Matti Inkistä, omaisia ja yhtyettä syvästi loukkaavaa Seiska-lehdeltä kopioitua uutisointia. Tämä uutinen on ollut esillä 29.4. alkaen. Yhtye ei halua tehdä yhteistyötä tällaisten tahojen kanssa. Matti Inkinen ei ole syytettynä mistään rikoksesta, eikä keskellä mitään skandaalia. Matti on uhri.\nSIG-yhtye ei tule toistaiseksi kommentoimaan yllämainituille medioille yhtään mitään. Samalla toivomme, että myös entiset SIG-muusikot, SIG-yhteistyökumppanit ja muut tahot, jotka kokevat olevansa kanssamme samaa mieltä, tulevat toimimaan samoin.\n26.05.2009 KUINKA PALJON SUA RAKASTINKAAN - MUISTOSINGLE\nMatin muistoa kunnioittaen on tästä sinkusta tilattu yleisön pyynnöstä lisäpainos ja sitä myydään yhdessä A4-kokoisen SIG-julisteen kanssa yhteishintaan 10 euroa. Tuotto käytetään Matin muiston vaalimiseen ja säilyttämiseen. Tilata voi jo nyt. Levyjen toimitus alkaa Matin syntymäpäivänä eli maanantaina 1.6.2009. Tilaa se Market-sivultamme.\n26.05.2009 MATTI INKINEN KERTOO...\nMatti kertoo seuraavissa YLE Elävän arkiston ohjelmissa onnellisuudesta (v. 1986) sekä taistelustaan aivokasvainta vastaan (v. 2009).\nInkisen taistelu aivokalvonkasvainta vastaan\nInkinen puhuu onnellisuudesta\n26.05.2009 MATTI INKINEN (1958 - 2009) ON KUOLLUT\nMatti Inkinen on löytynyt hukkuneena Raisiosta 25.5.2009\nMatti Inkinen on lähtöisin Maskusta, mutta sittemmin raisiolaistunut lauluntekijä-muusikko sekä työmies, kuten hän itse itseään siteerasi. Ylioppilaaksi Matti kirjoitti vuonna 1979 Raision lukiosta.\nMatti Inkinen perusti SIG-yhtyeen vuonna 1978. Inkisen tunnettuja hittejä ovat mm. Vuosisadan rakkaustarina, Sadan vuoden yksinäisyys, Älä sinä huoli, Leijailen, Hyvää syntymäpäivää ja Tiina menee naimisiin. Matti toimi niin säveltäjänä, sanoittajana ja sovittajana, välillä myös tuottajanakin.\nMuusikonuransa ohella Inkinen on työskennellyt muun muassa psykiatrisessa kuntoutus- ja hoitotyössä sekä lastensuojelutyössä ja hänellä on myös mielisairaanhoitajan koulutus. Matti oli päivittänyt tutkintoaan 2000-luvun aikana ammattikorkeakoulutason sairaanhoitajaksi.\nMatti Inkistä jäivät kaipamaan omaisten lisäksi yhtye- ja työkaverit sekä suuri joukko ystäviä ja tuttuja. Erikseen pitää mainita vielä Inkisen ja SIG:n musiikin ystävien suuri määrä.\nMatti sairastui yllättäen viime syksynä ja häneltä leikattiin viime lokakuussa aivoista suuri verisuonikasvain. Tämän jälkeen hän on ollut sairaslomalla. Matti Inkinen oli kuollessaan 50-vuotias.\nMatti Inkinen oli viihdyttäjä, hyvän huumorintajun ja tilannekomiikan taitaja. Hän oli myös monessa asiassa erilaisten ratkaisujen mies - olipa kyseessä musiikin teko tai oikeastaan mikä tahansa juttu. SIG:n keikkamatkoilla oli lähes poikkeuksetta iloinen tunnelma. Inkisen ironialla, mielikuvitustarinoilla ja nopeilla reagoinneilla syntyi lukemattomia nauruja ja hauskoja tarinoita. Keikoilla Matti oli taito ottaa yleisö haltuun.\nLisäksi hänellä oli esiintymisissään valtava määrä energiaa. Hän jaksoi myös ennen keikkaa sekä keikan jälkeen kuunnella ja jutella faniensa kanssa. Lehdistölle häneltä löytyi aina aikaa - niin uran alkuaikoina kuin myös mm. välittömästi aivokasvainleikkauksen jälkeen, sekavana ja väsyneenä.\nMatti Inkinen oli hyvä mies, joka on välittänyt musiikillaan ja valoisella olemuksellaan unelmia, lohdutusta ja iloa moniin koteihin yli 30 vuoden ajan. Moneen rakkaustarinaan on tavalla tai toisella liittynyt Matti Inkisen tekemä musiikki. Matti on mies, joka on työnsä puolesta auttanut muita ja pelastanut jopa ihmishenkiä.\nMatin suunnitelmissa oli sairauden helpottaessa keskittyä musiikin tekoon. Into siihen oli kova ja uusia lauluja oli tulossa. Monta hyvää laulua jäi tekemättä...\nMatin monet ystävät murehtivat Matin viimeisen yli kolmen viikon katoamistilannetta. Monet osallistuivat myös Matin etsintöihin, toiset antoivat vinkkejä hänen mahdollisesta sijainnistaan tai lohduttivat ja antoivat uskoa meille viesteillään. Voimia on kulunut paljon, mutta nyt pitää olla voimia jatkaa myös eteenpäin.\nKiitos Matti hienosta ystävyydestäsi - suru väistyy jossain vaiheessa.\n25.05.2009 KAIHOTUNNELMISSA YLEISÖNÄ\nSIG-muusikot vierailivat lauantaina RaisRock –konsertissa Raisiossa yleisön joukossa. Basisti Jouni Salovaara oli tilaisuudessa myös keikalla Rattlersien riveissä. Pihalla oli SIG:n keikkabussi, josta monet huolestuneet kyselivät Matti Inkisen tilanteesta. Keikkabussin tunnelma oli surullinen ja kaihoisa, välillä myös toiveikas. Mattia paikalle kaipasivat yleisön ja orkesterijäsenten lisäksi RaisRockin esiintyvät muusikot.\nTämän hetken tilanteen mukaan Matti Inkisen katoamiseen liittyvässä kokonaisuudessa on pelkästään häviäjiä; omaiset, ystävät, suomalainen pop-musiikki sekä vielä erikseen mainittuna Seiskan ja Iltalehden loukkaava uutisointi. Tämän havaitsi selkeästi myös lauantaina Raisiossa. Voittajia ei näköpiirissä ole. Suurta lohtua tilanteeseen ei valitettavasti ole tuonut Iltalehden artikkeli siitä, miten onkin mahdollista että nettilataamisen yhteydessä saattaa sittenkin tulla lataamisen ohessa myös siihen kuulumatonta materiaalia. Hyvä että on kuitenkin yritystä. Asioilla kun saattaa kumma kyllä olla toinenkin puoli, mikä on ihan erilainen kuin näyttävillä otsikoilla rakennettu raflaava lööppi.\nLopputuloksen ratkettua syntyy monia kysymyksiä. Silloin syntyy myös monia uusia syytöksiä tai kenties myös syyttämättä jättämisiä. Onko tapauksessa kenties rikottu jotain lakia? Ainakaan teletunnistelakia ei ole rikottu, sillä Matin 29.4. liikkeistä ei edelleenkään ole tarkkaa tietoa.\nEpätietoisuudessa on eletty pian jo kuukausi. Tällaista olotilaa ei todellakaan toivo kellekään. Toivottavasti Matin tilanne selviää pian.\n20.05.2009 KOLME VIIKKOA\nYhtyeen solisti Matti Inkinen katosi tasan kolme viikkoa sitten. Kuluneella viikolla Mattia on etsitty merestä sukeltajien ja viistokaikuluotaimen avulla. Maastoa ja merta on tutkittu, mutta mitään ratkaisevaa ei toistaiseksi ole selvinnyt. Poliisi kaipaa edelleen vihjeitä Matin 29.4. päiväisistä liikkeistä.\nSIG-yhtyeen suunnitelmissa oli esiintyä ensimmäisen kerran Inkisen aivokasvainleikkauksen jälkeen tulevana viikonloppuna Raisiossa RaisRockin 30-vuotisjuhlakonsertissa Kerttulan liikuntahallissa. Ennen Matin katoamista edeltänyt bändiharjoitus sujui hyvin ja Inkisen kunnosta riippuen suunnitelmissa oli esiintyä tilaisuudessa lyhyellä setillä. Matti oli itse halukas esiintymiseen, mikäli päivän kunto (lääkitys, päänsärky yms.) olisi mahdollistanut esiintymisen. Monista kyselyistä ja huhuista huolimatta yhtye ei esiinny RaisRockissa minkäänlaisessa koostumuksessa. Yhtye on viimeksi esiintynyt livenä m/s Viking Isabellalla 19.9.2008.\nYhtye olisi mielellään esiintynyt Raisiossa, sillä RaisRockin vuoden 1979 konserttia voidaan pitää SIG:n lähtölaukauksena 30-vuotiselle uralle. Yhtyeen ensimmäinen pitkäsoitto, Matkalla Maineeseen, julkaistiin vuonna 1980. Sitä ennen yhtye levytti 4 laulua HILSE LP II:lle ja ensimmäisen singlensä Tiina Menee Naimisiin. Tiinan tuottajina toimivat Suomipopin suuret nimet Gösta Sundqvist ja Atte Blom.\n13.05.2009 TILANTEESSA EI MUUTOSTA\nMatti Inkisen katoamisesta tulee kuluneeksi kaksi viikkoa. Viimeiset ja poliisin mukaan luotettavimpina pidetyt havainnot ovat katoamispäivänä 29.4. iltapäivällä Raision venesatamasta. Sen jälkeenkin Matista on tullut useita näköhavaintoja, mutta näiden todenperäisyyttä ei ole pystytty varmistamaan. Lisäksi nämä ilmoitukset ovat yksittäishavaintoja eri puolilta Suomea.\n12.05.2009 RATKAISUA ODOTELLESSA\nKuuntelin viikonloppuna pitkästä pitkästä aikaa SIG-albumeita vuosien varrelta.\nSamalla yritin hakea ratkaisua, missä Matti voisi olla.\nToivo ja tuska kulkivat käsi kädessä.\nMitä minä tekisin tässä tilanteessa? Mitä muut tekisivät? Mitä olisi\nseurannut, jos Matti ei olisi kadonnut? Aika looginen päätelmä on se,\nettei tuleen kannata jäädä makaamaan. Johonkin on mentävä, jokin ratkaisu\npitää olla olemassa. Miksi ylipäätään olemme tällaisessa tilanteessa?\nViimeisen kahden viikon aikana on moni meistä kokenut tunneskaalan eri vaiheita. Toivoa-surua-vihaa-katkeruutta. Mikä kumma saa meistä susia toinen toisillemme?\nPerustuuko tuleva tieto totuuteen vai mennäänkö vihjepalkkioiden varassa edelleen? Meillä kaikilla Matin tuntevilla on hänestä oma mielikuvamme. Sitä ei mikään pysty viemään meiltä pois vaikka sitä yritetään jopa ala-arvoisilla keinoilla.\nMissä kulkee toimituksen moraalin raja - siihen keskusteluun saamme tuskin avausta 7 päivää -lehdeltä tai Iltalehden nettisivuilta. Mikseiköhän? (j.o.)\n09.05.2009 MATTI INKISELLE\nPuolitoista viikkoa on kulunut ja ajatukset vaeltavat pitkin metsiä, vesistöjä ja piilopirttejä. Ajatusleikkinä että Matti, olet siellä jossain ja sinä itse tai joku seuralaisesi lukee tämän,\nniin SIG-perhe haluaa sinun tietävän seuraavan!\nIkävä ja suru on suuri ja tietämättömyys tietysti ajan kuluessa nostaa päätään esiin ja shokki on muuttumassa epätietoisuudeksi. Epätietoisuus siitä, missä Maestro mahtaa tällä hetkellä leijailla.\nYhtyeen jäsenet haluavat kertoa Sinulle, Matti Kalevi Inkinen, että vaikka tilanne on joskus tukahduttavan piinallinen ja katkonaiset unet kantavat meidät aina seuraavaan päivään, niin jos tahtosi on ottaa asioihin etäisyyttä, me seisomme tukenasi 100-lasissa.\nMe kestämme kyllä tiedon että "Matti on lomalla ja vähän Interreilaa".\nPalaat keskuuteemme kun aika on!\n-Juha, Jukka, Erkka, Jouni, Wode, Sale ja Petri\nEtsinnät tämän päivän osalta ovat päättyneet klo 13 maissa. Poliisi tutkii tästä eteenpäin mm. saatuja vihjeitä Matin liikkeistä, sekä niitä Matin puhelimen tunnistetietoja, joita lain nojalla on mahdollista saada. Sen jälkeen poliisi päättää jatkotoimenpiteistä.\n06.05.2009 KIITOS KANNUSTAVISTA VIESTEISTÄ\nKiitämme teitä monia kannustavista ja positiivisista viesteistänne. Kaiken epävarmuuden keskellä meitä lämmittää aito välittämisenne. Monien SIG-ystävien kanssa on syntynyt vuosia kestänyt side. Osaamme arvostaa sitä!\n06.05.2009 TULOKSETTOMIA ETSINTÖJÄ\nTiistaina jatkunut Matin etsintä vajaan 100 etsijän toimesta päättyi tuloksettomana.\n05.05.2009 ETSINNÄT JATKUVAT TÄNÄÄN\nEilen alkanut lähes 100 etsijän työ jatkuu tänään tiistaina. Mitään ei toistaiseksi ole löydetty. Etsintöjä johtaa poliisi.\n04.05.2009 SUURETSINTÄ TÄNÄÄN\nPoliisin johtama Matin suuretsintä alkaa tänään alkuillan aikana.\n04.05.2009 VIERASKIRJA POISTETTU TOISTAISEKSI\nOlemme sulkeneet Vieraskirjan toistaiseksi, koska sinne ilmestyy normaaliviestien lisäksi loukkaavia ja asiattomia kommentteja. Meillä ei tässä tilanteessa ole aikaa niiden lukemiseen, kommentoimiseen ja poistamiseen. Pyydämmekin näiden roskaviestien lähettäjiä kääntymään roskalehtien puoleen – siellä teitä arvostetaan!\n03.05.2009 MATTIA ETSITTY TÄNÄÄNKIN\nMatin perheen, ystävien, yhtyekavereiden yms. toimesta on Mattia etsitty myös tänään useasta paikasta. Apuna on ollut mm. koiria ja lentokone. Vihjeitä on tullut muutamia, mutta pääasia eli Matin löytyminen ei ole onnistunut. Etsintöjä on tehty Raision venesataman alueella ja lähiympäristössä. Havaintoja Matin liikkeistä 29.4. ja sen jälkeen toivotaan ilmoitettaviksi hätäkeskukseen tai poliisille puh. 071 87 46805\n02.05.2009 MATTI INKINEN KADONNUT\nMatti Inkinen on kadonnut kotoaan Raisiosta keskiviikkona 29.4. aamupäivän aikana. Hänestä ei ole tämän jälkeen minkäänlaisia havaintoja. Jos tiedät Matin liikkeista jotakin, ota yhteyttä lähimpään poliisiin, omaisiin tai yhtyeen jäsenistöön.\nSIG-yhtye on saavuttanut 30 vuoden iän. Tänä aikana yhtyeen jäsenet ovat viettäneet vuositolkulla aikaa keskenään treenikämpillä, keikkabussissa, keikkapaikoilla, studioissa, ravintoloissa jne.. Yhdessä on iloittu, surtu, ryypiskelty ja tapeltukin. Ihan siis perisuomalaista meininkiä ja terveeltä pohjalta.\nNyt muutamat lehdet heittävät iljettävää lokaa yhtyeen niskaan. On käsittämätöntä, miten media voi johdattaa lukijoita. Ajojahdin kohde ajetaan tilanteeseen, jossa pitäisi alkaa puolustamaan väitteitä, joiden todenperäisyydestä ei ole tietoa.\n22.04.2009 SIG JA RAISROCK\nYhtyeen osallistuminen RaisRockin 30-vuotisjuhlakonserttiin (23.5.2009) päätetään toukokuun alussa. Yhtye kokoontuu ja harjoittelee vielä Vappu-viikolla. Päätös osallistumisesta tehdään Vapun jälkeen.\n04.03.2009 MISTÄ TULEE NIMI SIG?\nYhtye on monen monituista kertaa saanut vastailla kysymykseen mistä nimi SIG tulee tai mitä se tarkoittaa? Myös vastaukset ovat olleet mitä ihmeellisimpiä; Raision Yhtymän margariinikone, asemerkki, signaali, ruotsalainen Raision ystävyyskaupunki SIGtuna, lennokkimerkki jne.. Entä kuka on keksinyt nimen SIG? Totuus asiaan paljastetaan tämän päivän Turun Sanomissa. Lue tästä!\n21.02.2009 SIG POIS KEIKOILTA AINAKIN KESÄÄN ASTI\nYhtyeen viime syyskuussa alkanut seisokki jatkuu ainakin kesään asti. Leikkauksesta toipuva laulaja Matti Inkinen on sairaslomalla ja yhtye viettää keikkakarkeloiden osalta hiljaiseloa.\n19.02.2009 SIG-MARKETIN LEVYHYLLYT TAAS TÄYNNÄ\nSuuren kysynnän kohteena olleet cd-levyt Suomalanen POP-levy ja Hyvää Syntymäpäivää 18 hittiä pääsivät tammikuussa loppumaan, mutta nyt niitä tuotiin SIG:n toimistoon useampi kontti, joten nyt niitä taas löytyy....\n28.12.2008 MATTI INKINEN TURUN SANOMISSA\nTänään ilmestyneessä Turun Sanomissa on koko sivun artikkeli SIG-Inkisestä.\nLue lehdestä tai tästä linkistä.\n23.12.2008 HYVÄÄ JOULUA\nOrkesteri lähipiireineen on vetäytynyt kukin omiin koloihinsa Joulun viettoon. Toivotamme SIG-ystävillemme ja yhteistyökumppaneillemme rauhaisaa Joulua ja onnellista Uutta Vuotta.\n14.12.2008 INKISEN ASTRONAUTTIHAAVEET JO LÄHES TOTEUTUNEET!\nTelevision sarjoja seuranneet muistavat avaruuteen ja tulevaisuuteen sijoittuneen Star Trek –sarjan. Yksi sarjan päähahmoista oli humanoidisankari Spock. Spockin erotti meistä ihmisistä keijunkorvat. Piippikorva tekikin Inkisestä Spockin kaksoisolennon johon Matti samastui.\nInkisen puoleen väliin ennättänyt sädehoito on antanut hänelle tilaisuuden elää lapsuutensa kosmonautti-astronauttiunelmia ainakin mielikuvatasolla. Tieteiselokuvien oudot kojeet ja säännöt tulevat joka hoitokerta virtuaalitodellisuudesta liki.\nHoito alkaa Matin hoitokoneen lavitsalle makuulle asettumisella jolloin varmistetaan sijainnin koordinaatit oikeiksi. Kasvoille asetetaan tiukka akryylinen naamio joka kiinnitetään petiin. Inkinen ei muista Astrozombiessa tai Alien –elokuvista tällaista episodia, mutta eikö tämä johonkin b-elokuvaan sopisi. Joulua odotellessa vainoharhaisena muistaa myös miten Joulupukilla on naamari.\nSeuraavat pari minuuttia hoitolaitteen Vostokissa menevätkin lineaarikiihdyttimen surinassa, kirkkaassa valossa ja hoidon vaatimassa katseessa oikealle. Tällä pyritään eliminoimaan hoidon mahdolliset haitat näölle. Ei siis ulkonäölle. Sehän on mitä on. Ensimmäisen albumin nimibiisissähän Inksu Inkinen jo haaveilee kauneusleikkauksesta.\nHoidon syvimmästä totuudesta mitä elokuvat eivät pysty tarjoamaan, on hoitokoneen sähkölaitteita muistuttava oikosulun niukka tuoksu. Videoelokuvien maahantuontifirman nousukauden ajan renkinä Inkinen muistaa ainoana tuoksuna koko filmialalla John Watersin Polyester –filmin, jossa katsoja sai rapsuttaa pahvisesta tuoksulippusesta ihmisen eritteiden hajuja tai muita nenää lumoavaa.\nSädehoito on raskasta ja uuvuttavaa. Matti kokee sen koko hoitoajan rasittavimmaksi jaksoksi sivuvaikutuksineen. Päänsärky, pahoinvointi ja väsymys ovat esimerkkejä niistä. Nyt saavutettu puoliväli keventää elämää joulun ja uuden vuoden ajan vähäpäiväisillä hoitoviikoilla. Tammikuun puoliväli on suuri finaali hoidossa ja sitten ei miestä syö kuin tipaton tammikuu. Inkinen on pitänyt ko. sessiota jo vuodesta 1991, mutta Inksun helmikuulle sopinee Calvados.\nGalleria –sivustolle on lisättynä Petri Coolpool Kuosmasen fotot Raision Harkosta, jossa yhtyeelle ojennettiin Raision kaupungin vuoden 2008 kulttuuripalkinnon ykkössija. Samassa yhteydessä kannattaa scrollata hiirtä alaspäin ja lukea sarjakuva SIG:n keikkamatkalta, jossa ”Coolpool” Kuosmanen pienensi kooltaan Matti Inkisen ja muutkin yhtyeen jäsenet väliaikaisesti pienemmiksi. Marraskuun alussa 2008 muusikoiden pituudet palautuivat normaaleiksi ja yhtyeen rumpalille, Jukka Merisaarelle, kasvoi uudelleen viikset.\n27.11.2008 INKINEN SAIRAALASSA\nMatti Inkisen leikkauksen jälkeiset sädehoitotoimenpiteet alkoivat tällä viikolla TYKS:ssa.\nMatti kävi viime sunnuntaina pokkaamassa Raision kulttuuripalkinnon ja suuntasi tiistaiksi hoitoon. Inkisen toipuminen on sujunut ainakin yhtyeen muusikoiden mielestä sutjakkaasti. Muusikoiden toiveissa onkin nähdä ja kuulla parasta Mattia vasta tulevaisuudessa.\nSIG TELEVISIOSSA TI 25.11. KLO 21.45\nYLE Teemassa Timo TA Mikkonen juontaa kevään -85 uusimmat kotimaiset hitit ja alueraadit\narvioivat. Mukana mm. SIG, Kaija Koo, Dingo, Matti Pellonpää, Belaboris, Leevi & the Leavings,\nTarja Jykylä ja Eppu Normaali.\nUusinta pe klo 15.35 ja su klo 8.40. Kyseessä on Hittimittari ohjelma.\nKirjoita Vieraskirjaan, millä tavoin muusikot ovat mielestäsi muuttuneet edukseen 23 vuoden aikana. Paras perustelu palkitaan; voittajalle luvassa väritelevisio (käytetty).\n23.11.2008 RAISION KULTTUURIPALKINTO SIG-YHTYEELLE\nRaision kaupungin vuoden 2008 kulttuuripalkinto luovutettiin tänään SIG-yhtyeelle. Perusteluissa mainittiin mm. SIG:n pitkäaikainen työ sekä positiivinen julkisuus monilla eri tavoin. Kiitospuheessa yhtye kiitti Raision kaupunkia mm. harjoitustila Pommarista 80-luvulla sekä matkasta Sigtuunaan samalla vuosikymmenellä. Yhtyeen jäsenet ja taustat viihtyivät ja esiintyivät tilaisuudessa hyväntuulisina glögistä nauttien. Asiattomuuksia vältettiin eikä ketään tarvinnut hävetä.\nArtikkeleita ja kuvia on luvassa alueen lehdissä alkavalla viikolla. Myös galleriaan on tulossa kuvallista informaatiota tilaisuudesta.\n20.11.2008 VARAUDU TALVEEN – PUE PÄÄLLESI SIG:N T-PAITA\nVältä flunssakausi syömällä terveellisesti, liikkumalla riittävästi sekä oikeanlaisella pukeutumisella. Muista myös peseytyä. SIG:n huippusuosittujen t-paitojen uusi mallisto julkaistaan lähitulevaisuudessa. Päävärit ovat tämän talven ykköstrendejä; musta, valkoinen ja sininen. Pariisista tulleiden viestien mukaan paidat saattavat ehtiä jopa joulumyyntiin. Vieraile näillä sivuilla useasti, kuuntele ja katsele videoita, ota ostoskärry ja astu sisään SIG-Markettiin. Olemme avanneet uuden kassalinjan ostostesi nopeuttamiseksi. Saat kaupan päälle SIG-postikortin ja isoimmista ostoksista SIG:n A4-kokoisen kuvan.\n19.11.2008 SIG-JUHLAVUOSI JATKUU\nYhtyeen 30-vuotisjuhlavuotta on päätetty jatkaa vuonna 2009, mahdollisesti pidempäänkin. Yhtyeen seuraava tavoite on saada mahdollisimman ehyt valmistautuva jakso vuoden 2009 alkupuolelle. Siitä eteenpäin matka jatkuu kohti valmistelevaa 40-vuotisjuhlavuotta. Nuoruus on, seikkailu suunnaton..\n12.11.2008 MENIGNIOMA CONVEXITATIS FRONTO-TEMPORALIKSEN JÄLKEINEN TILA\nInkinen tervehtyy ja kuntoutuu vauhdilla leikkauksestaan.\nHyvin onnistuneen lantun leikkaus on meidän kavereiden kesken ihan vaan menignioma convexitatis fronto-temporalis 1.sin. Jos Inkisellä tämän keikan jälkeen muisti on pätkinyt hetkittäin, niin siihen pystyi presidentti Kekkonenkin. SIG-solistillahan on ollut aina sekavat puheet. Onneksi operaation perästä puheen ongelmaksi tullut afaattinen takeltelu on jo vähenemässä ja potilaan kielellinen oireisto on lähtenyt jo korjaantumaan. Änkyttävä yrittäminen muistuttaa lahjakkuudeltaan fifty-sixty kuvernööri Arnold Swartzeneggerin elokuvien replikointia.\nKierrätys ja uusiokäyttö eivät ole muodissa aivokirurgiassa. Siksi kasvaimen comeback torjutaan kuuden viikon ja kahdenkymmenen kerran sädehoidolla. Siinä saa vanha tähti uudet säteet päähän sekä habitukseensa. Syynä on Inkisen ymmärryksen mukaan kasvaimen residivointimahdollisuuden pienentämiseksi kenties atyyppisen mahdollisesti jopa anaplastisen meningiooman kesynäkin versiona oleva proliferaatiotaipumus.\nSamaten artistin raideriin tullee sairasloma ulottumaan helmikuun loppuun, joka tunnetusti on kuukausista lyhyin. Tosin sananlaskun mukaan kevät keikkuen tulevi, mutta se sanonta kertookin tipattoman tammikuun jälkeisestä ajasta.\n29.10.2008 LOPPUVUODEN KEIKAT PERUTAAN\nSIG joutuu perumaan loppuvuodeksi sovitut esiintymiset Matti Inkisen sairasloman vuoksi. Toipuminen leikkauksesta sujuu hyvää vauhtia, mutta keikkailua ei ole lupa aloittaa vielä tämän vuoden aikana.\nYhtyeen jäsenet vierailivat viikonloppuna Inkisen vieraina. Hyväntuulinen Matti antoi raporttia kuluneesta ja tulevia suunnitelmia kirjattiin jo muistioon. Sen jälkeen syötiin suolaista piirakkaa ja juotiin palan painiketta. Tämän jälkeen siirryttiin kuuntelemaan levyjä ja katsomaan Jounin tekemää uutta, ennen näkemätöntä ja kokematonta SIG-keikkabiisivideota. Lopuksi oli perinteiseen tapaan arvonta. Tämän jälkeen oli aika kiittää ja vierailijat haihtuivat sateeseen, kuka autolla, kuka sateessa liftaten.\n20.10.2008 SIG RADIO SUOMIPOPIN VIIKONLOPUSSA\nKuuntele tulevana viikonloppuna (25.-26.10.) Radio SuomiPopin taajuutta.\nLauantaina ja sunnuntaina teemaviikonlopun artistina toimii SIG – poppia vuodesta 1978.\n17.10.2008 TERVE YSTÄVÄT\nNyt on sairaalan moottorirata mallillaan ja minun on lupa mennä kotiin. Olen jo kärsimätön koti-ikävässäni. Hoito on arkista ja asiallista. Lääkityksessä tulee kortisonin taso pikku hiljaa normalisoida leikkauksen elefanttiannoksesta.\nPääni on niin leikkauksen niittejä ja klemmareita täynnä, että ne otetaan vasta maanantaina pois. Voisihan ne kiireemmälläkin.. Kake Randelinkin laulaa iskelmässään "kop kop avaa hakas".\nNiitä hakasia riittää nyt pollaan. Maanantaina alkaa kotisiesta. Varmaan ystäviini ja kavereihini saan lisää aikaa...\n16.10.2008 SIG-VIDEOITA VUOSIEN VARRELTA\n30-vuotisen suomipop-orkesterin videoita 1980-luvun puolivälistä voit katsoa tästä linkistä.\nMukana kitarassa Line Linja-aho ja bassossa Ari Hemmilä. Videoissa myös Matti Inkisen haastattelu. Lähes 30 vuotta myöhäisempiä videoita voit klikata etusivumme alaosasta. Kitarassa Erkka Makkonen ja bassossa Jouni Salovaara. Inkinen, Oksanen ja Merisaari mukana molemmissa...\n15.10.2008 MATTI INKINEN EDELLEEN SAIRAALASSA\nMatti Inkisen alkuviikko on sujunut sairaalassa isosta leikkauksesta toipuessa vahvan lääkityksen alaisuudessa. Hänen tilassaan ei ole tapahtunut oleellisia muutoksia.\nTeinipopparin pidempiaikaiset sairaalakeikat alkoivat jo 4 viikkoa sitten Inkisen hakeutuessa hoitoon SIG:n Viking Isabella -esiintymisen jälkeen. Valtaisa rutistus la(i)valla vei miehen kaiken energian. Useiden sairaalakäyntien ja tutkimusten jälkeen selvisi viimein myös sairauden syy eli aivokasvain, mikä leikattiin vajaa viikko sitten (torstaina).\n12.10.2008 INKINEN HILJALLEEN TOIPUMASSA\nMatti Inkisen leikkaus sujui suunnitelmien mukaan ja hän on hoidettavana TYKS:ssa. Leikkauksessa häneltä poistettiin iso aivokasvain ja siitä toipuminen ottaa varmasti oman aikansa. Kaikki on sujunut toistaiseksi suunnitelmien mukaan ja mikäli toipuminen etenee toiveiden mukaan, Inkinen saattaa kotiutua sairaalasta viikon kuluessa. Sekä Inkisen että yhtyeemme puolesta kiitämme niistä valtaisista viestimääristä, joilla olette olleet tukenamme. Tiedotamme alkuviikolla lisää Matin tilanteesta.\n09.10.2008 MATTI INKINEN LEIKATTIIN TÄNÄÄN\nMatti Inkiseltä poistettiin tänään aivokasvain TYKS:ssa suunnitelmien mukaan. Leikkaus kesti noin 4 tuntia. Leikkauksen jälkeen potilas on heräämössä ja tehovalvonnassa ainakin vielä viikonlopun. Ensitietojen mukaan leikkaus on sujunut hyvin. Seurailemme tilannetta ja tiedotamme lisää asioiden edetessä.\n07.10.2008 TERVEISIÄ SAIRAALASTA\nTerveisiä sairaalasta. Täällä on täyttä ja tunnelmaa. Onneksi otin luurit ja musiikkia. Nyt en tässä pariin päivään ehdi mitään leuhkia kun alkaa tämän klubin pistokeikan roudaus ja veto.\nKeskiviikkona tutkitaan aivojen verisuonet. Kyllä siihenkin pitää nukuttaa, joten muusikko saa olla taas sekaisin. Samalla mahdollisesti osaa suonia pitää jo ennalta liimata leikkauksen verenvuotojen välttämiseksi.\nKasvain on verisuonikasvain ja kuusi senttiä pitkä. Torstaina kookas kasvain leikataan ohimon kautta pois. Perjantaina katsotaan toipumista teholla ja lauantaista viikko sairaalassa kevyemmin, mutta ilman tiputanssia. Sitten kerron lisää. -Inkinen\n06.10.2008 MATTI INKINEN YLLÄTTÄEN AIVOKASVAIN LEIKKAUKSEEN\nElo-syyskuussa pahoinvoinnista ja päänsärystä kärsineen SIG-yhtyeen laulajan\nja johtohahmon Matti Inkisen vaivojen syyksi on paljastunut aivokasvain.\nVerekäs ja iso tuumori on syy menon takkuamiseen oletetun ylirasituksen\ntakia. Bändillähän on 30-vuotisjuhla, ja Inkisellä on ollut sosiaalialan\nkolmivuoroleipätyö ja sairaanhoitajaksi opiskelun lopputyö.\nNyt tällä viikolla Turun yliopistollisessa sairaalassa poistetaan Matti Inkiseltä\nkeskushermoston hyvälaatuinen verisuoniperäinen kasvain hemangioblastooma.\nNoin 700 ihmisellä Suomessa todetaan aivokasvain vuosittain. Niistä noin\npuolet on hyvänlaatuisia.\n02.10.2008 MATTI INKINEN SAIRASLOMALLA\nSIG-yhtyeen solisti Matti Inkinen on jäänyt sairaslomalle.\nPalaamme tähän asiaan tällä SIG-uutiset sivulla sairasloman päätyttyä ja kerromme lisää.\n01.10.2008 APOLLON KEIKKA PERUUNTUU\nSIG:n torstainen esiintyminen 2.10. Helsingissä Apollo Live Clubilla joudutaan perumaan sairastapauksen vuoksi.\n24.09.2008 SIG JOUTUU PERUMAAN MYÖS KUUSAMON KEIKAN\nMatti Inkistä vaivaava tunnistamaton sairaus (virus tms.) pakottaa yhtyeen perumaan perjantaiksi 26.9. sovitun Kuusamon ravintola Zonen keikan. Tutkimuksissa ei ole selvinnyt sairauden aiheuttajaa. Lääkärikäyntien ja –tutkimusten perusteella Inkiselle on määrätty sairauslomaa.\n16.09.2008 SIG RUOTSINLAIVAKEIKALLE\nSIG tekee historiansa ensimmäisen "kokobändilaivakeikan Ruotsiin" pe 19.9., kun yhtye matkaa Tukholmaan m/s Isabellalla ja esiintyy laivalla perjantai-iltana. Matkaan lähdetään levänneinä ja motivaatiota uhkuen.\n12.09.2008 KATINKULLAN KEIKKA PERUUNTUU\nSIG-yhtyeen Vuokatin esiintyminen Holiday Club Katinkullassa (la 13.9.)joudutaan perumaan sairaustapauksen vuoksi. Valitettava keikan peruuntuminen on yhtyeen 30-vuotisen uran toinen.\n08.09.2008 HYVILLÄ FIILIKSILLÄ SALOSSA\nSIG:n lauantainen keikka Salossa, Paradise Gardenissa, oli mieluisa elämys niin orkesterille kuin yleisöllekin. Sateisesta säästä huolimatta väkeä oli tullut runsaasti ja orkesteri soitti iloisin mielin settinsä. Hyvässä vireessä olevan yhtyeen seuraava esiintyminen on tulevana lauantaina 13.9. Vuokatissa, Holiday Club Katinkullassa.\n03.09.2008 YHTYE VIIKONLOPPUNA SALOSSA\nSIG tekee neitseeellisen esiintymisen Saloon, Paradise Gardeniin, tulevana lauantaina 6.9..Yhtye esiintyi kesällä Salon torilla, mutta Paradise Garden on yhtyeelle uusi paikka. Yhtyeessä onkin tutkittu tarkkaan tietoa paikasta http://www.pg-ravintola.net/ ja roudari-Wode lähetettiin tiistaina tutustumismatkalle selvittämään Paradise Gardenin akustiikkaa. Takaisin Raisioon hän palannee jo perjantaina. Raporttia odottavat muusikot ovat tällä välin kiillottaneet soittimiaan.\n27.08.2008 TAMPEREEN JA RAISION KEIKAT\nYhtye vieraili pitkästä aikaa Tampereella, jossa esiintymispaikkana oli Apollo Live Club. Roudaus sateen keskellä liukkaita rappusia pitkin ylös ei ollut herkkua, mutta lavalla sen sijaan kaikki sujui hyvin. Setissä kuultiin mm. Kuinka paljon sua rakastinkaan -sinkku sekä messevä otos pop-levy -albumin biisejä. Encoren jälkeen oli valmistautua jälleenroudaukseen. Tällä kertaa siis portaat alas.\nYhden levätyn päivän jälkeen kokoonnuttiin Raisioon Rallisprint -autokilpailuihin. Sale roudausosastolta oli pystyttänyt aamusta alkaen SIG-settiä pystyyn rekka-auton lavalle. Aurinko paistoi ja olo oli virkeä. Yhtyeen kotimainen puolituntinen oli hauska hittiparaati. Keikan jälkeen yhtyeen jäsenet kättelivät toisiaan ja muistelivat menneitä; yhtyeen ensimmäisestä keikasta Raisiossa oli kulunut aikaa 30 vuotta.\nSoitetuissa biiseissä (siis v. 1978 ja 2008) oli yksi laulu, joka esitettiin molemmilla keikoilla. Sen laulun nimi on ...nopein oikein Vieraskirjaan vastannut voittaa uuden SIG-malliston Karhu t-paidan.\n21.08.2008 YHTYE MATKAA TAMPEREELLE JO PÄIVÄLLÄ\nSIG:n illan keikka Apollo Live Clubilla alkaa n. klo 23. Yhtye matkaa Tampereelle jo päivällä. Ohjelmaan kuuluu mm. aerobicia Hervannassa, eukon kantoa ja kevyt lounas. Sen jälkeen lepoa ja keskittymistä illan esiintymiseen. Matkalla on mukana myös Miss Mariehamn vuodelta 1967, joka matkustaa orkesterin mukana Lempäälään tapaamaan karaoke-emäntä Pasi Nilssonia.\n19.08.2008 UUSI MUSIIKKIVIDEO KATSOTTAVISSA\nSIG-basistin, Jouni Salovaaran, ohjaama, kuvaama, leikkaama, äänittämä ja kaiken muunkin Jounin kätten työn sisältämä video TÄHTISADETTA -biisistä julkaistaan 30-vuotisjuhlavuoden kunniaksi nimenomaan elokuussa 2008. Klikkaa etusivun alaosaa.\n14.08.2008 SIG PALAA KEIKOILLE\nRunsaan kuukauden mittainen keikkatauko on päättymässä ja esiintymiset jatkuvat Tampereella, Apollo LiveClubilla to 21.8. ja heti perään Raisiossa la 23.8.\n14.08.2008 SIG ESIINTYY RAISIOSSA 23.8.2008\nYhtye esiintyy pitkästä aikaa kotiyleisönsä edessä. Paikka on Hauninen ja tilaisuus on Raision Autourheilijoiden järjestämä jännittävä RALLISPRINT -autokilpailu. Lisätietoja kilpailusta löytyy tästä http://www.raisionua.fi/raisiosprint.html . Kilpailu alkaa klo 16 ja SIG:n esiintyminen on noin klo 17-18 välisenä aikana ja paikka on "Tuotekadun puolessa välissä" "On hienoa päästä esiintymään kotikaupungissamme - täältä kaikki alkoi 30 vuotta sitten. SIG:n ensimmäinen raisiolaiskeikka tehtiin Mahittulan Nuorisotalolle, noin 1 km päässä Rallisprintin esintymislavalta". Tapahtuman lehditötilaisuus on tulevana maanantaina ja ensi viikon lehdistä saanemme lukea lisää...\n21.07.2008 SIG-FANIKORTTEJA MARKETISTA KAUPAN PÄÄLLE\nKaikki cd-levyjä SIG-Marketista hankkivat saavat kaupan päälle SIG-fanikortin. Kaksi tai useamman cd:n hankkiville lisäksi A4 -kokoinen SIG-juliste. Tilaa tuotteet Marketista.\n21.07.2008 DUO VIERAILEE TURUSSA SAMPPALINNAN KASARIBILEISSÄ\nSamppalinnan Kesäteatterin tapahtumarikkaan kesän seuraava tapaus on FINAL COUNTDOWN – kasarikonsertti perjantaina 25.7.2008 Luvassa on hittejä aina Van Halenin Jumpista Kim Wilden Kids in Americaan Ville Pusan, Nina Tapion, Hanna-Riikka Siitosen ja Sami Hintsasen esittäminä. Nämä huippuartistit laulavat niin suomalaisia kuin ulkomaisiakin hittejä ja lavalle nousee myös SIG-duo esittämään omia hittejään 80-luvulta. Illan juontaa sukkahousuhevin kruunamaton kuningas Sami Hintsanen.\n02.07.2008 VIINIJUHLAN SATOA\nSIG-yhtyeen vierailu Kuopiossa Vinijuhlissa oli hieno kokemus. Upeat puitteet, kesän lämpimin (?) ilta, suuri yleisömäärä ja hyvä keikka encoreineen tyydytti toiveet ja tarpeet. Matkaan lähdettiin keikka-aamuna klo 6, joten oikean vireystilan löytymiseen piti tehdä ennakkotöitä. Esiintyminen alkoi jo klo 19. Kotimatka oli hyvin pitkä ja saapuminen Raisioon oli totta vasta klo 8 aikaan seuraavana aamuna. Nopea suihku, vaatteiden vaihto ja ripeästi töihin - siinä SIG-joukkueen arki. Onneksi ketään ei ollut väsynyt. Kiitos ikuisen nuoruuden.\n29.06.2008 KUOPIO KUTSUU, TANSSII JA SOI\nSIG:n tiistain 1.7. Esiintymisaika Kuopion Viinijuhlilla on aikataulun mukaan klo 20.30 alkaen.\n29.06.2008 SIG ESIINTYI SALOSSA 5000 KATSOJALLE\nSalon iltatori osoitti olevansa loistava tapahtuma, josta monet kaupungit voisivat hakea oppia tapahtumiinsa. Hyvät järjestelyt, toimiva henkilökunta ja kauppaperinteen vaaliminen toimii ja tuo paikalle väkeä. SIG:n esiintyessä kauniissa kesäillassa paikalla oli 5000 iltatorilaista. Tunnelma ja meininki oli kesäisen iloista. Muusikoiden kasvoilta paistoi tyytyväisyys.\n25.06.2008 SIG SALON TORILLA TORSTAINA\nSalon iltatori torstaisin on saavuttanut jo pitkän ajan suuren suosion. SIG esiintyy torstaina 26.6. klo 18.30 alkaen iltatorin ilmaiskonsertissa. Lisäinfoa tästä linkistä http://www.suvisalo.net/index.html\n24.06.2008 KESKIKESÄN JUHLAA SIERAVUORELLA\nSieravuoren upeissa maisemissa ja vauhdikkaissa tunnelmissa esiintynyt yhtye nautti keskikesän juhlasta hyvän yleisön kanssa. Juhannusjuhlaa jatkettiin vielä saunoen, uiden ja juhannustaikoja tehden aina aamuun asti. Yhtye haluaa kiittää Event Companya erinomaisista tapahtumajärjestelyistä ja yhtyeen huolehtimisesta koko illan aikana. Samalla lähetämme terveisiä "jollekin paikalliselle bändille" ja haastamme heidät mukaan Nuorten Sävellahjaan hinnalla millä hyvänsä.\n18.06.2008 HYVÄÄ JUHANNUSTA SIERAVUORELLA\nSIG aloittaa soittosettinsä puolen yön tuntumassa la 21.6. Sieravuoren Juhannusjuhlilla. Tarjolla kesäinen ja romanttinen teinikattaus. Ota oma huivisi mukaan ja koe tunteiden palo. Juhannusohjelman näet tästä www.sieravuori.fi/juhannus/ohjelma.html\n16.06.2008 KOLMEN KEIKAN JÄLKEEN KESÄLOMALLE\n30-vuotinen SIG esiintyy vielä kolme kertaa ennen kesätaukoa. Juhannus-lauantaina 21.6. Euran Sieravuorella, torstaina 26.6. Salon iltatorilla sekä tiistaina 1.7. Kuopiossa (viinijuhlat). Sen jälkeen ladataan akkuja ja keskitytään seuraavaan rypistykseen elokuun puolivälistä syyskuun loppuun.\n16.06.2008 SIG-BUSSIN ULKOASU UUDISTUU\nYli 30–vuotinen SIG-bussi saa kesäkuun aikana uudet teippaukset. Uusina kumppaneina toimivat SIG:n asutoimittaja KARHU ja ovitoimittaja EDUX-ovet. Monipuolisen ja perinteikkään Karhun Sport-tuotteita voit hankkia tämän linkin kautta www.karhusports.com . Edux-ovista on hyvä tulla ja mennä – tsekkaa ja kuuntele tästä www.edux.fi\n09.06.2008 RAPORTIT SALO JA PORI\nDuo Inkinen-Oksanen aloitti viikonlopun keikat perjantaina Salossa (Joki). Tunnin mittaisessa eurodiscohumppasetissä kuultiin pätkiä mm. seuraavista lainabiiseistä; Moottoritie on kuuma, Levoton tuhkimo, Kesäkatu ja Bensaa suonissa. Tunnelmat olivat helteiset myös ilmojen osalta.\nLauantaina koko yhtye aloitti matkansa Poriin jo klo 15. Edellisellä kerralla Cafe Jazzissa oli suuria ongelmia äänentoiston kanssa, nyt haluttiin varmistua että kaikki toimii jo hyvissä ajoin. Cafe Jazzissa fiilikset olivat jälleen hyvät, orkesterista pidettiin hyvää huolta ja yleisö oli loistavasti luomassa kunnon tunnelmaa. Silmin nähden tyytyväinen muusikkojoukko matkasi kotiin kesäyössä iloisen hanurimusiikin säestämänä. Taukoa pidettiin Raumalla luontoa tarkkaillen ja muusikkotovereita kiittäen ja tukien. Kaunis sunnuntai-aamu teki jo tuloaan ja kotiin saavuttua vain harva malttoi panna maata. Niin kesäinen oli päivä, niin kesäinen oli mieli.\n04.06.2008 VIIKONLOPPUNA LAVALLA\nDuo Inkinen-Oksanen esiintyy Salossa, paikkana Joki, perjantaina 6.6. n. klo 22 alkaen.\nLauantaina 7.6. SIG:n koko raisiolais-turkulainen teiniryhmä astuu lavalle Porissa, Cafe Jazzissa. Cafe Jazzin SIG-osuus alkaa n. klo 23. Tule mukaan raikkaaseen suomipop-tunnelmaan. Poppia vuodesta 1978, hittejä vuodesta 1979, albumeita vuodesta 1980.\n02.06.2008 INKISEN 50V. SYNTTÄREITÄ JUHLISTETTIIN VANTAALLA\nMatti Inkisellä tuli 1.6. tasavuodet eli 50 täyteen. Samaksi päiväksi osunut keikka Kultakaivokseen kruunasi synttärit ja kerrankin Hyvää Syntymäpäivää –viesti kohdistui kunnolla kyseisen biisin tekijään. Kakku, kuohuviini ja iloinen onnittelufiilis valtasivat esiintymispaikan. Alustavien tietojen mukaan juhlat jatkuvat yhä ja päättyvät näillä näkymin vasta 5.7. SIG:n seuraava esiintyminen on tulevana lauantaina 7.6. Porissa, Cafe Jazzissa. Sitä ennen, eli jo pe 6.6. duo Inkinen - Oksanen keikkailee Salosa, baari/pub/klubi –tyyppisessä anniskelupaikassa nimeltään Joki.\n30.05.2008 SIG VANTAALLA KULTAKAIVOKSELLA\nOrkesteri juhlistaa tulevia ylioppilaita, koulunsa päättäviä sekä muita merkkipaaluja saavuttavia sankareita lauantaina 31.5.2008 Vantaan Kultakaivoksessa. Osa yhtyeen jäsenistä on tehnyt alustavan päätöksen hakea opiskelupaikkaa kevään yhteishaussa. Tämä asia ei kuitenkaan liity tähän uutiseen.\nAlustavien tietojen mukaan matka taittuu viime aikoja kovia kokeneella omalla bussilla. Keikkamatkalle lähdettiin hyvissä ajoin eli jo keskiviikkona. Yöpymisistä kaksi yötä on taivallettu bussissa ja yksi matkustajakodin lisäsiivessä. Pitkän rundin vuoksi bussiin asennettiin yhdistetty wc-poreamme –spektaakkeli.\nYhtye lähettää terveisiä kaikille ystävilleen ja toivoo pikaista näkemistä lauantaina. Soittosetti alkaa vuorokauden vaihtuessa.\n17.05.2008 JUHANNUS SIERAVUORESSA\nSIG:n Juhannuskekkerit juhlistetaan Eurassa, Sieravuoren loistavissa maisemissa. Yhtye esiintyy lauantaina\n21.6.. Sieravuoren Juhannusohjelma kaikkineen on nähtävissä tästä. Juhannusapahtuman yhteistyökumppanina toimii Event Company Oy . SIG:n tulevat ja menneet keikat löydät kotisivumme KEIKAT -osiosta.\n17.5.2008 SUOMIPOP -KIERTUE LOPPUSUORALLA\nDuo Inkinen-Oksanen kauppakeskuskiertue lähenee loppuaan. La 17.5. esiintymispaikkana on Lahden Trio ja ja\n25.5. Jyväskylän Forum. Esiintymiset alkavat n. klo 15.30 - 16.\n28.04.2008 LAPPEENRANNAN MATKASSA ONGELMIA\nSIG:n matka Turusta Lappeenrantaan oli omalla tavallaan tuskaisa, vaikka ilmapiiri oli hyvä. Huollosta haettu bussi ei toiminut moitteetta ja matka seisahtui Luumäelle. Kardaaniakseli oli lähes irti. Roudari-Vode loihti lähes tyhjästä kiinnitysmateriaalia ja yhtyeen onnistui nilkuttaa Lappeenrantaan varaosakaupoille. Ravintola Totemin keikalla koettiin kahden juhlakalun synttärit ja tunnelma oli tietystikin juhlava. Kotimatka sujui ongelmitta. Raisiosta Inkinen ja Oksanen jatkoivat suoraan Poriin, kesäiseen Isokarhuun duo-keikalle. kuvallinen keikkakertomus\n23.04.2008 SIG LAPPEENRANNASSA\nYhtye palaa pieneltä keikkatauolta tulevana perjantaina 25.4. ja esiintyy Lappeenrannassa, ravintola Totemissa. Duo-pohjalta keikat jatkuvat heti lauantai-iltapäivällä Porissa, kauppakeskus Iso-Karhussa. Yhtyettä ravistellut flunssa-aalto on taittunut ja keikalle lähdetään kevein jaloin ja omiin biiseihin luottaen. Mercyn rummuista on kaivettu vieläkin lisää jytinää. Basso möyryää ja banjot soi – SIG Lappeenrannassa 25.4.2008.\n31.03.2008 SIG-DUO SUOMIPOPIN KIERTUEELLA\nInkinen-Oksanen -duo esiintyy Radio SuomiPOPin kevätkiertueella 19.4. alkaen. SuomiPOP lähtee kevätkiertueelle Citycon:in kauppakeskuksiin huhti-toukokuun ajaksi. Tarkemmat paikat ja ajankohdat löytyy KEIKAT -osiosta ja SuomiPOPin sivuilta www.radiosuomipop.fi\n28.03.2008 SEPPO MÄÄTTÄNEN ON POISSA\nSIG-logon, peltimerkkien, tarrojen, 80-luvun julisteen ja levykannen tekijä, Seppo Määttänen, on siirtynyt ajasta ikuisuuteen. Yhtyeen jäsenet muistavat Sepon iloisena, auttavaisena ja luovana taiteilijana, jolla oli aina pelisilmää ja vilpitön meininki. Kiitos Seppo!\n26.03.2008 MITÄKÖ SIG TEKEE KEIKKATAUOLLA (sisäpiiri kertoo)\nTurun KOOMA:n jälkeen SIG jäi kuukauden keikkatauolle. Mutta myös SIG-soittajan leipä on palasina maailmalla ja siitä syystä töitä paiskitaan myös lomalla. Nyt paljastamme missä ovat soittajat. He ovat tietysti valmistamassa kartongista puketteja ja täyttämässä niitä mehuillansa. Tässä asiasta elävä todiste. LINKKI\n18.03.2008 MARKETISSA LEVYPUUTTEITA\nSIG:n kokoelma-albumit "Hyvää Syntymäpäivää 18 hitiä" ja "Lauluja Rakastamisen Vaikeudesta" ovat kovan kysynnän vuoksi päässeet loppumaan. Uusia on tilattu ja cd-erää odotetaan viimeistään huhtikuun alussa. Pahoittelemme puutetta.\n16.03.2008 TUNNELMAA TURUSSA\nSIG:n Kooman esiintymisessä oli juhlan tunnelmaa niin orkesterissa kuin yleisössäkin. Yhtye aloitti settinsä vasta klo 00.30, jotta yökerhon jonot saatiin vähän lyhyemmiksi.\nVauhdikkaan setin encorena kuultiin "Eestiläinen punk-levy". Yhtyeen jäsenet vetäytyivät hyvillä mielin kuukauden mittaiselle keikkatauolle. Kotimatkalla vedettiin lippu salkoon yhtyeen piilopirtissä Somersojalla, nautittiin kevyt öinen salaatti, maisteltiin norjalaisia punaviinejä ja katsottiin videolta Heikin ja Kaijan tv-sarjan osat 1-75.\n16.3.2008 SINKKU EDELLEEN LISTOILLA\nKuinka paljon sua rakastinkaan -single on ollut 4 viikkoa peräkkäin Radio Suomen soitetuimpien kappaleiden TOP 40:ssä. Sinkkua kuulee myös mm. Suomipopilla ja paikallisradioissa, mutta esim. Radio Novassa ei adminin tietojen mukaan ole koskaan soinut ainoatakaan SIG-laulua.\n14.03.2008 SIG KOTIKENTÄLLÄÄN LAUANTAINA\nKahden perättäisen Helsingin esiintymisen jälkeen yhtye esiintyy kotikonnuillaan. Orkesteri valmastautui lauantai-illan (15.3.) Kooman keikkaan viettämällä yön Sopu-teltassa Raision pienvenesataman poukamassa Haahdenniemessä. Kyseisellä paikalla on ennenkin koettu hyviä fiiliksiä, niin nytkin. Samalla saatiin lievästi alkanut keikkaturvotus laskemaan pois ns. harmaalta alueelta. Uimakiellossa olevalta rannalta löytyi muuten saman merkkinen moottorisaha kuin mitä käytettiin Maukka Perusjätkän Vaatteet -biisissä. Saha on nyt myynnissä HuutoNetissä. Lauantain keikkasetti alkaa puolen yön paikkeilla. Mutta sitä ennen; Beta-kasetti valmiiksi ja äänitys päälle TV2 klo 21 Tartu Mikkiin -ohjelmaa varten, jossa tänään vieraana on maesto Matti Inkinen!\n09.03.2008 MATTI INKINEN TARTTUU MIKKIIN\nTulevana perjantaina 14.3. kannattaa katsoa televisiosta Tartu Mikkiin -ohjelmaa, jossa SIG:n laulaja Matti Inkinen on yhtenä neljästä illan laulajavieraasta. Inkisen "vastajoukkueessa" laulaa mm. Dingosta tuttu Eve. Ota siis perjantai-iltana hyvä asento ja valitse illan kanavaksi YLE TV2.\n08.03.2008 APOLLOSTA KOOMAAN\nSIG teki ensi vierailun upeaan esiintymispaikkaan eli Apollo Live Clubiin, Helsingin Mannerheimintiellä viime torstaina. Esiintymislavalla oli tilaa ja tasoja ja puitteet muutenkin parasta A-luokkaa. Yhtye valmistautui illan keikkaan yhteisen illallisen merkeissä, missä eräänä keskustelun aiheena oli salaatin ja vihannesten merkitys terveellisessä ruokavaliossa. Näiden asioiden kanssa on SIG-ruodausosastolla havaittu toistuvia ongelmia. Itse setissä kuultiin myös uusi sinkku "Kuinka paljon sua rakastinkaan?". Seuraavaksi yhtye esiintyy kotimaisemissa, Turussa, ravintola Koomassa tulevana lauantaina 15.3.2008.\n29.02.2008 UUSI SINKKU NOUSEE LISTALLA\n"Kuinka paljon sua rakastinkaan?" -single on noussut Radio Suomen uusimmalla radiosoittolistalla upeasti sijalle 4. Radio Suomen viime viikon soitetuimmat kappaleet näet tästä http://lotta.yle.fi/ijulkaisu.nsf/sivut/musiikki_arkisto?opendocument&pageid=Content114007A5B83 . Muista, että toivomalla radioista omaa suosikkilauluasi voit vaikuttaa tuloksiin. SIG:ssä hienoa listasijoitusta juhlistettiin kylpemällä ensin Raisionjoessa, myöhemmin iltavaloissa Luolalanjärvessä.\n27.02.2008 KEIKKARAPORTTI LOST & FOUND HELSINKI\nSIG aloitti juhlavuotensa esiintymiset hyvällä drivella Helsingistä, rav. Lost and Foundin esiintymislavalta. Kanta-asiakkaiden yksityistilaisuudessa soittanut yhtye veti yhtenäisen, tiiviin ja yleisöön menevän setin klo 21 alkaen. Esiintymisaika oli hyvä, ja keikkatauon jälkeen fiilis oli korkealla. Keikkaa ja juhlavuotta juhlistettiin muutama tunti vielä keikan jälkeenkin. Puolelta öin lumi- ja loskamyrskyssä alkoi pitkä ja uuvuttava, mutta hyväntuulinen matka kohti Turkua ja Raisiota, minne saavuttiin klo 4. Valtaosalle yhtyeen jäsenille soivat kellot jo aamukuuden ja seitsemän välillä. Oli tullut aika riisua glitter-asusteet ja sukeltaa jälleen haalarihommiin. Keikkakuvia Helsingistä saataneen tovin kuluttua Galleria-osioon.\n24.02.2008 KEIKAT KUTSUVAT\nSIG aloittaa juhlavuotensa esiintymiset yksityistilaisuudella pääkaupunkiseudulla. Keikkatauon jälkeen paluu lavoille tuntuu hyvältä. Uusi sinkku on saanut runsain mitoin positiivista palautetta ja SIG taustajoukkoineen pursuaa intoa. Matkaan lähdetään poikkeuksellisesti pikkubussilla, sillä SIG:n oma yli 30-vuotias bussivanhus on vuosihuollossa. Tässä yhteydessä bussiin asennetaan Mercyn toiveesta mm. jääpalakone, kelloradio sekä cappucino-keitin, puhtaat petivaatteet, WHS-videonauhuri, viinipulloteline, vaatetangot, nahkainen ratinsuojus, suihku, sauna ja pieni poreamme sekä erä kumileluja. Mitäpä yhtye ei rumpalinsa eteen tekisi. Basisti-Jounin toiveet toteutetaan yhtyeen 40-vuotisjuhlassa vuonna 2018.\n21.02.2008 INKINEN JA OKSANEN TURUN RADIOSSA 22.2.\nMatti Inkinen ja Juha Oksanen vierailevat YLE Radio Suomen Turun toimituksessa perjantaina 22.2. aamulla klo 9 jälkeen. Aiheena ainakin SIG. Virittäydy tunnelmaan ja pane c-kasetti valmiiksi nauhuriin jo tänään. 94,3 megahertsii.\n14.02.2008 UUSI SINKKU HETI SIJALLE 10\nKuinka paljon sua rakastinkaan? -single on noussut nopeasti Radio Suomen\nsoitetuimpien kappaleiden listalla sijalle 10.\nSoitetuimpien lista koostuu 4.2. - 10.2.2008 väliseltä ajalta.\n05.02.2008 UUSI SINGLE RADIOSOITOSSA\nKuinka paljon sua rakastinkaan? -sinkkua on kuultu ainakin Suomipopilla ja\nRadio Suomessa. Jos et vielä ole kyseistä biisiä kuullut, käythän toivomassa\nsitä omalta radioasemaltasi.\n05.02.2008 SIG PALAA KEIKOILLE HELMIKUUSSA\n30-vuotiaan SIG:n 3-kuukautinen keikkatauko on päättymässä ja yhtye suuntaa\ntaas maailman estradeille. Duo starttaa keikkaperiodin 16.2.\nyksityistilaisuudessa ja koko yhtye matkaa Helsinkiin, niin ikään\nyksityistilaisuuteen 26.2. Torstaina 6.3. orkesteri esiintyy jälleen\nHelsingissä, tällä kertaa konsertti on avoin tilaisuus Apollo Live Klubilla.\nMaaliskuussa SIG esiintyy kotiyleisölleen Turussa, Koomassa, la 15.3.\n26.1.2008 SIG-KITARISTI ERKKA VIERAILEE JARI SILLANPÄÄN KEIKALLA\nErkka Makkonen on saanut mielenkiintoisen ja haastavan kutsun esiintyä 29.2. perjantaina Lahtihallissa järjestettävässä Carnival -tapahtumassa. Erkka soittaa Carlos D'l Puerton bändissä, jossa on muutoin kuubalaisia muusikoita. Solistina on Jari Sillanpää.\n26.1.2008 SUOMIPOPIN VIIMEINEN SIG-VIIKKO ALKAA\nSIG vierailee SuomiPOP Stagella tammikuun ajan. 30-vuotista taivaltaan juhlistavasta SIG:stä ovat Inkinen ja Oksanen äänessä SuomiPOP:lla torstaisin kello 19.00 ja uusintana lauantaisin kello 11.00. SIG, SuomiPOP, EDUX-ovet ja FAF järjestävät myös SIG -kilpailun. Lue lisää ja osallistu osoitteessa www.radiosuomipop.fi\n26.1.2008 SINKKU MATKALLA RADIOIHIN\nKuinka paljon sua rakastinkaan? -single on lähtenyt radioasemille. Suomipopilla sinkkua on jo kuultu, toivottavasti pian myös muualla.\n26.1.2008 KOOMAN KEIKKA SIIRTYY VIIKOLLA\nSIG:n esiintyminen Turussa, Koomassa, on siirtynyt viikolla eteenpäin. Uusi päivä on la 15.3.2008.\n15.1.2008 SUOMALAINEN POP-LEVY JA 18 HITTIÄ –KOKOELMA MARKETIN SUOSITUIMMAT\nSIG-marketin vuoden 2007 myydyimmät cd-tuotteet olivat Suomalainen POP-levy sekä Hyvää Syntymäpäivää 18 hittiä. Vuoden 2003 lopulla ilmestyneen POP-levy –albumin kysyntä onkin yllättänyt Market-myymälän kassanhoitajan. Levystä tilattiin lisäpainos viime vuonna.\n10.1.2008 TARKISTA SUOMIPOP-TAAJUUTESI\nKuullaksesi SIG-ohjelmasarjan Suomipopilta pyydämme sinua tarkastamaan radiosi taajuuden, mikäli asut Turussa tai Fiskarsissa. Uudet taajuudet Turku 103,4 MHz (nykyisin Classic Radio) ja Fiskars 103,2 MHz (nykyisin GrooveFM).\n8.1.2008 KUUNTELE SUOMIPOPPIA ERITOTEN TORSTAI-ILTAISIN\nSIG-ohjelmasarja starttaa tulevana torstaina 10.1.2008 Radio Suomipopilta klo 19. Tarjolla on paljon SIG-musaa ja tarinaa yhtyeen 30-vuotiselta taipaleelta matkalla maineeseen ja pohjoiseen.\n8.1.2008 INKINEN TARTTUI MIKKIIN\nYhtyeen laulaja-lauluntekijä Matti Inkinen esiintyy maaliskuussa TV2:n Tartu Mikkiin -ohjelmassa. Tarkempi esiintymisajakohta tarkentuu myöhemmin. Kyseessä on kuitenkin perjantai-ilta (uusinta lauantaina) ja kuukausi on maaliskuu. Luvassa on eittämättä hyvä viihdepläjäys.\n2.1.2008 SIG RADIOSSA SUOMIPOP -STAGELLA\n10. tammikuuta alkaen kuullaan SuomiPOP Stagella SIG -yhtyettä. SIG kiipeää lavalle torstaisin klo 19 (uusinta lauantaisin klo 11). Luvassa on haastatteluja ja musiikkia 30-vuotisen uran varrelta. SuomiPOP Stagella Matti Inkistä ja Juha Oksasta haastattelee Matti Välisalo.\n1.1.2008 HYVÄÄ JA MENESTYKSEKÄSTÄ UUTTA VUOTTA\nSIG-veljeskunta kiittää kaikkia ystäviään kuluneen vuoden ja menneiden vuosikymmenentenkin yhteistyöstä keikoilla, studiossa, bussissa yms. Yhtyeelle tulee vuonna 2008 ikää 30 vuotta ja se tietää shampanjapullojen poksauttelua pisin vuotta. Juhlavuosi starttaa tammikuussa uudella sinkulla "Kuinka paljon sua rakastinkaan?" sekä Radio Suomipopin 4-tuntisella SIG-ohjelmasarjalla.\n21.12.2007 RAUHAISAA JOULUA\nOrkesterimme siirtyy Jouluaikaan pysäyttämällä kellot tulevana sunnuntaina.\nKeikkabussiin rakennetun joulupuun valot syttyvät perinteisesti aattona klo\n8.45. Tiernapoikain penkalitikkukulkue starttaa Apinakallioilta\nyhteislähtönä klo 10. Ota mukaan noin 1-2 euron arvoinen lahja h-hetkeä\nvarten. Bändin jäsenet huom! Kokoontuminen klo 9.45, omenien ja\nlakritsipötköjen pussitusta varten. Ota mukaasi myös lahjanarua ja jotain pientä syötävää (esim. banaani). Tulethan omalla autolla ja ajoissa. Hyvää Joulua!\n14.12.2007 SINKKU ULOS TAMMIKUUSSA\nUusi SIG-single "Kuinka paljon sua rakastinkaan?" julkaistaan 30-vuotisjuhlavuoden alkajaisiksi tammikuussa.\n14.12.2007 SIG OHJELMASARJAN ÄÄNITYS\nRadio Suomipop äänittää ensi viikolla arviolta nelituntisen SIG-ohjelmasarjan. SIG:läisistä studiossa ovat solisti Inkinen ja urkuri Oksanen. Ohjelmasarja tulee ulos radiosta tammikuussa 2008.\n30.11.2007 SIG-VIDEO ARSNETIN KATSOTUIN\nARSNET on ainutlaatuinen kulttuurialan palvelu ja taitopankki osoitteessa www.arsnet.net. Arsnet Galleriasta löydät kulttuurin ammattilaiset eri taiteen aloilta. Vuoden 2007 aikana sivuilla on käynyt yli 300.000 nettokävijää. Kaksi eniten katsotuinta videota kyseisellä sivustolla on SIG-videoita.\n21.11.2007 KEIKKARAPORTTI / STREETBAR TURKU\nOrkesterin keikkasetti venyi yllättävänkin pitkäksi, lähes kaksituntiseksi sessioksi. Keikalla kuultiin mittava kattaus SIG-historiaa ja encorena Inkisen aloittama blues-rallatus. Yleisön kesken arvottiin myös ihka oikea ja aito SIG-taulu yhtyeen ensimmäiseltä keikalta Le Chat -diskosta vuodelta 1979. Sale vastaanotti orkesterin onnittelut syntymäpäivän johdosta. Lopuksi yleisö kiitti SIG:tä ja SIG yleisöä ja kaikilla oli hyvä mieli. Oli tullut aika hivuttautua isänpäivän kuviin ja tunnelmiin.\n09.11.2007 TURKU STREETBAR LAUANTAINA 10.11.\nSIG päättää pitkähkön keikkataukonsa ja orkesteri nähdään Turussa, Streetbar 95:ssä tulevana lauantaina. Soittoajan alkamisajankohta on noin klo 23. Lue lisää tämän päivän Aamuset -lehdestä (ilmestyy vain Turun seudulla).\n09.11.2007 SYNTTÄRIPALVELU POISTUU\nSIG:n synttäripalvelu eli Matti Inkisen liveonnittelusoitot ja -laulut synttärisankareille päättyvät ainakin toistaiseksi. Yhtye keskittyy nyt juhlavuoteensa. Synttärionnittelusoittoja vuoden aikana oli noin 600. Kiitämme kaikkia palvelumme käyttäjiä joustavasta yhteistyöstä ja kiitämme myös saamastamme hyvästä palautteesta.\n02.11.2007 TÄHTI SAAPUI KOTIIN\nSIG:n laulaja Matti Inkinen on kotiutunut lähes kolme kuukautta kestäneeltä sairaanhoitoalan työtehtäväkomennukselta Virosta. Kotisivupäivityksen saamien tietojen mukaan Inkinen on onnistunut tehtävässään erinomaisesti.\n01.11.2007 SIG-JUHLAVUOSI LÄHESTYY\nOrkesterissa on työn ja suunnittelun alla 30v. juhlavuoden esiintymiset, media- ja yritysyhteistyö sekä muusiikin teko. SIG:n seuraava single julkaistaan tammikuussa 2008. Single on äänitetty Studio Livingroomissa Turussa.\n24.10.2007 SIG JA RENGASMÄKI OY JATKAVAT YHTEISTYÖTÄÄN\nSIG:n rengaskauppana toimi edelleen Rengasmäki Oy Maskussa. SIG:n 70-luvun\nbussi, minkä menneisyyteen kuuluu mm. Bogart-yhtye ja Jari Sillanpään\nAurinkotyttökiertue, on turvannut matkansa SIG:tä kyydittäessään jo 4 vuotta\nRengasmäeltä hankituilla renkailla. Suosittelemme http://www.rengasmaki.fi\n23.10.2007 SIG:n SIVUT NYT MYÖS MYSPACESSA\nKäy katsomassa ja kuuntelemassa http://www.myspace.com/sigpop. Kutsu kavereita mukaan ja pane sana kiertämään.\n10.10.2007 JUHLAVUODEN ENSIMMÄINEN SUUNNITTELUKOKOUS\nSIG-konserni istui ensimmäiseen viralliseen yhteispalaveriin liittyen yhteen tulevaan juhlavuoteen. Vuonna 2008 yhtye täyttää 30 vuotta ja kokoontui ravintola Brahen Kellariin Turussa, mikä puolestaan täytti tänä vuonna 40 vuotta.Yhtyeen ulkopuolisina luennoitsijoina ja visionääreinä toimineet Keno Tuomola Kenola Recordsista ja Petri Kuosmanen Coolpoolista toivotettiin tervetulleiksi sisäpiiriin. Lisäinfoa osoitteista http://www.kenolamusic.com ja http://www.coolpool.fi .\n27.09.2007 SEURAAVA ESIINTYMINEN 10.11.2007\nSIG kesketyttää keikkataukonsa la 10.11. ja esiintyy Streetbarissa Turussa. Tästä lähemmin tuonnempana.\n13.09.2007 KUINKA PALJON SUA RAKASTINKAAN?\nSiinä uusimman SIG-sinkun nimi. Biisi saa painatuksen cd:lle lähiaikoina. Yhtye on ylpeä tuotoksestaan, toivottavasti myös radioasemat sekä kuulijat...\n11.09.2007 SIG TEKEE JHL:LLE LAULUN\nJulkisten ja hyvinvointialojen liitto ja JHL ja SIG-orkesteri julkaisevat muutaman viikon kuluttua Voima ja liike -nimisen teoksen. Laulu sai julkisen ensiesityksensä kesällä Särkänniemessä SIG:n esiintymisen yhteydessä. Teos äänitettiin heinäkuussa ja julkaistaan siis syyskuussa.\n08.09.2007 EESTILÄINEN PUNKLEVY\nSIG:n Suomalaiselta poplevyltä tuttu biisi on saanut uudet mainosaiheiset sanat. Edux-ovet Oy Nivalasta käyttää ko. biisiä omassa markkinoinnissaan. SIG:n ja Edux-ovien yhteistyö alkoi vuonna 2005 yhtyeen esiintyessä uuden tehtaan avajaisissa. Eestiläisen punklevyn Edux-version voit kuunnella Eduxin kotisivuilla www.edux.fi.\n27.08.2007 KEIKKARAPORTTI PORI\nKesäinen ja lämmin Pori kutsui SIG-yhtyettä viime perjantaina.\nTunnelmallinen Cafe Jazz oli jo melkoisen täynnä yhtyeen aloittaessa\nsoundcheckin. Teknisiä ongelmia riittikin kiusallisen pitkään ja soundcheck\njouduttiin keskeyttämään. Yhtye suuntasi ruokailemaan, jonka aikana\ntekniikkaosasto sai ongelmat ratkottua. Hyväntuulinen orkesteri aloitti\nsoiton heti klo 23 jälkeen. Lämpöä riitti ja puolitoistatuntinen sessio\nsujui vauhdikkaasti. Encorena kuultiin tuleva sinkku Kuinka paljon sua\nrakastinkaan. Roudauksen alkaessa Inkinen ja Oksanen lähtivät\nhenkilöautollla kohti Raisiota ja Killin markkinoita. Lähes neljän tunnin\nyöunien jälkeen duo oli valmiina juontamaan ja esiintymään kotiyleisönsä\n21.08.2007 SIG PERJANTAINA PORISSA JA DUO LAUANTAINA RAISIOSSA\nSIG tekee esiintymismatkan perjantaina 24.8. Poriin, Yön ja Dingon\nsyntysijoille. Esiintymispaikkana on Cafe Jazz, mikä löytyy kesäisen Pori\nJazzin juhlakadulta. Duo Inkinen-Oksanen jatkaa juonto- ja\nmusisointijutuilla heti perään lauantai-aamusta alkaen Raisiossa\nkeskustorilla Killin markkinoilla. Raision markkinaohjelma löytyy tästä\nViikonlopun esiintymisten jälkeen yhtye vetäytyy arviolta kolmen kuukauden\n16.08.2007 DUO-KEIKKA TURUSSA\nInkinen-Oksanen -duo esiintyy lauantaina 18.8. Turun Härkämäessä. Paikkana\non Iloinen Härkä.\n15.08.2007 YHTYE LOMALTA SUORAAN STUDIOON\nSIG päättää kesälomansa ja palaa studioon viimeistelemään uusinta lauluaan.\nBiisin nimi on Kuinka paljon sua mä rakastinkaan.\nSIG-väki vietti viime viikon Studio Living Roomissa Turussa. Aihioina olivat kaksi uutta laulua, joita saateltiin valmiiksi pitkikisi venyneillä päivillä. Tämän jälkeen yhtye suuntasi kesälomalle kolmeksi viikoksi.\n18.07.2007 ERKKA MAKKOSEN RANKING TÄLLÄ HETKELLÄ 8.\nGuitar Fan -lehden äänestyksessä kaikkien aikojen suomalaisesta kitaristista, SIG:n Erkka rankattiin hienosti 8:lle sijalle. Lehden äänestystuloksia voit katsoa tästä\nErkan sijoitusta juhlistettiin Huima Lumouksessa kahvin ja pipparin kera.\n04.07.2007 SIERAVUORELTA STUDIOON JA KEIKKATAUOLLE\nSIG esiintyi Sieravuoren upealla lavalla menneenä lauantaina hyvässä iskussa. Yhtye veti kaksi vajaan tunnin settiä, eikä encoreista vältytty tälläkään kertaa. Sieravuoren hyvät palvelut sekä sauna ja uinti siivittivät vauhdikasta menoa ja yhtye veti tasapainoiset ja hyvähenkiset keikkasetit. Seuraavaa SIG-keikkaa saadaan odottaa 24.8.2007 asti, jolloin yhtye esiintyy Cafe Jazzissa Porissa. Heinäkuun puolivälissä yhtye viettää kolme päivää studiossa.\n28.06.2007 TULEVANA LAUANTAINA SIERAVUORELLE\nSIG-orkesteri esiintyy upealla Sieravuorella (Eura) tulevana lauantaina.\nTuttua valkoista SIG-bussia ei keikalla kuitenkaan nähdä, sillä bussivanhus\non jousiremontin alla. Lauantain menopelistä ei vielä ole täyttä varmuutta,\nmutta se löytyy akselilta helikopteri - vuorobussi - Erkan vene. Sieravuoren\nesiintymisen jälkeen SIG:n suuri orkesteri siirtyy kesätauolle keikkailun\nsuhteen. Studiotyöskentely sen sijaan jatkuu heinäkuun puolivälissä.\nYhtye matkasi perjantaina 15.6. Lohjalle ravintola Loheen. Matkalle\nlähdettiin Raisiosta jo klo 15 hyvässä säässä kuivan kelin renkailla. Nopean\nroudauksen jälkeen yhtyeelle jäi aikaa viimeistellä muutamaa uutta biisiään\nesityskuntoon. Esiintymisen, encoren ja pakkaamisen jälkeen yhtye olikin\nvalmiina lähtöön Tampereelle klo 06. Aamuyhdeksältä bussi pysähtyi Tampereen\nlähistölle ja oli aikaa nukkua kaksi tuntia. Herätyksen jälkeen yhtye\nsuuntasi reippain ja nuorekkain ilmein kohti Särkänniemeä. Roudaus ei ollut\ntäysin vaivatonta, sillä kyseinen päivä oli kesän yleisöennätys, 15.000\nvierailijaa. Aurinko paistoi ja SIG oli klo 16 valmiina ensimmäiseen\nkattaukseensa. Tilaisuudessa kuultiin myös yhden teoksen ensiesittäminen,\njosta lisää myöhemmin....\nKlo 19 SIG esiintyi toisen kerran ja kotiin Raisioon saavuttiin hyvin\npoikkeukselliseen aikaan puolen yön maissa. Oli tullut aika hyvästellä\nyhtyetoverit, kiittää ja pyytää anteeksi. Seuraava yhteisretki suuntautuu\nEuraan, Sieravuorelle lauantaina 30.6.2007.\n11.06.2007 SIG VIIKONLOPPUNA LOHJALLA JA TAMPEREELLA\nSIG esiintyy Lohjalla ravintola Lohessa pe 15.6.. Lohjalta matka jatkuu\nvälittömästi Tampereelle Särkänniemen huvipuistoon, jossa yhtye soittaa\nkaksi settiä lauantaina klo 16 - 20 välillä. Ennakkotietojen mukaan\nSärkänniemessä on paikalla noin 20.000 vierailijaa, joten ihan pienelle\njengille ei SIG teinipoppiaan soita.\n29.05.2007 DUO PÄÄKAUPUNKISEUDULLA\nInkinen - Oksanen duo teki kahden keikan minikiertueen Vantaalla ja\nHelsingissä viime lauantaina. Seteissä kuultiin ikivihreiden SIG-biisien\nlisäksi eurohumppaa, suomiteknoa ja puutaheinää -puhetta. Vastaanotto oli\niloinen, olihan kysessä lauantai-ilta.\n25.05.2007 STUDIOSTA DUO-KEIKOILLE\nSIG:n studiosessiot ovat jatkuneet kuluneella viikolla kitaraosuuksien ja\nmiksauksen merkeissä. Viikonloppuna studiokäynteihin tulee tauko keikkojen\nvuoksi. Inkinen-Oksanen duo esiintyy lauantaina 26.5. kahden keikan\nkiertueella Helsingissä ja Vantaalla. Alkuillasta esiintymispaikkana on\nRavintola Toppari / Irish Pub Vantaalla ja loppuillasta Britannia Pub\n18.05.2007 STUDIOSTA VAPAALLE VIIKONLOPULLE\nHelatorstain studiopäivä sujui samoin kuin keskiviikkokin; hyvässä yhteistyössä ja hyvällä temmolla jatkettiin "Kuinka plajon sua mä rakastinkaan..." -biisin tekoa. Päivän päätteeksi otettiin cd-kopiot jokaiselle muusikolle ja viikonlopun aikana kunnellaan josko muutoksia pitää tai halutaan tuotokseen tehdä. Työ jatkuu ensi tiistaina, jolloin on vuorossa miksasus. Sen jälkeen teos kuuntelutetaan esiraadilla, sitten levyraadilla ja estraadilla. Päätösten aika teoksen kohtalosta on niiden jälkeen.\n17.05.2007 ÄÄNITYKSET ALKOIVAT\nStudio Livingroom Turussa oli kohdepaikkana kun orkesteri aloitti\niltapuhteensa ke-iltana klo 18. Suunnitelmissa oli pitää ns. studiotreenit,\nmutta olitilan todettiin oleva niin levollisen ja toisaalta\nennakkoluulottoman, että äänityksiin päätettiin ryhtyä heti. Puoleen yöhön\nvenyneen session jälkeen muusikot vaikuttivat edelleen hyvävoipasilta.\nÄänitykset jatkuvat Helatorstaina hela päivän.\n15.05.2007 SIG-RAPORTTI WENLASTA\nSIG:n Itä-Helsingin keikka Kontulaan, ravintola Wenlaan oli elämys.\nEuroviisuspektaakkeli valtasi alueen. Kisasta ja tulosseurannasta näyttivät\nolevan kinnostuneita lähes kaikki SIG:tä lukuun ottamatta. Tämä\nraisiolaisorkesteri keskittyi jälleen vain omaan tekemiseensä.\nEsiintymisaika vaihtui muutamaan otteeseen illan aikana ja toteutunut\naloitus tapahtui melko aikaisin eli klo 23.30.\nSetissä kuultiin myös uusi "mahdollinen" sinkkubiisi jossa lauletaan "Kuinka\npaljon sua mä rakastinkaan" ja se tuntui uppoavan ihan mukavasti. Siis\nyleisöön. Loppuviikosta olemme viisaampia kyseisin biisin suhteen, sillä\nviattomat raisiolaismuusikot astuvat äänitysstudion alttarille\nkeskiviiikkona 17.5. ja jatkavat sessioita ainakin torstaina, mahdollisesti\nLopuksi muistutamme teitä, hyvät Uutiset -palstaa lukevat ystävämme, että\nSIG ei ole ensisijaisesti cover-bändi. Eikä edes toissijaisestikaan.\nWenlankin setti koostui 100% omasta tuotannosta. Sellaiset kappaleet kuin\nVuosisadan Rakkaustarina, Sadan Vuoden Yksinäisyys, Hyvää Syntymäpäivää jne.\neivät ole SIG:n esittäminä covereita.\n10.05.2007 SIG HELSINKIIN 12.5.\nRaisiolaisorkesterimme ottaa lauantaina suunnaksi Helsingin ja Kontulan ytimen. Esiintyminen ravintola Wenlassa alkanee tuttuun tapaan puolen yön paikkeilla. Kitaroiden viritys alkoi jo torstai-aamuna ja ennakkotietojen mukaan kaiken pitäisi olla kunnossa lauantaita varten. Mercyn vatsatautikin on voitettu kanta samoin kuin yhtyeen yllä leijunut lievä morkkis. "Lauantaina ladataan täysillä, sitten keskitytään ensi viikon studioäänityksiin".\n01.05.2007 SIG STUDIOON\nYhtye suuntaa pitkän tauon jälkeen Studio Livingroomiin Turkuun\n15.-18.5.2007. Suunnitelmissa on äänittää seuraava sinkkubiisi.\n30.04.2007 DUO KOTIKENTÄLLÄ\nInkinen-Oksanen vieralili kotikaupunkinsa kaupunginosan pubissa, Ihalan\nPortissa, viime lauantaina. Keväinen konsertti sujui iloisissa tunnelmissa.\nPuolitoistatuntiseksi venyneessä esiintymisessä lämmiteltiin myös\nalkuaikojen SIG-lauluja teknoversioin kuten Hitaammin ja Siin-saan.\n23.04.2007 KEIKKARAPORTTI / MÄNTSÄLÄ 20.4.\nSIG-orkesterin retki Raisiosta kohti Mäntsälää alkoi suotuisasti. Aikataulut\npitivät ja viimeisenä noudettu sairaanhoito-opiskelija Inkinen astui bussiin\niloisin mielin hänkin. Tyhjät pullot oli viety kauppaan ja niillä saaduilla\nrahoilla ostettiin salaattia, vihanneksia sekä hedelmiä. Perillä tämä\nvitamiineja pullisteleva ryhmä oli lähes tunnin edellä aikataulua. Vihmova\nvesisadekaan ei haitannut kun pantiin jalalla koreasti roudaamalla\nsoittokamat pihan poikki taivasalla.\nKick off -aika oli klo 00.00 ja ensitahdeista alkaen oli aistittavissa kovan päivän illan fiiliksiä. Setti rullasi eteenpäin ja soundit olivat eittämättä tämän vuoden parhaita. Iloinen ilme heijastui soittajien kasvoilta myös\nyleisöön. Encoren jälkeen n. klo 01.30 yhtye siirtyi back office -toimintojen ääreen. Tehokkaiden loading back -toimintojen jälkeen valkoinen SIG-bussi kehräsi valtaisassa sateessa back to Raisio, jonne saavuttiin kitara-airueen juhlistamina sankareina klo 8.\n18.04.2007 SIG SUUNTAA MÄNTSÄLÄÄN\nRavintola Old Story on esiintymispaikka ja aika on pe 20.4.2007. SIG:n\nedellisestä esiintymisestä Mäntsälässä onkin vierähtänyt jo tovi, joten\norkesteri suuntaa mieluusti kohti uusia raikkaita tuulia. Keikkaan on\nvalmistauduttu käymällä yhteisuinnilla Raision uimahalli Ulpukassa.\nSaunassa nautittiin kiuasmakkaraa sekä kalapuikkoja (Erkka ja Jouni). Samalla\nkäytiin läpi ohjelmistoehdotuksia ja -muutoksia. "Valmistautuminen on sujunut\nnormaalisti. Saunassa pudotettiin muutama ylimääräinen kilo sekä pestiin\nhiukset. Esiintymisasuvalinnat tehdään vasta esiintymispäivän aamuna."\n13.04.2006 WATIT LOPPUIVAT LUXISTA\nSIG vieraili eilen Helsingissä Lux nightclubissa. Matkaan lähdettiin Turusta\ntiukalla aikataululla peräti neljän roudarin voimin. Roudausmatka\nalakerrasta kahdella eri hissillä kuudenteen kerrokseen ei ollut historian\nhelpoin, onneksi kuitenkin logistisesti sujuva. Soundchec saatiin valmiiksi\nklo 22 ja sen jälkeen yhtyeen jäsenet tutustuivat upeaan Luxiin. Eniten\nihastusta sai persoonalliset WC-tilat. Ensimmäinen kerta kun\nsolisalitiloissa oli mukava käydä ilman varsinaista asiaa.\nReilun tunnin mittainen setti ei sujunut täysin ilman ongelmia. "Älä sinä\nhuoli" -biisin aikaa paloivat sulakkeet ja keikkaa pystyttiin jatkamaan\nvasta muutamien minuuttien jälkeen. Samalla myös lavavalot lakkasivat\ntoimimasta. Eikä siinä vielä kaikki; keikan jatkuessa Inkinen astui\npimeähköllä lavalla lavan reunassa olevaan koloon ja putosi noin metrin\nverran. Ruhjeet ja kipu jalassa olivat melkoiset, mutta se ei onneksi\nKeikan jälkeen palkittiin illan taistelija Suomi-puukolla ja se meni tällä\nkertaa ansaitusti Inksulle. Samalla päätettiin että koeajalla yhä edelleen\noleva rumpali Jukka Merisaari (lue SIG-historiikki) tultaneen nimittämään\nSIG:iin vakituiseksi rumpaliksi. Mahdollisen nimittämisen jälkeen\nMerisaarelle aletaan maksamaan myös keikkapalkkioita.\nKotimatkalla klo 04.30 alkaen tehtiin bussissa kevätsiivous, pestiin ikkunat\nja vaihdettiin petivaatteet. Mikäpä voisi olla kauniimpaa kuin raikkaat\nmuusikot puhtaissa lakanoissa. SIG:n seuraava esiintyminen on Mäntsälässä,\nravintola Old Storyssä tulevana perjantaina 20.4. Tervetuloa!\n09.04.2007 SIG LUXISSA HELSINGISSÄ 12.4.\nYhtye tekee siis neitsytmatkan uuten LUX nightklubiin torstaina 12.4.2007. Roudausosaston vanhimman eli Woden mukaan valmistautuminen on sujunut hyvin. "Yhtye lähtee tuorein sormin ja avoimin mielin soittamaan omaa musiikkiaan yhtyeen omilla vahvuuksilla. Turha tässä on muitten tekemisiä katella. Hoidetaan vaan oma tonttimme kunnolla niin hyvää tulee. Soundit toimii ja kaikki on valmista torstaita varten."\nSIG:n bussi on siivottu Riverside Gladiaattorsin edellisviikon jääkiekkoturnauskamppeista ja bussiin on vaihdettu uudet Wunderbaumit. Tuoksuina kevätesikko ja Anais anais. Myös bussin pysähdysjärjestelmä eli matkustamon ns. piip-nappuloiden sähköistys toimii taas. RSG:n matkalla niiden kanssa oli ollut ongelmia ja sen seurauksena yksi pari-istuin jouduttiin irrottamaan ja käyttämään pesulassa. Onneksi kosteus ei vioittanut jousistoa.\nLUX avaa ovensa tosraina klo 22. SIG:n setti alkaa vähän myöhemmin...\n06.04.2007 SIG 12.4. HELSINGISSÄ LUXISSA\nRaisiolaisyhtye suorittaa ensivierailunsa uuteen yökerhoon Helsingissä eli Lux Nightklubiin. Esiintymispäivä on torstai 12.4.. Keikkaennakko tulossa....\n03.04.2007 SIG-BUSSI NÄHTY LOHJALLA\nViime viikonloppuna pelattiin jääkiekon RockSM-turnaus Lohjalla. Mukana turnauksessa oli myös Riverside Gladiators, joka tsemppasi hienosti aina pronssimitaleille asti. SIG-yhtyettä rock-mitteliöissä edusti ruodari Sale sekä SIG-bussi, mikä oli RSG:n virallinen turnausbussi. Sale osoitti pelimiehen otteita bussikuskiduunin lisäksi myös jäällä. Salehan on pelannut jääkiekkoa Mestiksessä asti. Myöhäisemmässä vaiheessa hänestä kasvoi kuitenkin oiva roudari.\n18.03.2007 DUO TURUSSA 21.3.\nInkinen-Oksanen -duo esiintyy Turussa, Port Arthurissa, Puutarhakatu 35:ssä keskiviikona 21.3. Setti alkaa n. klo 23.\nSIG:n keikkaperjantai Presidenttiklubilla Helsingissä alkoi vaikeissa merkeissä. Keikkabussi ruiskaisi öljyt pihalle heti Helsinkiin lähdön alkaessa Turussa. Bussi jäi siis Turkuun. Edessä oli taksimatka autojen noutoon sekä pikainen uusioroudaus. Matkaan lähdettiin uudelleen paketti- ja henkilöautoilla. Pressassa tehtiin pikainen ja tehokas roudaus ja kaikki saatiin minuuttiaikataululla kohdallen klo 21 mennessä. Nopean suihkun ja illallisen jälkeen alkoi tunnelmallinen puolitoistatuntinen harmittavan pienilukuisen mutta sitäkin innokkaamman yleisön kanssa. Keikan jälkeen roudausosasto jäi Helsinkiin ja muusikot suuntasivat Mercyn kyydillä kotiin. Paluuaika Raisioon oli klo 6. Inkisen ja Oksasen seuraavaa keikkaa varten oli kokoontuminen Raision torilla klo 10, joten nukkumiseen ei jäänyt valtaisasti aikaa. Varsinkaan kun unikaan ei ottanut tullakseen. Rattoisa laskiaisrieha päättyi klo 14. Sitten Inkinen suuntasi suoraan siviilitöihin, iltavuoroon. Oksanen lähti kauppaan. Kyllä juu juu juustossa löytyy. Sen pituinen se.\n22.02.2007 SIG VIIKONLOPPUNA HELSINKIIN\nSIG tekee perjantaina 23.2.2007 ensiesiintymisensä Sokos Hotel Presidentin presidentticlubilla. Yhtye odottaa innokkaana perjantai-iltaa. Inksu ja Jusa suuntavat Helsinkiin jo aamulla, muu orkesteri saapuu iltapäivällä. Lisätietoja esiintymispaikasta löydät tästä linkistä. http://www.presidentticlub.fi/\n21.02.2007 DUO LASKIAISRIEHASSA RAISIOSSA\nRaision keskustan Laskiaisrieha -niminen tapahtuma juhlitaan lauantaina 24.2. klo 11-14. Inkinen-Oksanen -duo juontaa ja musisoi.\n15.02.2007 CD-LEVYJÄ SAAPUNUT LISÄÄ SIG-MARKETTIIN\nOlemme täydentäneet cd-varastoamme. Kokoelmat Syntymäpäivää 18 Hittiä ja Lauluja Rakastamisen Vaikeudesta sekä Suomalainen Poplevy -albumeita nyt suuri määrä lisää Market -saitilla.\n06.02.2007 IDOLI JANI WICKHOLM KOMMENTOI SIG-MUSAA\nUseat SIG:n musasta pitävät ovat ihmeissään idols-sankari Jani Wikholmin\nkommenteista Radio Suomipopilla. Idols-tähdeltä oli kuuleman mukaan kysytty\n5.2. radiohaastattelussa , "mitkä biisit olisi voinut jättää tekemättä Jari\nWickholmin mielestä". Vastauksena Viikholm oli kertonut että "jotkut SIG:n\nlaulut saavat hänen karvansa nousemaan pystyyn."\nSIG:n keskuudessa arvuuteltiin että Wicksholm (s. 1977) oli kuullut\nkappaleen "Seksiä seksiä seksiä" albumilta Sudet (vuodelta 1981).\n04.02.2007 MONITOIMITILA HAUSSA\nYhtye etsii Turun seudulta tiloja, missä on mahdollisuus keskittyä musiikin tekemiseen, huoltaa ja varastoida sekä soittolaitteet että linja-auto. Tällä hetkellä yllämainitut logistiset toiminnot ovat levällään ja rajoittavat yhtyettä toimimasta parhaalla mahdollisella tehokkuudella. Jos jollain on tietoa vapaasta tai vapautuvasta tilasta, otathan yhteyttä SIG:iin.\n04.02.2007 SIG ENSIMMÄISELLÄ HÄÄKEIKALLA\nOrkesteri teki historiaa lauantaina Hämeenlinnassa, sillä keikka oli SIG:n ensimmäinen koko bändin esiintyminen häissä. Linnan raunioissa kaikui iloinen Suomipop iloisessa seurassa. Yhtye pääsi nopeasti hyvään häätunnelmaan, vaikka ennen esiintymistä emmitiin millaiseksi ilta muotoutuisi. Illan kruunasi upea ilotulitus ja loistava tarjoilu. Onnea Jani ja Taina! Vuosisadan rakkaustarina voi alkaa.\n30.01.2007 YKSITYISTILAISUUSKEIKAT JATKUVAT\nViime viikon perjantaina Inkinen - Oksanen musisoi Turussa\nsyntymäpäiväjuhlissa. Tulevana lauantaina SIG esiintyy koko yhtyeen voimin\nhääjuhlissa. Seuraava "julkinen" keikka on Helsingissä Sokos Hotelli\nPresidentissä pe 23.2.\n22.01.2007 SIG AVASI TURUSSA\nSIG:n vuoden 2007 keikkailu alkoi kotikentällä Turun Galaxissa viikonloppuna lauantaina. Yleisöä oli jälleen kerran runsaasti. Orkesteri heitti yleisöön menevän ja melko pitkän setin. Biisilistalle oli nostettu mm. Sä mikset mua huomaa ja Metsurin koira. Encorena kuultiin Rakkauden Sävel ja Kartsaa. Kuvia Galaxin keikalta löytyy Galleria -saitilta.\n22.01.2007 CD-LEVYJÄ MARKETTIIN VIIKON KULUTTUA\nKovasti kysytyt SIG-kokoelmat Hyvää Syntymäpäivää 18 hittiä sekä Lauluja Rakastamisen Vaikeudesta cd:t saavat täydennystä viikon kuluttua. Postitus alkaa saman tien eli heti saatuamme levyt. Kiitos maltillisesta odottelusta !!!\n15.01.2007 SIG VIIKONLOPPUNA TURUSSA\nSIG avaa vuoden 2007 keikkakauden kotiseudullaan. Päivä on la 20.01. ja paikka viihderavintola Galax Turussa (Aurakatu 6). Setti alkaa n. klo 24. Yhtye kokoontuu jo lauantai-aamuna pystyttämään, tsekkaamaan ja myös kokeilemaan uusia juttuja.\n07.01.2007 SIG-BIISIT SUOMIPOPIN ÄÄNESTYKSESSÄ\nRadio Suomipopin kuuntelijat ovat äänestäneet pop-biisejä suosituimmuusjärjestykseen 500 biisin osalta. SIG-biiseistä listalle kipusi peräti 5. Sijalta 41 löytyy Sadan Vuoden Yksinäisyys. Muut SIG-laulut ja lista on nähtävissä kokonaisuudessaan radio Suomipopin sivulla http://www.radiosuomipop.fi/sivu.php?page=8&page_s=709\n27.12.2006 SIG-MUSIIKKIA ELOKUVASSA\nSIG-ystävämme Juha Vesala on kumppaneineen työstänyt varsin mielenkiintoisen K-18 elokuvan, jossa on kuultavissa myös SIG-musiikkia. Tsekkaa ja eläydy noin 10 minuuttia kestävässä elokuvassa lataamalla se osoitteesta www.rainakani.com Videon koko on 350Mb.\n24.12.2006 MERRY CHRISTMAS\nToivotamme kaikille SIG-ystävillemme iloista ja rauhaisaa Joulua.\n22.12.2006 DUONA VIELÄ UKIIN\nInkinen-Oksanen -duo suuntaa vielä Jouluaaton aattona 23.12. Uuteenkaupunkiin duo-keikalle. Paikkana on HOT ROCK CAFE / Ravintola Kehveli ja setti alkaa noin klo 23.\n07.12.2007 UUSI ERÄ SYNTYMÄPÄIVÄÄ -T-PAITOJA\nOlemme saaneet uuden 200 kpl:een erän Hyvää Syntymäpäivää -paitoja, koot S – XXL. Tilaa Marketista.\n07.12.2006 SUOMALAINEN POP-LEVY CD:TÄ LISÄÄ ENSI VIIKOLLA\nSIG-yhtyeen toistaiseksi viimeisintä cd-levyä, Suomalainen pop-levy, on saatu painosta lisää. Pahoittelemme pidentynyttä toimitusaikaa. CD-postitus on saatu käyntiin tänään 7.12.2007.\n19.11.2006 SIG VALLOITTI JOULUKAUPUNGIN\nSIG:n lauantain konsertti ravintola Galaxissa Turussa sujui hyvin. Yleisöä oli runsaasti, tunnelma erinomainen ja äänentoisto toimi erittäin hyvin. Positiivisen palautteen runsas määrä sai muusikotkin hymyilemään ja viihtymään Galaxissa vielä keikan jälkeenkin. Lavalla oli valtaisa kuumuus ja miehet olivat tosi märkiä keikan jälkeen, mutta myös erittäin hyväntuulisia. Jopa SIG:n ex-roudari Asseri Saarinen ylisti entistä työnantajaansa. Tämä palaute näytti lämmittävän suuresti orkesterin mieltä.\n19.11.2006 SIG ALOITTAA JOULULOMAN\nSIG viettää todennäköisesti koko loppuvuoden keikkabreikkiä. Tavoitteena on saada uudet laulut astetta valmiimmiksi. Tarvittaessa breikkiä jatketaan helmikuuhun asti. Tauolle jäätiin hyvillä mielin, sillä viimeisimmät keikat on vedetty suurille saleille onnistuneesti.\n15.11.2006 TURKU JA GALAX\nSIG siirtyy perjantain 17.11. Turun keikkansa jälkeen hetkeksi tauolle. Perjantaina lavalla on kunnon lataus yhtyeen esiintyessä pitkästä aikaa kotiseudullaan. Tervetuloa iloiseen suomi-pop –tunnelmaan. SIG:n esiintyminen alkaa näillä näkymin aikaisintaan klo 23.\n14.11.2006 SIG:N JOENSUUN KIERTUE\nOrkesteri veti keskittyneen keikan runsaslukuiselle joensuulaisyleisölle Kimmelissä viime lauantaina. Loistavat olosuhteet ja hyvä yleisö siivittävät orkesterin hyvään menoon. Erityiskiitokset kohdistuvat ensiluokkaiseen orkesterin kokonaispalveluun, josta yhtye haluaa kiittää H. Tietäväistä. Matka Joensuuhun alkoi jo lauantain vastaisena yönä klo 02.30. Joensuuhun saavuttiin lauantaina klo 14. Orkesteri palasi väsyneenä mutta onnellisena kotikonnuille sunnuntai-iltana klo 21.\n07.11.2006 SIG JOENSUUSSA LA 11.11.\nSIG:n valkoisen keikkabussin varsinainen virallinen kuljettaja, Wode Vuorijärvi, nostaa kytkintä jo perjantaiyönä nälkäisen SIG-joukkueen aloittaessa matkanteon kohti Itä-Suomea. Orkesteripalaverissa käydään läpi edellisen keikan video ja haetaan asetelmia Sokos Hotel Kimmel Nightin keikkaa varten. Esiintyminen tuoreilla jaloilla alkaa noin puolen yön aikaan. Matkaoppaana bussissa toimii Miss Naantali 2006. Musiikista vastaa tanssiorkesteri Elite. Bussissa on tällä kertaa seisova kalapöytä, kokkina islantilainen käsiamputoitu Thorbjörn Hammarsson. Toivotamme hyvää matkaa!\n02.11.2006 KEIKKABUSSIN LUKOT LYÖTIIN SÄPÄLEIKSI\nSIG:n keikkamatkoilla on taas viime aikoina sattunut tuskallisia asioita. Turun keikalla bussi sammui keskelle kaupunkia. Syynä polttoaineen loppuminen. Vantaalla kun kaikki oli valmista kamojen roudaukseen huomattiin että tavaratilan lukkojen avaimet ovat hukassa. Käytännössä tämä johti murtautumiseen omaan linja-autoon lekan ja sorkkaraudan kanssa.\n25.10.2006 TULEVANA LAUANTAINA VANTAALLE\nOrkesteri jatkaa keikkailuaan tulevana lauantaina 28.10. Vantaalla Kultakaivoksessa. Lue lisää ja tule mukaan\n23.10.2006 VPK-TALOLLA TUNNELMAA\nJoka muusikon ihannekeikka, talo täynnä kauniita naisia, toteutui SIG:n osalta lauantai-iltana Turussa. Salintäyteinen juhlayleisö liittyi osana Osaava Nainen –tapahtumaa. SIG:n iloinen esiintyminen nostatti hyvää tunnelmaa entisestään.\n13.10.2006 UUSIA KUVIA\nGalleria-sivulla kuvia viimeisistä keikoista.\n13.10.2006 SIG SEURAAVAKSI TURUSSA\nOsaava Nainen –tapahtuman iltajuhla Turussa on SIG:n seuraava esiintymistapahtuma. Ajankohta la 21.10. ja paikka Turun VPK:n talo. Naisvaltainen yleisö asettaa haastavan lähtökohdan konserttiin. Orkesterin muusikot ovat innoissaan – onhan kyseessä ikuinen teinipop-yhtye.\n09.10.2006 KAUSTINEN POPPASI\nKovasta sateesta huolimatta ravintola Konstassa oli väkeä ja tunnelmaa. SIG veti runsaan puolitoistatuntisen settinsä ja meno oli vauhdikasta. PA-laitteistoa oli uusittu ja volyymiä riittii….\nSIG:n seuraavat esiintymiset ovat Turussa, Vantaalla ja Joensuussa. Katso KEIKAT –sivulta.\n04.10.2006 SIG:N TIE VIE KAUSTISILLE\nPop- ja viihdeorkesteri SIG:n seuraava esiintyminen on tulevana lauantaina 7.10. Kaustisilla ravintola Konstassa. Innokkaat muusikot ovat aloittaneet valmistelu jo hyvissä ajoin ja yhtye on hyvässä iskussa.\n25.09.2006 MARKET -TARJOUS\nMyymme 25 kpl:een erän Suomalainen POP-levy cd:tä- + SIG t-paidan (joko logopaita tai Hyvää Syntymäpäivää -paita) yhteishintaan 29 €. Paidan koot S - XXL. Suomalaisesta POP-levystä voit kuunnella näytteet LEVYT -saitilta. Hintaan lisätään postiennakokulut.\n25.09.2006 SIG PALAILEE KEIKOILLE\nSIG tekee lokakuun aikana 3 keikkaa. 7.10. yhtyeen voi bongata Kaustisilta, 21.10 on vuorossa VPK:n talo Turussa ja 28.10. Kultakaivos Vantaalla.\n25.09.2006 SYNTTÄRIPALVELU PÄIVYSTÄÄ\nMuistutamme jälleen kerran teitä hyvät ystävämme siitä, kuinka helppoa onkaan muistaa rakkaintaan tai läheistään todellisella syntymäpäivälahjalla. Lue lisää ja katso video etusivultamme.\n23.08.2006 SIG SOI RADIO SUOMIPOPILLA\nSIG:n biisit ovat saaneet mukavasti soittoaikaa Radio Suomipopilla. Tällä hetkellä eniten viikosoittoaikaa saavat SIG-kappaleet ovat Ludwig van Beethoven sekä Sadan vuoden yksinäisyys. Käy toivomassa oma SIG-suosikkisi tässä linkissä http://www.radiosuomipop.fi/toiveet.php?page=29&page_s=4\n18.08.2006 INKINEN OPISKELEMAAN, OKSANEN JUONTAA\nMatti Inkinen jatkaa siviilityönsä ohessa opiskelua sairaanhoitajaksi seuraavan kolmen vuoden ajan. Oksanen puolestaan jatkaa klubi-isäntä pestiään TPS:n jääkiekko-otteluissa Elyseellä pian alkavassa SM-Liigassa.\n15.08.2006 GALAXIN KEIKKA SIIRTYY\nSIG:n esiintyminen Turussa, ravintola Galaxissa siirtyy viikolla eteenpäin. Uusi päivä on pe 17.11.2006.\n08.08.2006 DUO LIEDOSSA LAUANTAINA\nDuo Inkinen-Oksanen esiintyy Liedossa, kunnantalon puistossa, lauantaina 12.8. n. klo 16. Laulelmallisen tapahtuman muut esiintyjät ovat näyttelijä Petri Rajala sekä laulukuoro Hohhoijaa.\n08.08.2006 POPROCKS SIKAJUHLISSA\nPoprocks -yhtye esiintyi viime lauantaina Streetbar 95:ssä Sikajuhlien juhlaorkesterina. Grillibileissä kaikilla oli huhjen mukaan erittäin mukavaa.\n18.07.2006 MUUSIKOT MATKOILLA\nSIG-yhtyeen kesä on sujunut useammankin osalta matkailun merkeissä. Rumpalipoika Mercy tutustui bulgarialaiseen ravintolakulttuuriin, Wode puolestaan on bongattu Espanjasta. Matti Inkisen on nähty hymyilevän Pärnussa. Erkka ja Jouni ovat olleet Matkalla Maineeseen pian jo 35 vuotta. Jusan matkat on siirretty matkakuumeen vuoksi.\n18.07.2006 KUVIA LIEDON KEIKALTA\nGalleria –saitilla on nähtävissä kuvasatoa Liedon puistokonsertista 30.06.2006.\n09.07.2006 INKINEN SEINÄJOELLA\nMatti Inkinen hoiti Tangomarkkinoiden tuomarointitehtäviä viikonloppuna Seinäjoella. Inkinen kuten muutkin tangotuomarit saivat yllättävän paljon tv-näkyvyyttä.\n20.06.2006 KESÄLLÄ HILJAISEMPAA\nHarjoitustilan etsintä ja vain muutamat koko yhtyeen ja duo-keikat sisältyvät SIG:n heinä-elokuun ohjelmaan. Studiota ei ole vielä ole varattu, koska sinkkubiisit vaativat vielä sovitus- yms. työtä. Seuraava esiintyminen on Liedossa, kunnantalon Puistokonsertissa perjantaina 30.6.. Lisää tapahtumasta voi lukea allaolevasta Liedon kunnan linkistä. Konserttiin on vapaa pääsy. http://www.lieto.fi/netcomm/default.asp?article=3823&listevents=true\n19.06.2006 SIG ETSII UUTTA HARJOITUSTILAA\nSIG:n ja Raision kaupungin välinen yhteistyösopimus päättyi ainakin toistaiseksi. RaisRock –tapahtumaa ei järjestetä tänä kesänä ainakaan SIG:n toimesta. Raision kaupunki sai viime vuotisesta tapahtumasta negatiivista palautetta alkoholin käytöstä yleisön keskuudessa ja sen pohjalta syntyi päätös ettei tapahtumaa järjestetä ainakaan nykyisessä muodossaan. Samalla SIG:n sopimus harjoitustilasta joudutaan purkamaan. Yhtye etsii uutta harjoitustilaa.\n03.06.2006 SEURAAVA KEIKKA LIEDOSSA\nSIG esiintyy seuraavan kerran Liedossa puistokonsertissa perjantaina 30.6. Lieto sijaitsee noin 10 km Turusta. Inkinen on tervehtymässä ja nähtiinpä hänet jo lavallakin Duo Tornadon keikalla Streetbarissa.\n23.05.2006 INKINEN TERVEHTYY\nMatti Inkinen pääsee sairaalasta kotiin ja on toipumassa hyvää vauhtia.\n19.05.2006 SIG:N TALLINAN LAIVAKEIKKA PERUUNTUU\nSIG joutuu sairaussyystä perumaan 20.05 sovitun laivakeikan m/s Galaxyllä. Matti Inkinen joutuu jäämään sairaalaan ainakin yli viikonlopun. Keikan peruuntuminen sairauden vuoksi on yhtyeen ensimmäinen. Yhtye on perustettu vuonna 1978.\n17.05.2006 INKINEN SAIRAALASSA\nSIG-solisti Matti Inkinen on joutunut sairaalahoitoon tulehdusarvojen äkillisen nousun vuoksi. Kova kuume alkoi maanantaina ja siitä lähtien Inkistä on hoidettu TYKSissä. Tiistain duo-keikka jouduttiin perumaan kuten myös Tangomarkkinoiden tuomarointitehtävät. Toiveena on, että ongelmat selviävät nopeasti ja Inkinen saataisiin kuntoon lauantain m/s Galaxyn keikalle.\n17.05.2006 SALEN JA ERKAN PIPPALOT STREETBAR 95:SSÄ\nSIG-roudari Salen ja kitaristi Erkan synttäreitä vietetään Streetbar 95:ssä Turussa Satakunnantiellä perjantaina 19.5.. Esiintyjäkaartina Poprocks, King Bream, Low Down Dudes, Indian ja Lauri Kenttä & Hot Rails. SIG ei tilaisuudessa esiinny Inkisen sairauden vuoksi.\n08.05.2006 RAISROCK JÄÄNEE HISTORIAAN\nSIG:n viime kesänä järjestämä Raisock jää näillä näkymin ainakin tulevana kesänä, todennäköisesti myös jatkossa toteuttamatta. Viime kesänä Raision Päivien yhteydessä järjestetty tapahtuma veti Raision uuden torialueelle hyvin väkeä ja myös musiikillinen puoli sai paljon hyvää palautetta. SIG:n tavoitteena oli jatkaa Raisrock -perinnettä, mutta Raision kaupungin puolelta asiaan ei enää lämmetä. Pääsyinä järjestyshäiriöt, luvaton alkoholinkäyttö juhla-alueella sekä tapahtumasta kantautuneet valitukset.\n26.04.2006 SYNTTÄRIPALVELU TOIMII\nSIG-syntymäpäiväpalvelun tekninen osio toimii taas moitteetta. Katso video ja tilaa persoonallinen synttärilahja etusivultamme.\n26.04.2006 RYÖSTÄJÄT YHÄ KATEISSA\nSIG:n harjoitustilan varkaita ei vielä ole tavoitettu. Vinkkejä on kuitenkin sen verran, että vorot saavat olla varuillaan. Toisten omaisuutta ei saa varastaa, siitä joutuu vankilaan.\nInkinen-Oksanen –duo esiintyi viime lauantaina Raisiossa, upean kirjaston juhlasalissa. Voima –yhdistyksen satavuotisjuhlista on juttua ja myös kuva SIG-duosta paikallisessa Rannikkoseutu –lehdessä (ti 25.4. ilmestynyt lehti). Juhlapuhujana tilaisuudessa oli eduskunnan puhemies Paavo Lipponen.\n17.04.2006 DUO-KEIKKA TULEVANA LAUANTAINA\nInkinen – Oksanen –duo esiintyy seuraavaksi yksityistilaisuudessa, yllätys yllätys Raisiossa tämän viikon lauantaina. Seuraava koko orkesterin SIG-esiintyminen on toukokuussa Helsinki-Tallinna välillä m/s Galaxyllä.\nStudio Impossible –viihdeohjelman siivittämänä on SIG-klassikko Ludwig van Beethoven tehnyt nousun soittoäänien suosikkilistalle Buumin sivuilla http://www.buumi.net/musasoittarit/?sid=91d490de3e36963510337939036a1905\nSIG veti Streetbar 95:ssä yllättävän pitkän setin, mikä sisälsi kolme täysin uutta biisiä. Aprillipilapainoitteisella keikalla tunnelma oli hyvä eikä encorelta vältytty tälläkän kertaa. Yhtye kiittää yleisöään hyvästä meiningistä!\n28.03.2006 KEIKALLE LAUANATINA 1.4.\nSIG suuntaa bussinsa ”kotipubiinsa” Turkuun eli Streetbar 95:een aprillipäivän iltana 1.4.. Tarjolla on reilun tunnin setti SIG-musaa. Edellisestä keikasta on jo aikaa, joten orkesterin sisällä on positiivinen ja odottava tunnelma. Keskiviikkona on viimeistelyharjoitus ja lavalle yhtye nousee lauantaina ennen puolta yötä. Lippuja on myynnissä vain rajoitettu määrä – kannattaa tulla ajoissa\n22.03.2006 SUSI RAISIOSSA\nRaisiossa havaittu susi on saanut maanlaajuista huomioita. Susia on kuitenkin havaittu Raisiossa jo 80-luvullakin. Tämän hässäkän kunniaksia SIG tarjoaa SUDET -albumiaan erikoishintaan 11 euroa maaliskuun 2006 loppuun asti. Tilaa Market -saitilta.\n21.03.2006 VARKAAT YHÄ KATEISSA\nSIG:n treenitilaan murtautuneita ryöstäjiä ei ole saatu kiinni. Kateissa on runsain mitoin äänentoistolaitteita ja soittimia.\n10.03.2006 RUNOILIJA HELI LAAKSONEN\nHeli Laaksonen on nouseva runoilijatähti, jonka teoksia myydään jo nyt huikeita määriä. Laitilalainen nuori nainen muistelee tämän päivän Turun Sanomissa runoilijauransa alkuvaiheita, kun hän sai vaikutteita SIG-laulaja Matti Inkisen luennolta. Lue lisää tämän päivän lehdestä.\n09.03.2006 TREENITILOISSA VARKAITA\nSIG:n harjoitustiloihin Raisiossa on murtauduttu. Ryöstäjät ovat vieneet huomattavan määrän äänentoistolaitteita, soittimia, valo-ohjaimia, 2 miksauspöytää yms.. Raision poliisi tutkii asiaa. Jos jollakulla on havaintoja tai tietoja varkaista, ottakaa yhteyttä Raision poliisiin puh. 071 874 0111 tai SIG-organisaatioon.\n08.03. ROUDARI-KIMMON KUVA\nWebmaster-roudari Kimmon kuva löytyy Turun Sanomien tämän viikon Treffiliitteestä. Erityishuomio kannattaa kiinnittää takkiin.\n03.03.2006 KESÄN SYNTTÄRIONNITTELUT\nHUOM! Kaikki te, jotka olette tilanneet Inkisen synttärionnittelusoiton loppuvuodeksi (1.6.2006 eteenpäin). Voitteko ystävällisesti tehdä tilauksen uudelleen. Tiedot poistuvat SIG-tietokoneesta teknisen ongelman vuoksi. Olemme pahoillamme. Käytännössä noin 40 tilausta katosi.\n03.03.2006 KAHDEN VIIKON TREENITAUKO\nOrkesteri viettää muutaman viikon irti musiikista. Nyt haetaan tovi etäisyyttä, jotta uusien laulujen työstämistä voidaan jatkaa taas tuorein korvin.\n19.02.2006 DUO KY:LLÄ\nInkinen-Oksanen duo vieraili neljän nuoren herrasmiehen ekonomivalmistujaisissa Helsingissä. Tunnelma oli vähintääkin katossa ja mieltä hivelevä. Oksanen lupasi pohtia omien lisäopintojensa kohteeksi kauppakorkeakoulua. Niin kivaa oli.\n19.02.2006 MAKKONEN EI MATKUSTA TORINOON\nSIG-kitaristi ei ole matkaamassa Torinon kisoihin vaan keskittyy tuleviin projekteihinsa Turussa. Näin ollen Erkka ei myöskään ole studiovieraana ensi viikon torstaina.\n09.02.2005 VIERASKIRJA TOIMII TAAS\nKirjoita ilosi, surusi, tuntemuksesi, muistosi, kysymyksesi ja toiveesi. SIG-orkesteri pyrkii vastaamaan kykyjensä rajoilla.\nHarjoitusjakson keskellä Inkinen-Oksanen duo keikkaille yksityistilaisuudessa ensi viikon lauantaina pääkaupunkiseudulla.\n09.02.2005 ERKKA PALAA KOTIIN\nErkan viikonmittainen aurinkokiertue päättyi tänään. Kitaristi palaa kotiin kauniisti ruskettuneena ja vastaanottoa voitaneen kuvailla vähintäänkin sankarilliseksi.\nYhtye pitää viikon harjoitusvapaan ja keskittyy tämän ajan kaikkeen muuhuun kuin musiikkiin.\nSIG:n kotisivut saavuttivat tammikuussa kaikkien aikojen suurimman kävijämääränsä. Sivujen suosio on kasvanut tasaisesti viimeisen kolmen vuoden aikana.\n27.01.2006 TUNNELMIA SOITTOHARJOITUKSISTA\nSIG on jatkanut puurtamista uusien biisiensä parissa Raisiossa. Kappaleista on 5-6 veivattu, sovitettu ja väännetty sellaiseen muottiin, että ne ovat periaatteessa studioäänitystä vaille. Seuraavien kuukausien aikana valmistellaan lisää, jotta materiaalia on riittävästi yhtenäisen albumikokonaisuuden saavuttamiseksi. Edellistä albumia varten demottiin 28 kappaletta, joten työsarkaa riittää.\nHarjoitukset sujuvat erittäin hyvässä myötätuulessa. Harjoittelukertojen kasvaessa myös bändisoitto ja –soundi kehittyvät toivottuun suuntaan. Harjoitusajoissa on pyritty kahden tunnin intensiiviseen soittoon per harjoituskerta.\nUlkolaiset seksi-, lääke-, laina- yms. tirintarihumpparoskapostit ovat sekoittaneet niin viattoman raisiolaisorkesterin Vieraskirja-saitin. Nämä häikäilemättömät tahot yrittävät kaupata omia epämääräisiä, jopa lainvastaisia tuotteitaan kysymättä minkäänlaista lupaa SIG:ltä. Älkää hyvät ihmiset ostako mitään tuotteita muualta kuin SIG-marketista. Se palvelee kellon ympäri. Vieraskirjan kimpussa häärää myös Kimmo G, hän sen pian korjailee.\n13.1.2006 DUO NAANTALISSA\nInkinen-Oksanen duo esiintyi torstai-iltana Naantalissa, Karvetin Klubitalon 10-vuotisjuhlassa. Juhlavassa tilaisuudessa pidettiin useita juhlapuheita. Yksi heistä oli myös tuttu ääni radiosta eli Pekka Sauri.\n04.01.2006 TAMMIKUUN OHJELMA\nSIG viettää tammikuun pääasiassa harjoittelun merkeissä. Soittimet ovat viritettyinä treenikämpässä ja harjoitukset jatkuvat joululoman jälkeen 6.1. Uusia kappaleita hiotaan rauhassa esitys- ja levytyskuntoon. Keikoilla ei SIGiä nähdä tammikuussa koko orkesterin voimin.\n30.12.2005 HYVÄÄ UUTTA VUOTTA\nSIG-toimitusosasto ja muusikko-osasto kaikkine henkilökuntineen kiittävät SIG-ystäviään ja kumppaneitaan kuluneesta vuodesta ja toivotamme viriiliä Uutta Vuotta mukaansa tempaavien rytmien merkeissä.\n27.12.2005 HARJOITTELU JATKUU\nJouluvapaa on taaksejäänyttä elämää ja yhtye jatkaa harjoituksiaan ke 28.12..Mukaan on kutsuttu myös ex-jääkkiekkoilija Helmut Balderis, joka saa SIG:ltä SIG-viirin sekä muistolaatan tunnustukseksi SIG:n tekemisestä tunnetuksi Baltian maissa. Kahvitarjoilu.\n27.12.2005 JOULUNA EI ONGELMIA\nSIG:n joulu sujui rauhallisissa merkeissä. Mercyn Volvo oli joutua vaaralliseen takaliirtoon Joulupäivän kauppareissulla, mutta rumpali sai pidettyä autonsa tiellä. Erkan kinkusta tuli hieman ylikypsä. Erkka otti tahattomat nokoset odotellessaan kinkkumittarin hälytysääntä. Kinkkumittarin kanssa on joskus ollut ongelmia, siksi Erkalla oli myös viritysmittari työnnettynä kinkkuun. Jusan tieranpoika-show Ihalan urheilukentällä oli jälleen kerran menestys - hänelle itselleen.\n19.12.2005 RAUHAISAA JOULUA\nSIG yhtyeen menneet, nykyiset ja tulevat muusikot roudaritaustoineen toivottavat kaikille SIG-ystäville ja yhteistyökumppaneille oikein hyvää ja rauhallista Joulua ja hienon hienoa Uutta Vuotta.\n13.12.2005 MARRASKUUN SIG-VISA RATKENNUT\nKysyimme, mikä on kosketinsoittaja Oksasen koulutus lukion jälkeen. Vastauksia tuli runsaasti, yli 400, joista oikeita vastauksia eli d) ”ei mikään näistä” oli muutama kymmenen, tarkalleen 7,688 % vastauksista. Kaikkien vastanneiden kesken arvotun pipon voitti Paula Koivunen Porin suunnalta. Onnittelut. Pipo tulee postitse tai joulupukin mukana. Kiitos osallistuneille.\n13.12.2005 SIG-BUSSILLE UUSI KOTI\nValkoinen, romanttinen, paljon kokenut bussimme siirrettiin ansaitulle joululomalle Turkuun. Juha Vuorijärven ohjastamassa linja-autossa oli tunnelma katossa auton matkatessa täpötäydessä lastissa kohti uutta majapaikkaa, suojaan pakkaselta ja talven tuiskuilta. Joulukoristein varustettu SIG-bussi suuntasi Turkuun eilen klo 13.50. Asiaa juhlistettiin glögillä, pippareilla ja sadoin tervapadoin.\n11.12.2005 VUOSISADAN RAKKAUSTARINA\nOlemme saaneet viimeinkin Markettiimme uuden erän Vuosisadan Rakkaustarina -albumeita.Puramme tilauksia alkavalla viikolla. Kiitos kärsivällisyydestänne!\n11.12.2005 RAISROCK 2006\nSIG:n Oksanen ja Inkinen ovat neuvotelleet yhdessä Raision kaupungin instanssien kanssa Raisrock 2006 -tapahtumasta. Kuluvan kesän tapahtuma oli onnistunut ja tavoitteena on että Raisrockia kuullaan myös tulevina vuosina. Asia saataneen päätökseen vielä tämän vuoden puolella.\nEnsi viikolla selviää SIG:n v. 2006 harjoitustila. Orkesteri on etsinyt oman näköistään ja kokoistaan harjoitustilaa ja alkavalla viikolla on tarkoitus tehdä asiasta päätös. Neuvotteluja on käyty kolmen eri tahon kanssa. SIG:n nykyinen harjoitustila sijaitsee Raision keskustassa ja sopimus on katkolla vuoden vaihtuessa.\n06.12.2005 KAKSI KEIKKAA\nOrkesteri juhlisti Itsenäisyyspäivää heittämällä kaksi keikkaa Turussa. Ensin Turkuhallissa, jossa tunnelma yltyi taas varsin hyväksi. Esiintymisaikataulussa mentiin jälleen SIG:n osalta yli, sillä yhtye taputettiin takaisin lavalle. Turkuhallista suunta kävi Galaxiin, jossa yhtye vetäisi 1,5 tunnin hittisikermän sisältäen myös yhden uuden biisin.\n06.12.2005 LOPPUVUOSI ILMAN KEIKKOJA\nSIG keskittyy loppuvuoden aikana hiomaan uusia kappaleitaan eikä tee keikkoja. Joulukuun aikana päätetään myös harjoituspaikan valinta ensi vuodelle.\n01.12.2005 SYNTTÄRITILAUKSET KIINNOSTAVAT\nOrkesterimme on saanut paljon tilauksia sekä myös paljon kiitoksia Matti Inkisen synttärionnitteluiden toimivuudesta. Suuri kiitos kaikille jo\ntilanneille. Tsekkaa palvelu etusivultamme.\n01.12.2005 ELTON JOHN EI EHTINYT RAISIOON\nSIG-muusikkojen toive ehtiä palaveerata Elton Johnin ja taustaryhmän\nkanssa jäi tällä kertaa pelkäksi haaveksi. Turkuhallissa esiintyneen\nEltonin kone saapui myöhässä Helsingistä Turkuun ja ryhmällä oli\nvaltaisa kiire soundcheckiin.\n01.12.2005 RADIOIDEN SOITETUIMMAT\nSIG:n viimeisimmältä pitkäsoitolta Suomalainen POP-levy saivat\nradiosoittoja kolme biisiä ylitse muiden. Tähtisadetta, Näkinkenkä sekä\nkultasingle Tuhannen ja Yhden Yön Tarinat valtasivat ylivoimaisesti\nkärkipaikat. Nämä ilmenevät Gramexin vuoden 2004 radiosoittoraportista.\n30.11.2005 JOULULAHJOJA SIG-MARKETISTA\nYhtyeemme mahdollistaa joululahjojen hankinnan entistä helpommin ja\nedullisemmin. 1.-15.12.2005 välisenä aikana myymme SIG-Marketin kautta kaikkia SIG-albumeita jouluhintaan 10 euroa per cd (+postiennakkokulut). Myös Hyvää Syntymäpäivää –paidat tarjoushintaan 19 euroa ja SIG-pipot 10 eurolla (+postiennakokulut). Paidan väri musta, koot S, M, L, XL ja XXL. Tuotteita myydään niin kauan kuin tavaraa riittää. Tilaa Marketista,alennus huomioidaan laskutuksessa! Kaikkien ostajien kesken arvomme lisäksi 2 kpl Viking Linen risteilyjä.\n30.11.2005 TURKUHALLIN ESIINTYMISAIKA\nMaanantaina 5.12. Turkuhallin Itsenäisyyspäivätanssien pop/rock –lavalla esiintyvä Raision ikiteiniorkesteri aloittaa settinsä klo 22. Yhtye toivoo yleisön heittävän arkihuolensa ja rentoutuvan rakkausviestien myllerryksessä. SIG saapuu Elyseelle säästä riippuen junalla tai pulkkakulkueessa. Matkanjohtajana toimii tuleva radioääni Kimmo Gustafsson Pekka Tiilikaisen ja Esko Riihelän perinneääniä vaalien.\n28.11.2005 PERINTEINEN VIIKKO-OHJLEMA\nAlkuviikko on henkistä valmistautumista loppuviikon koitoksiiin.\nTiistaina yhtyeen jäseiniä on kutsuttu TPS-Tappara –otteluun.\nKeskiviikkona Elton John –konsertti. Torstaina on harjoitus ja\nmaanantaina 5.12. kaksi esiintymistä, ensin Turkuhallissa alkuillasta ja\nGalaxissa (Turku) loppuillasta.\n28.11.2005 ELTON JOHN TURKUUN\nKeskiviikkona Turkuhallissa konsertoiva Elton John ehtii toivottavasti\ntervehdyskäynnille Raisioon SIG:n harjoituskämpälle. Elton Johnin ja\nSIG:n tarkoituksena on etsiä synergiaetuja mm. kiertuelogistiikan\nsaralla. Harjoitustiloja siivottiin viikonloppuna ja alustavasti\nrakenneltiin myös seisovaa pöytää.\n27.11.2005 DUO-KEIKALLA FIILISTÄ\nInkinen-Oksanen vieraili lauantaina kotikenttäkeikalla eli Ihalan Portti\n–nimisessä Pubissa. Tuttuja ja ahtautta oli riittämiin. Sen seurauksena\nmyös fiilikset niin asiakkaiden kuin soittajienkin puolella nousivat\nhuikeisiin mittasuhteisiin. Tällä kertaa myös Inkinen selvisi vammoitta\nkotiin. Viimekertaisen vastaavan keikan jälkeen (noin vuosi sitten),\nInkinen kaatui ensilumella pyörällään ja sen seurauksena solisluu meni.\nSIG-orkesteri etsii edelleen linja-autolleen suojaisaa tallia talveksi Turun seudulta. Mikäli sinulla on antaa toteutuva tallipaikkavihje, saat palkkioksi kaikki SIG-tuotannon cd-levyt kautta aikojen. Ota yhteyttä Yhteystiedot –saitin kautta.\n13.11.2005 MARRASKUUN SIG-VISA\nOsallistu kilpailuun ja voita itsellesi SIG-pipo. Ja mikäli et voita tai haluat pipon heti, voit tilata sen Marketista puoleen hintaan eli 10 euroa 20:lle nopeimmalle. Mutta sitten itse otsikkoon eli tämänkertaiseen kysymykseemme. Se kuuluu seuraavasti; onko kosketinsoittaja Jusa käynyt lukion jälkeen\nb) Kauppaopiston sihteerilinjan\nd) ei mitään näistä\nLähetä vastauksesi osoitteeseen lippeg@jippii.fi marraskuun aikana.\n13.11.2005 SEURAAVA SIG-KEIKKA JOULUKUUSSA\nItsenäisyyspäivän aattona eli 5.12. on seuraava SIG-esiintyminen. Se saattaa olla tämän vuoden viimeinen, sillä loppuvuosi on tarkoitus rauhoittaa harjoitelulle. 5.12. yhtye esiintyy ensin Turkuhallissa Itsenäisyyspäivätanssiaisten rock-pop -lavalla ja yön saapuessa vielä ravintola Galaxissa (Turku, Aurakatu). Muista osallistua arvontaan. Voittoina herkullisia kalatuotteita (Jokisen Eväät) ja Viking Linen risteilyjä (Viking Line).\nMercy ja Wode vetävät Streetbar 95:ssä eli omistamassaan pubissaan karaokekilpailuja. "Täällä niitä uusia Inkisiä ja Britney Spearseja syntyy..." Streetbar 95 löytyy osoitteesta Satakunnantie 95, Turku. Britneyn sivut puolestaan löytyvät tästä http://www.britneyspears.com/\n13.11.2005 HARJOITUKSIA JA JUHLIA\nHarjoitukset jatkuvat alkavalla viikolla. Uusista biiseistä on rankemmassa treenauksessa tällä hetkellä 6 teosta. Tulevan lauantain treenit päättyvät Viherluoto -albumin julkistamisjuhliin Turussa. Matka Raision treenitilasta Turun juhlapaikkaan tehdään marssien.\n12.11.2005 DUO MYLLYSSÄ\nInkinen-Oksanen vieraili lauantaina Raision Kauppakeskus Myllyssä osallistuen Suomen Punaisen Ristin Varsinais-Suomen piirin syntymäpäiväjuhliin. Kaksikko esitti muutamia SIG-klassikkokappaleita ja siirtyi sen jälkeen Uintikeskus Ulpukkaan kylpemään. Saunaosastolta huhuttiin SIG-miesten olleen erittäin hyvässä fyysiessä kunnossa vartaloiltaan. Tätä huhua ei kuitenkaan ole vahvistettu uutista kirjoittaessa.\n05.11.2005 VIHERLUOTOA RAAKAMIKSAUKSENA\nKuuntele Soittoarkistosta SIG:n esittämänä Tuntematon armas -niminen teos.\n02.11.2005 SYNTTÄRIPALVELU VILKASTA\nSIG:n synttäripalvelu toimii vilkkaasti. Inkisen onnittelusoitto ja -laulu ovat ilahduttaneet jo monia synttärisankareita ja palaute on ollut vähintäänkin hyvää....lue lisää ja katso video avaussivulta.